Juventus Relegation Zone Ah Vettijje – adduLIVE\nޔުވެންޓަސް ރެލިގޭޝަން ޒޯނަށް ވެއްޓިއްޖެ\nSep 20, 2021, 09:15 ހަސަން ރަޝީދު\nއޭސީ މިލާނާއި 1-1 އިން އެއްވަރުވެ އިޓާލިއަން ލީގުގެ ރެލިގޭޝަން ޒޯނަށް ޔުވެންޓަސް ވެއްޓިއްޖެ އެވެ.\nމި ނަތީޖާއާއެކު ޔުވެންޓަސް މިހާރު އޮތީ ދެ ޕޮއިންޓާ އެކު ލީގުގެ 18 ވަނައިގައެވެ. ލީގުގައި މިހާތަނަށް ހަތަރު މެޗު ކުޅެ ނިމުނުއިރު ޔުވެންޓަސް އަށް އަދި މޮޅެއް ހޯދިފައެއް ނުވެއެވެ. މިލާން އޮތީ 10 ޕޮއިންޓާ އެކު ލީގުގެ ދެވަނައިގައެވެ.\nމިއީ 1961 ވަނަ އަހަރަށްފަހު ޔުވެންޓަސް އިން މިހާ ދަށްކޮށް ލީގު ފެށި ފުރަތަމަ ފަހަރުކަން ފާހަގަކޮށްލެވެއެވެ.\nޔުވެންޓަސްގެ ދަނޑުގައި ރޭ ކުޅުނު މެޗުގެ ހަތަރުވަނަ މިނެޓްގައި އަލްވަރޯ މޮރާޓާ ވަނީ ޔުވެންޓަސް އަށް ލީޑު ނަގާދީފައެވެ. ޔުވެންޓަސް އިން އުފެއްދި ކައުންޓަ އެޓޭކެއްގައި މޮރާޓާ މި ގޯލު ކާމިޔާބުކުރީ މިލާނުގެ ކީޕަރު ބޯމަތިން ބޯޅަ ގޯލަށް ފޮނުވާލައިގެންނެވެ.\nނަމަވެސް މެޗުގެ 76 ވަނަ މިނެޓްގައި ރެބިޗް މިލާނަށް ނަތީޖާ އެއްވަރުކޮށްދިންއިރު، މެޗުގެ ފަހު ވަގުތުކޮޅުތެރޭ މެޗުން މޮޅުވާން މިލާންގެ ޕިއޭ ކަލޫލޫ އަށް ވަނީ ރަނގަޅު ފުރުސަތެއް ލިބިގެން ގޮސްފައެވެ. ނަމަވެސް ޔުވެންޓަސްގެ ޕެނަލްޓީއޭރިއާ ތެރެއަށް ވަނުމަށްފަހު ކަލޫލޫ ފޮނުވާލި ހަމަލާ ޔުވެންޓަސްގެ ކީޕަރު ޝެޒްނީ ވަނީ ދިފާއުކޮށްފައެވެ.\nރޭގެ މެޗުގައި އޭސީ މިލާންގެ މުހިއްމު ބައެއް ކުޅުންތެރިން ކަމަށްވާ ޒްލަޓާން އިބްރަހިމޮވިޗް އާއި އޮލިވިއޭ ޖިރޫގެ އިތުރުން ކަލަބްރިއާ ކުޅެފައެއް ނުވެއެވެ.


Geydhoshugai maa adugadha koh Cycle dhuhvaathee Jaya fuluhah mahsala hushahalhaifi\nގޭދޮށުގައި މާއަޑުގަދަކޮށް ސައިކަލު ދުއްވާތީ ޖާޔާ ފުލުހަށް މައްސަލަ ހުށަހަޅައިފި\n26 ޖުލައި 2020 - 09:24:56\nމިދިޔަ ދެތިން ހަފުތާގައި ބައްޗަން އާއިލާއާ ގުޅޭ ތަފާތު ހަބަރުތައް މީޑިއާތަކުގައި ވަނީ ރިޕޯޓްކޮށްފަ އެވެ. ޖުލައި މަހުގެ 12 ވަނަ ދުވަހު އަމީތާބު ބައްޗަން އާއި އޭނާގެ ފިރިހެން ދަރިފުޅު، އަބީޝޭކް ބައްޗަން ކޮވިޑް-19 އަށް ޕޮޒިޓިވްވެ، އެ އާއިލާގެ ހާލަތު މީޑިއާތަކުން ދަނީ ގާތުން ބަލަމުންނެވެ.\nއަމީތާބާއި އޭނާގެ ހުރި ހަމައެކަނި ފިރިހެން ދަރިފުޅު، އަބީޝޭކް ބައްޔަށް ޕޮޒިޓިވްވި ފަހުން ވަނީ އަބީޝޭކްގެ އަންހެނުންނާއި ދަރިފުޅު ވެސް ބައްޔަށް ޕޮޒިޓިވްވެފަ އެވެ. އެ އެންމެނަށް ވެސް ފަރުވާދެމުން އަންނަނީ މުމްބާއީގެ ނަނަވާތީ ހޮސްޕިޓަލުގަ އެވެ.\nކޮންމެއަކަސް، އެއް ގެއެއްގައި ދިރިއުޅެމުން އައީ އެމީހުންގެ ތެރެއިން އަމީޔާބުގެ އަންހެނުން ޖާޔާ ފިޔަވައި އެންމެން ވެސް ބައްޔަށް ޕޮޒިޓިވްވެ، ހޮސްޕިޓަލުގައި އެޑްމިޓްކޮށްފައިވާތީ ޖާޔާ ދިރިއުޅެމުންދަނީ ގޭގައި އެކަންޏެވެ. އެކަމަކު ގޭގައި މަސައްކަތް ކުރާ މީހުން އުޅެ އެވެ.\nއިންޑިއާގެ ނޫސްތަކުން ރިޕޯޓްކުރާ ގޮތުގައި އިއްޔެ ރޭގެ ވަގުތެއްގައި ޖާޔާ ވަނީ ފުލުހުންނަށް ގުޅާފަ އެވެެ. އޭނާގެ ކަންބޮޑުވުމަކީ އެ ގޭ ދޮށުގައި މީހުން އެހާ، ބާރަށް ސައިކަލު ދުއްވުމެވެ. އެ މައްސަލަ ރިޕޯޓްކުރުމާއެކު ފުލުހުން އެ ގޭ ދޮށަށް ދިޔަ ނަމަވެސް އޭރު އަޑުގަދަކޮށް ދުއްވި މީހުން ގޮސްފައިވާ ކަމަށް ރިޕޯޓްތައް ބުނެ އެވެ.\nކޮވިޑް ޖެހިގެން އަމީތާބަށް ހޮސްޕިޓަލުގައި ފަރުވާދެމުން އަންނައިރު އޭނާ އަދި ބައްޔަށް ނެގެޓިވް ނުވާ ކަމަށް ވަނީ ބުނެފަ އެވެ. އަދި ސަޕޯޓަރުންގެ ފަރާތުން ލިބޭ ތަރުހީބަށް ދަނީ ޝުކުރު އަދާކުރަމުންނެވެ.\nއަމީތާބުގެ އިތުރުން ޖާޔާއަކީ ވެސް 70 އަހަރުތަކުގެ ފަހުކޮޅުން ފެށިގެން ގިނަ ބައެއްގެ މަގްބޫލުކަން ހޯދާފައިވާ ތަރިއެކެވެ.


Fengandah vettunu kujjaa adhives ventilator gai\nފެންގަނޑަށް ވެއްޓުނު ކުއްޖާ އަދިވެސް ވެންޓިލޭޓަރުގައި\nކުޑަކުއްޖާ ވެއްޓުނު މަސް ފެންގަނޑު -- ފޮޓޯ: ފުލުހުން\nލ. ގަމުގެ ގެއެއްގައި ހަދާފައިވާ މަސް ފެންގަނޑަކަށް ވެއްޓި ހާލު ސީރިއަސް ވެގެން އައިޖީއެމްއެޗްގައި ފަރުދާ ހޯދަމުންދާ ކުޑަ ކުއްޖާ އަދިވެސް ހޭ ނާރާ ކަމަށާއި އައިސީޔޫގައި ފަރުވާ ދެމުންދާ ކަމަށް އައިޖީއެމްއެޗް ހޮސްޕިޓަލުން މިއަދު ބުނެފި އެވެ.\nއައިޖީއެމްއެޗްގެ މީޑިއާ ޔުނިޓުން އިސްމާއީލް އަހްމަދު ވިދާޅުވީ މިއަދު އެންމެ ފަހުން ބެލިއިރު ވެސް އެ ކުއްޖާ އަދި ވެސް ފަރުވާ ދެމުން ދަނީ އައިސީޔޫގައި ބާއްވައިގެން ވެންޓިލޭޓަރުގެ އެހީގަ އެވެ. މީގެ 10 ދުވަސް ކުރިން އައިޖީއެމްއެޗްގައި ބާއްވައިގެން ފަރުވާ ދެމުންދާ އެ ކުއްޖާގެ ހާލަތަށް އަދިވެސް ބަދަލެއް ނާންނަ ކަމަށް އޭނާ ވިދާޅުވި އެވެ.\nއުމުރުން ދެ އަހަރުގެ ފިރިހެން ކުއްޖާ ފެންގަނޑަށް ވެއްޓި ހާލު ސީރިއަސްވީ މި މަހުގެ 14 ވަނަ ދުވަހުގަ އެވެ. ގަމު ރީޖަނަލް ހޮސްޕިޓަލުގައި ފަރުދާ ދިނުމަށްފަހު، ހާލު އިތުރަށް ގޯސްވެގެން އެ ރޭ މާލެއަށް ގެނެސް ފަރުވާ ދޭން ފެށި އެވެ.\nކުޑަކުއްޖާ ވެއްޓުނު ފެންގަނޑަކީ ވަށައިގެން އެޅިގަލުން ރަނާފައިވާ މަސް ފެންގަނޑެއް ނަމަވެސް އެއީ ހިސާބަކަށް ފުން ފެންގަނޑެކެވެ.\nއެނގިފައިވާ ގޮތުގައި އެ ކުއްޖާ ފެންގަނޑުގައި އޮއްވައި ފެނުނީ އޭނާ ނުފެނިގެން ހޯދަމުންދާތާ ގަޑިއެއްހާއިރު ފަހުން އޭނާގެ މާމައަށެވެ.\nއައިޖީއެމްއެޗް އެކްސިޑެންޓް ލ. ގަން + ކުޑަކުދިން\nފެންގަނޑަށް ވެއްޓުނު ކުއްޖާގެ ހާލަތަށް ބަދަލެއް ނާދޭ: އައިޖީއެމްއެޗް\nފެންގަނޑަށް ވެއްޓުނު ކުއްޖާގެ ހާލު ދެރަ


Anbimeehaa Sihru Loabiveriyaku Hoadhanee Keehve? - Vaguthu\nރާއްޖޭގައި ވަރި ވަރަށް ގިނައެވެ. އެކަމުގެ ޒިންމާ ބޮޑަށް ނަގަން ޖެހޭނީ ފިރިންކަމަށް ނުވަތަ އަނބިން ކަމަކަށް ވެސް ނުބުނެވޭނެއެވެ. ވަރި އާއި ހަމައަށް ދާން ޖެހޭ އެންމެ ބޮޑު އެއް ސަބަބަކީ ދެމީހުން ކުރެ އެކަކު ކައިވެނިން ބޭރުން އެހެން މީހަކާއި ގުޅުން ބޭއްވުމެވެ. ގިނައިން މިފަދަ އަމަލުތައް ހިންގަނީ ފިރިހެނުން ކަމަށް ނުވަތަ އަންހެނުން ކަމަށް ވެސް ނިންމޭކަށް ނެތެވެ. އެއީ އެފަދަ ފުރިހަމަ ދިރާސާ އެއް ނުކުރެވޭނެތީއެވެ.\nނަމަވެސް މިފަހަރުގެ މައުލޫއަކީ އަނބިމީހާ ސިއްރު ލޯބިވެރިޔަކު ގެންގުޅެނީ ކީއްވެ ހެއްޔެވެ؟ ނުވަތަ އަނބިމީހާ އޭނާގެ ފިރިމީހާ އަށް ބޭވަފާތެރިވާން މެދުވެރިވަނީ ކޮން ސަބަބެއް ހެއްޔެވެ؟\nއެމެރިކާގެ އިންޑިއާނާ ޔުނިވަސިޓީ އިން ކޮށްފައިވާ ދިރާސާ އަކުން ދައްކާ ގޮތުުގައި 55 އިންސައްތަ އަންހެނުން އެމީހުންގެ ހަޔާތުގެ ބައިވެރިޔާ އާއި އެކު އުޅެމުން ސިއްރުން އެހެން މީހަކާއި ކޮންމެވެސް ކަހަލަ ގުޅުމެއް ބާއްވައެވެ.\nމިލިޔުމުގައި މިބަލާލަނީ އަންހެނަކު ބޭވަތެރިވާ ސަބަބުތަކަށް ނުވަތަ އޭނާ ބޭވަފާތެރިވަމުންދާ ކަން އެނގޭނެ ހެކިތަކަށެވެ.\nތަޖުރިބާކާރުން ބުނާ ގޮތުގައި އަންހެނަކު އޭނާގެ އުމުރުން 35 ވަރަކަށް އަހަރުގައި ބޭވަތެރިވުން ވަރަށް ގާތެވެ. ހާއްސަކޮށް އޭނާގެ ކައިވެންޏަށް އޭރު ހައެއްކަ އަހަރު ވެފައި، އޭނާގެ އަމަލުތަކާއި މެދު ޝައްކު ކުރެވޭ ނަމަ އިތުރަށް ތިޝައްކުތައް ޔަގީން ކުރާށެވެ.\nވަޒީފާގައި އުޅޭ އަންހެނުން\nގޭގައި ތިބޭ އަންހެނުންނަށް ވުރެ ކޮންމެވެސް ވަޒީފާއެއްގައި އުޅޭ އަންހެނުން ބޭވަފާތެރިވުން ގިނައެވެ. މިފަދަ އަންހެނުން ލޯބީގެ ގުޅުމެއް ގިނައިން ބާއްވަނީ އެމީހުން މަސައްކަތް ކުރާ ތަނުގެ މުވައްޒަފަކާއި ނުވަތަ މަސައްކަތުގެ މާހައުލުން ދިމާވާ މީހަކާއި އެވެ. އެހެންކަމުން އަނބިމީހާ އުޅެނީ އޮފީހެއްގައި ކަމަށް ވެފައި އޭނާ އާއި މެދު ޝައްކު ކުރެވޭ ކަންތައްތަކެއް ފެންނަނަމަ އެކަން އިތުރަށް ބަލާށެވެ.\nމުސާރަ ބޮޑު އަންހެނުން\nވަޒީފާގައި އުޅޭ ހުރިހާ އަންހެނުންނަކީ އެމީހުންގެ ފިރިންނަށް ބޭވަތެރިވާނެ މީހުންނެއް ނޫނެވެ. ނަމަވެސް އަންހެން މީހާގެ މުސާރަ އަކީ ވަކި ދިރިއުޅުމެއް އުޅެވޭ ވަރުގެ ބޮޑު މުސާރައެއް ކަމަށް ވެފައި މާލީ އެއްވެސް ކަމެއްގައި ފިރިމީހާ އަށް ބަރޯސާ ވާން ނުޖެހޭނަމަ އޭނާ ބޭވަފާތެރިވުމުގެ ފުރުސަތު ބޮޑެވެ.\nކުރިން ކައިވެންޏެއް ކޮށްފައިވުން\nއޭނާ ތިބާ އާއި ކައިވެނި ކުރުމުގެ ކުރިން އިތުރު ކައިވެންޏެއް ކޮށްފައި ވުމަކީ އޭނާ މިހާރު ވެސް ބޭވަފާތެރިވެދާނެ ސަބަބެއް ކަމަށް ތަޖުރިބާކާރުން ބުނެއެވެ.\nއޭނާގެ މައިންބަފައިންގެ ތެރެއިން މަންމަ ނުވަތަ ބައްޕަ އަކީ ވެސް ސިއްރު ލޯބިވެރިން ގެންގުޅޭ ނުވަތަ ގެންގުޅެފައިވާ މީހެއް ނަމަ އޭނާ ވެސް އެމަގުން ހިނގުން އެކަށީގެންވެއެވެ.\nއޭނާ އަށް އުފަލެއް ނެތުން\nއޭނާ އަށް ތިބާގެ ފަރާތުން އުފަލާއި ހިތްހަމަޖެހުން ނުލިބޭނަމަ އަދި އެހެން މީހަކާއި ގުޅުން ބަދަހިކޮށް މުއާމަލާތް ކުރުމުގެ ފުރުސަތު އޭނާ އަށް ފަހިވެފައި އޮންނަނަމަ ބޭވަފާތެރިވުން ވަރަށް ގާތެވެ.\nދީނީ ކަންކަމަށް ސަމާލުކަން ނުދިނުން\nދިރާސާތަކުން ދައްކާ ގޮތުގައި ދީނީ ފަރުޟުތަކާއި ސުންނަތްތަކަށް އެކަށީގެންވާ ގޮތެއްގައި އަމަލު ނުކުރާ މީހުން ކައިވެނިން ބޭރުން އެހެން މީހުންނާއި ގުޅުން ބޭއްވުން އިތުރެވެ.\nމާބޮޑަށް ރީތި ވުން\nއޭނާ އަކީ އުމުރަށް ވުރެ ޒުވާން ކަމަށް ދައްކާ ނުވަތަ ކައިވެންޏެއް ކޮށްގެން އުޅޭއިރު ވެސް އެހެން ފިރިހެނުންގެ ނަޒަރުން ކައްސާލާފައި ނުވާ އަންހެނަކަށް ވާނަމަ އޭނާ އެހެން މަގަކުން ހިނގުން ވަރަށް ގާތެވެ.\nއޭނާ އަކީ މުއްސަނދިކަމަށް ލޯބި ކުރާ މީހެއް\nބައެއް މީހުންނަކީ ވަރަށް މުއްސަނދި އަރާމު ދިރިއުޅުމެއް އުޅެން ބޭނުންވާ މީހުންނެވެ. ދިރިއުޅުމަށް މާބޮޑު މަސައްކަތެއް ނުކޮށް ފައިސާ ބޭނުންވާ މީހުންނެވެ. އެފަދަ ކަމެއް ތިބާގެ ފަރާތުން ނުވާނަމަ އޭނާ އެހެން މަގެއް ހޯދުން ގާތެވެ.\nމީގެ އިތުރުން ވެސް ވަރަށް ގިނަ ކަންކަން އަނބިމީހާ ބޭވަފާތެރި ވުމަށް މެދުވެރިވެދާނެއެވެ. ކޮންމެ ކަމެއް ހަޔާތުގައި ދިމާވި ނަމަވެސް އެކަން ދެއްކުމަށް ފަހު ސިއްރު ލޯބިވެރިޔަކު ގެންގުޅުން އެއީ ބަލައިގަނެވޭނެ ކަމެއް ނޫނެވެ. ތިބާ އަށް ތިބާގެ ހަޔާތުގެ ބައިވެރިޔާ އާއި އެކު އުޅެވެން ނެތް ނަމަ އޮތް ގޮތަކީ ވަކިވުމެވެ. އެއީ ސިއްރުން ލޯބިވެރިޔަކު ގެންގުޅެން ޖެހޭ ސަބަބެއް ނޫނެވެ.\nކައިވެނި ވަރިއާއި ހަމައަށް ގެންދާނެ ހަތަރު ކަމެއް!\nޖޫން 8, 2021 00:29\nއަންހެނުން ސިއްރު ލޯބިވެރިން ގެންގުޅެނީ ﷲ އަށް ބިރުވެތި ނުވާތީ!! އަމުދުން ކައިވެނިކޮށްގެން އުޅޭ އަންހެނުން “ ސިއްރުން” ލޯބިވެރިން ގެނގުޅުމަކީ ހުތުރުކަންބޮޑު ، ބޮޑުވެގެންވާ ފާފައެއް!! ފިރިމީހާއަށް ސިއްރުން ލޯބިވެރިން ގެންގުޅުނަސް ﷲ ސުބްޙާނަހޫ ވަތަޢާލާ އަށް އެއްވެސް ކަމެއް ސިއްރެއް ނުކުރެވޭނެ!! ވީ އިރު އެފަދަ ކަންތައް އެކުރަނީ އީމާންތެރިކަން ކުޑަ ޖާހިލު އަންހެނުން! އެފަދަ އަންހެނުންނަށް ތެދުމަގު ދައްކަވާށި ! އާމީން\nޖޫން 8, 2021 01:30\nޖޫން 8, 2021 06:42\nތިދިރާސާ އަށް 100 ޕަސެންޓް ތާއީދު ، މިރާއްޖޭގައިވެސް ހަމަ ދިމާވަނީ ތިފަދަ ކަންތައް ،މަދުންނަމަވެސް ފިރިހެނުންވެސް ގޯސްހަދާ\nޖޫން 8, 2021 07:09\nތެންކްސް ނައު އައިމް އިންސެކިޔުއާ\nޖުލައި 2, 2021 12:25\nހަހަހަ ތޭންކްސް ފޯރ ނަތިން\nޖޫން 8, 2021 09:35\nޝާނީ އަނެއްކަ ފެށީދޯ 😒\nޖޫން 8, 2021 11:16\nޖަވާބަކީ ﷲ އަށްޓަކާ ލޯބިވަނީ ކިހިނަކުންކަން ނޭނގޭތީޔޭ.\nދެމަފިރިންގެ ދެމެދުގާ އޮންނަ ލޯތްބަކީވެސް ﷲ އަށް ޓަކާ ވާންޖެހޭ ލޯތްބެ އް. އެހެން ވި އްޔާ ދެމަފިރިން އެކަކު އަނެކަކުގެ ޙަ އްޤުތަށް އަދާކުރާނެ. ޒަވާޖީ ހަޔާތުގެ ގުޅުމުގެ ތެރޭގާ އަލް އިސްލާމް ގެ އުސޫލްތަށް ތަންފީޒުކުރާނެ. ނުކޮ އްފި އްޔާ ﷲއ ގެ ޢަޒާބު ހުރިކަން އެފަދަ މީހުން ދަންނާނެ.


SunOnline: Dhen ves kiyanee ''Baaghee'', Handhaaneh nunetheyne, ma'aafeh ves neiy: MDP\nދެން ވެސް ކިޔާނީ "ބާޣީ"، ހަނދާނެއް ނުނެތޭނެ، މައާފެއް ވެސް ނެތް: އެމްޑީޕީ\nރައީސް ނަޝީދު އާއި ރައީސް ވަހީދު -- ފައިލް ފޮޓޯ\nކުރީގެ ރައީސް، ޑރ. މުހައްމަދު ވަހީދު ހަސަން މަނިކަކީ ރައްޔިތުންގެ ވޯޓުން ގެނައި ވެރިކަމެއް، ވައްޓާލަން ބަޣާވާތެއް ކުރުމުގެ މޭސްތިރި ކަމަށާއި، އެމަނިކުފާނަށް "ބާޣީ" ނޫން އެއްޗެއް ނުކިޔޭނެ ކަމަށް އެމްޑީޕީގެ ރައްޔިތުންގެ މަޖިލީހުގެ މެމްބަރުން ވިދާޅުވެއްޖެ އެވެ.\nޑރ. ވަހީދުގެ ދެކަނބަލުން އިއްޔެ ކަސްރަތަށް ނުކުމެވަޑައިގެން އުޅުއްވަނިކޮށް އެމްޑީޕީގެ އެކްޓިވިސްޓަކު އަނގަބަހުން ހަމަލާދިން ކަމަށް ބުނާ މައްސަލާގައި އޭމަނިކުފާނު ދޮގު ހެއްދެވި ކަމަށް ބުނެ އެކަން ސަރުކާރުގެ ސަމާލުކަމަށް ގެނައުމަށް މަޖިލީހަށް ކުއްލި މައްސަލައެއް މިއަދު ވަނީ ހުށަހަޅައިފަ އެވެ.\nއުނގޫފާރު ދާއިރާގެ މެމްބަރު މުހައްމަދު ވަހީދު (ވައްޑޭ) ހުށަހެޅުއްވި މައްސަލައަށް ބަހުސްކުރެއްވި ހުރިހާ މެމްބަރުން ވެސް ވަނީ، އެމްޑީޕީ އެކްޓިވިސްޓް، ޑރ. ވަހީދަށް "ބާޣީ" ކިޔުން ދިފާއުކުރައްވައިފަ އެވެ.\nމައްސަލައަށް ބަހުސްކުރައްވަމުން، ހިތަދޫ ދެކުނު ދާއިރާގެ މެމްބަރު އިބްރާހިމް ނާޒިލް ވިދާޅުވީ، ޑރ. ވަހީދަށް "ބާޣީ" އޭ ގޮވާ ވަރު މަދު ކަމަށާއި، ކުރިއަށް އޮތް ތަނުގައިވެސް އެ ގޮވުމަށް ނިމުމެއް ނާންނާނެ ކަމަށެވެ.\nހެންވޭރު ހުޅަނގު ދާއިރާގެ ހަސަން ލަތީފް ވިދާޅުވީ ޑރ. ވަހީދަށް ރައްޔިތުން އިތުރު ނަމަކުން މުހާތަބުކުރާނެ ކަމަށް، އެމަނިކުފާނު ހީފުޅުކުރައްވާތީ ހައިރާންވެވަޑައިގަންނަވާ ކަމަށެވެ.\nހަސަން ލަތީފް ވިދާޅުވީ "ބަޣާވާތެއް ކޮށްގެން ހުންނެވި ބާޣީ ވަހީދަށް" ދިވެހި ރައްޔިތުން މުހާތަބުކުރާނެ އިތުރު ނަމެއް ނޯންނާނެ ކަމަށާއި، އެއީ މައްސަލަ ޖައްސަން ޖެހޭ ކަމެއް ނޫން ކަމަށެވެ.\n"ބަޣާވާތް ކުރާ މީހުންނަށް ކިޔަނީ ބާޣީން. އެހެންވީމަ މުހައްމަދު ވަހީދު ހަސަންމަނިކު ވަނީ ބާޣީއަކަށް. އެހެންވީމަ ދެން އާނައާ މުހާތަބު ކުރަނީ ބާޣީ ވަހީދުގެ ނަމުން. އަދި މުހާތަބު ކުރާނީވެސް ބާޣީ ވަހީދުގެ ނަމުން،" މެމްބަރު ވިދާޅުވި އެވެ.\nގަލޮޅު ދެކުނު ދާއިރާގެ މެމްބަރު މީކާއިލް އަހްމަދު ނަސީމް ވަނީ، ޑރ. ވަހީދަށް އެމްޑީޕީ އެކްޓިވިސްޓަކު ހަމަލާއެއްދީ މާރާމާރީ ހިންގާފައިވާ ކަމަށް ދޭހަވާ ފަދަ ގޮތަކަށް އެމަނިކުފާނު ފުރަތަމަ ޓުވީޓު ކުރައްވާފައިވާތީ އެކަން ކުށްވެރިކުރައްވައިފަ އެވެ.\nމީކާއީލް ވިދާޅުވީ ޑރ. ވަހީދު ވިދާޅުވާ އެކްޓިވިސްޓް، ޖަައުފަރަށް އެތައް އަހަރުތަކެއް ވަންދެން ލިބެމުން އަންނަ ވޭނާއި ކެކުޅުންތަކުގެ ބަދަލުގައިި އޭނާއަށް ވޭން ދިން ފަރާތަށް "ބާޣީ" އޭ ގޮވާލީމާ އޭނާއާ ދެކޮޅަށް ބޮޑު ފުލުހުންގެ ތަހުގީގެއް ފެށުމަކީ ބަލައިގަނެވޭނެ ކަމެއް ނޫން ކަމަށެވެ.\nމަޖިލީހުގެ ގެލަރީ -- ފޮޓޯ/ މަޖިލިސް\nގަލޮޅު އުތުރު ދާއިރާގެ މެމްބަރު އީވާ އަބްދުﷲ ވިދާޅުވީ، ހަތެއް ފެބުރުއަރީއަށް ފަހު، ދިވެހި ރައްޔިތުން އެހެން ގޮތެއް ހޯދަން މަސައްކަތް ފެށުމުން، އެދުވަހު ހިނގާދިޔަ ކަންކަން ރައްޔިތުން ހަނދާން ނެތުނީ ކަމަށް ޑރ. ވަހީދަށް ހީފުޅުކުރެއްވުނީ ކަމަށެވެ.\n"ބާޣީ ވަހީދު އިސްވެހުންނަވައި ކުރެއްވި ބަޣާވާތް އެއްވެސް ހާލަތެއްގައި އަޅުގަނޑުމެން، ދިވެހި އެއްވެސް ރައްޔިތަކު ހަނދާން ނެތުނީއެއް ނޫން. އަދި މައާފު ކުރީކީވެސް ނޫން. އެހެން ނަމަވެސް އަޅުގަނޑުމެން އަޅުގަނޑުމެންގެ ދިރިއުޅުމަށް އެހެން ގޮތެއް ހޯދާން ބޭނުންވީމަ، ކުރިއަށް ދާން ބޭނުންވީމަ އަޅުގަނޑުމެން ކުރިއަށް ދިޔައީ. އޭގެ މާނައަކީ އެއްވެސް ހާލެއްގައި އަޅުގަނޑުމެން މައާފު ކުރީއެކޭ ނޫން،" އީވާ ވިދާޅުވި އެވެ.\nއީވާ ވިދާޅުވީ ހަތެއް ފެބުރުއަރީއާއި، އެދުވަހާ ގުޅިގެން ދެން ހިނގައިދިޔަ ހުރިހާ ބޭއިންސާފަކަށް އަދިވެސް އިންސާފު ހޯދަން ބޭނުންވާ ކަމަށާއި އިންސާފު ހޯދަން ކުރާ މަސައްކަތް ހުއްޓާނުލައްވާނެ ކަމަށެވެ.\nއީވާ ވިދާޅުވީ ޑރ. ވަހީދަށް "ކާޅު ވަހީދު" ކިޔަނީ، އެމަނިކުފާނުގެ ހަމުގެ ކުލަޔަށް މަލާމާތް ކުރުމަށް ކަމަށް ވިދާޅުވެ، ޖޯޖް ފްލޮއިޑުގެ މަރާ ގުޅިގެން ނަސްލީ ތަފާތުކުރުމާ ދެކޮޅަށް އެމެރިކާގައި ކުރަމުން އަންނަ މުޒާހަރާތަކުގެ ތެރެއަށް ވެސް ޑރ. ވަހީދު ވަދެވަޑައިގަންނަން މަސައްކަތް ކުރައްވާ ކަމަށެވެ.\n"ކާޅޭ ކިޔަނީކީ ކަޅުވީމަކާ ނޫނޭ. ކާޅޭ ކިޔަންފެށީ ޖަހައިގަތީމަ. ވައްކަން ކުރީމަ. ބައެއްގެ އިންސާފާ ބައެއްގެ ވޯޓާ ބައެއްގެ އަސާސީ ހައްގު ޖަހައިގަތީމަ. ޖައުފަރު ބާޣީ ވަހީދަށް ބާގީ ވަހީދޭ ކީމަކާ އަޅުގަނޑުމެނެއް ނުޖެހޭ، ޖައުފަރު އިއްޔެ ބާޣީ ވަހީދޭ ގޮވީ ކީއްވެތޯ ބަލާކަށް ނުޖެހޭ. އަޅުގަނޑުމެންނަށް އިނގޭ ކީއްވެގެންކަން. އަށް އަހަރު މިވަނީ ޖައުފަރުގެ އަސާސީ ހައްގު ނިގުޅައިގަނެ އަނިޔާ ކުރިތާ،" އީވާ ވިދާޅުވިއެވެ.\nއީވާ ވިދާޅުވީ އަވަށްޓެރި ގައުމުތަކުގެ ވެރިން ޓެގުކުރައްވައި، ޑރ. ވަހީދު ޓުވީޓުކުރެއްވީ "ކުޓުވުމަށް" ކަމަށެވެ.\n"ބާޣީ ވަހީދަކަށް އެނގިވަޑައެއް ނުގަންނަވާ އެ ވެރީންނަކީ ބޮޑެތި ސިންގާހާ ގައުމުތަކުގެ ބޮޑެތި ސިންގާހާ އިންތިހާބު ކާމިޔާބުކޮށްލައިގެން ވެރިކަމަށް ވަޑައިގެން ތިއްބެވި މީހުން ކަމެއް. މީނަގެ މި ކުޓުވުން އަޑުއަހާނެ ފަސް ޕަސެންޓު މީހުން ވެސް ނުވި ދިވެހި ރައްޔިތުންގެ ފަސް ޕަސެންޓު މީހުން ވެސް ނުވި މީނަގެ ކުޓުވުން އަޑުއަހާނެ،" އީވާ ވިދާޅުވިއެވެ.\nހުޅުދޫ ދާއިރާގެ މެމްބަރު އިލްޔާސް ލަބީބު ވިދާޅުވީ ޑރ. ވަހީދަށް "ބާޣީ" ނޫން އެހެން ނަމެއް ކިޔޭނެ ގޮތެއް ނެތް ކަމަށެވެ.\nރައްޔިތުންގެ މަޖިލީހުގެ ޖަލްސާގެ ތެރެއިން ހުޅުދޫ ދާއިރާގެ މެމްބަރު އިލްޔާސް ލަބީބު\n"އަދިވެސް ރައްޔިތުންނަށް މަގުމައްޗެއް ނޫން ކޮންމެ ތަނަކުން ފެނުނަސް ގޮވާނެ ބާޣީއޭ. ރައީސް އޮފީސްތެރޭ ކަމަކު ވަދެ އިންދާ ފެނުނަސް ގޮވާނެ ބާޣީއޭ،" މެމްބަރު ވިދާޅުވިއެވެ.\nއިލްޔާސް ވިދާޅުވީ ޑރ. ވަހީދު ފަދަ ބޭފުޅަކު ދުވަހަކު ވެސް "ދޫކުރެވޭނެ ގޮތެއް" ނޯންނާނެ ކަމަށާއި އެމަނިކުފާނަށް މައާފުވެސް ނުކުރެވޭނެ ކަމަށެވެ. އަދި އިންސާފު ހޯދުމަށް ކުރާ މަސައްކަތް ކާމިޔާބު ނުވެއްޖެނަމަ، ދަރިން ލައްވައި ވެސް އެ މަސައްކަތް ކުރިއަށް ގެންދަވާނެ ކަމަށް އިލްޔާސް ވަނީ ވަސިއްޔަތް ކުރައްވައިފައެވެ.\n"ހަނދާނެއް ނުނެތޭ، މައާފެއް ވެސް ނުކުރަން. އަދިވެސް އެދުވަސް ހަނދާން އެބަހުރި މިއަދު ވީ ކަމެއް ހެން،" އިލްޔާސް ވިދާޅުވިއެވެ.\nހެންވޭރު ދެކުނު ދާއިރާގެ މެމްބަރު ހުސައިން ޝަހީމް ވިދާޅުވީ، ރާއްޖެ ގައުމެއްގެ ގޮތުގައި ދެމިއޮތްހާ ދުވަހަކު، ޑރ. ވަހީދަށް "ބާޣީ" އޭ ގޮވާނެ ކަމަށެވެ. އަދި އިއްޔެ ހެނދުނު ޑރ. ވަހީދަށް ދިމާވީ އަދި "ކުޑަ ވަރެއް" ކަމަށް ވެސް ވިދާޅުވިއެވެ.\n"ލޮކްޑައުންުން ނެއްޓިގެން ތި ދިމާވީ ކުޑަ މިންވަރެކޭ. އެއީ ދައުލަތުން ދީފިއްޔާ ހާއްސަ އެހީ ލިބެންޖެހޭ ނިކަމެއްޗަކާއޭ. އަދި ހެޔޮވަރު މީހަކާ ދިމާވެއްޖެއްޔާ ދެވަނަ ދުވަހު ކަސްރަތަކަށް ނުނުކުންނާނޭ،" މެމްބަރު ވިދާޅުވިއެވެ.\nމެމްބަރު ވިދާޅުވީ ޑރ. ވަހީދަށް ރައްޔިތުން "ބާޣީ" އޭ ކިޔަނީ އެއްވެސް ވަރެއްގެ އިހުލާސްތެރިކަމެއް ނެތުމުން ކަމަށެވެ.\n"އަޅުގަނޑަށް ފެނުނަސް ގޮވާނަން، ނުގޮވައެއް ނުހުންނާނަން. ގެންދަންޏާ ގެންދަންވީ،" މެމްބަރު ވިދާޅުވިއެވެ.\nމާފަންނު އުތުރު ދާއިރާގެ މެމްބަރު އިމްތިޔާޒް ފަހުމީ ވިދާޅުވީ ޑރ. ވަހީދަކީ ދުވަހަކު ވެސް ރާއްޖޭގެ ވެރިކަމަށް ވަޑައިގަނެވޭނެ ބޭފުޅެއް ނޫން ކަމަށާއި، ވެރިކަމަށް ވަޑައިިގަތީ ލިބުނު ކުޑަކުޑަ ފުރުސަތެއްގައި، ބަޣާވާތެއް ކުރައްވައި "ކާޅެއްހެން ގޮސް" ވެރިކަން ފޭރިިގަނެގެން ކަމަށެވެ.\n"އަޅުގަނޑުމެން މި ވާހަކަތައް ހަނދާން ނުނެތޭނެ. މި ވާހަކަތައް ދަރިންނާ ދަރިންގެ ދަރީންނަށް ވެސް ކިޔައިދެމުން ގެންދާނަން،" އިމްތިޔާޒް ވިދާޅުވިއެވެ.


ސިޔަރަތު ފިލާވަޅު3– DhiSalafiyyah\nސިޔަރަތު ފިލާވަޅު 3\n31/10/2011 محمد ﷺ ގެ ސިޔަރަތު, ފިލާވަޅު, ސިޔަރަތާއި ތާރީޚްއައްޝައިޚް އަޙްމަދު މިޙްސަން މުޙައްމަދު\nލޮބުވެތި ނަބިއްޔާ މުޙައްދު ޞައްލަﷲ ޢަލައިހި ވަސައްލަމް ރަށްފުށު ހިސާބެއް ކަމުގައިވާ ބަނީ ސަޢުދުގައި ހުންނެވި ދުވަސްވަރާއި އެކަލޭގެފާނުގެ މޭފުޅު ފެޅުއްވުނު ޙާދިޘާ:\nޙަލީމަތުއް ސަޢްދިއްޔާ ރަޟިޔަﷲ ޢަންހާ އެކަމަނާގެ އަރިހުގައި ރަސޫލުﷲ ޞައްލަﷲ ޢަލައިހި ވަސައްލަމް ހުންނެވި ދުވަސްވަރު އެކަމަނާއަށް ލިބުނު ތަނަވަސްކަމާއި ބަރަކާތާއި ބެހޭގޮތުން ވިދާޅުވެފައިވެއެވެ. އެކަލޭގެފާނުގެ އުމުރުން2އަހަރުފުޅުވަންދެން ﷲ ގެ ޙަޟުރަތުން ތިމަންމެންގެ މައްޗަށް ހެޔޮކަމާއި ތަނަވަސްކަން އިތުރުވޭވެ ހުއްޓެވެ. އޭރުވެސް އެކަލޭގެފާނު, ބަލާބެލުމަށް ވައްތަރީ ކުޑަކުއްޖަކަށްވުރެ ބޮޑަށް ޒުވާނަކާއެވެ.\nއެކަލޭގެފާނު ބާދިޔަތު ބަނީސަޢުދުގައި ހުންނެވި ދުވަސްވަރު އެކަލޭގެފާނަށް ވަރަށް ޢަޖާއިބުކުރަނިވި ޙާދިޘާއެއް ދިމާވެވަޑައިގެންނެވިއެވެ. މި ޙާދިޘާގެ ސަބަބުން އެކަލޭގެފާނުގެ ކިރުމައިކަމަނާ ޙާލީމަތުގެފާނު އެކަމާއި ބިރުފުޅުގެންވަޑައިގެން އެކަލޭގެފާނުގެ މަންމާފުޅުގެ އަރިހަށް މައްކާއަށް އެކަލޭގެފާނު ފޮނުއްވާލެއްވިއެވެ. މިޙާދިޘާއަކީ ރަސޫލުﷲ ޞައްލަﷲ ޢަލައިހި ވަސައްލަމްގެ މުޢުޖިޒާތަކުގެ ތެރޭގައި ހިމެނޭ މޭފުޅު ފެޅުއްވުމުގެ ޙާދިޘާއެވެ. މި ޙާދިޘާ ހިނގިގޮތަކީ، އެކަލޭގެފާނު ކުޑަކުދިންކޮޅަކާއިއެކީ ކުޅެން އުޅުއްވަނިކޮށް ޖިބްރީލް ޢަލައިހިއްސަލާމް ވަޑައިގެންނެވިއެވެ. އަދި އެކަލޭގެފާނުގެ ގައިކޮޅުގައި ހިއްޕަވައި އެކަލޭގެފާނުގެ މޭފުޅު ފެޅުއްވިއެވެ. އަދި އެކަލޭގެފާނުގެ ހިތްޕުޅު ނެރުއްވައި އޭގެތެރެއިން ގަނޑުލޭކޮޅެއް ނެރުއްވިއެވެ. އަދި އެއީ އެކަލޭގެފާނުގެ ހަށިކޮޅުގައިވާ ޝައިޠާނާގެ ބާރުފޯރުވާ ބައިކަމުގައި ވިދާޅުވިއެވެ. އަދި އެކަލޭގެފާނުގެ ހިތްޕުޅު ރަނުގެ ތައްޓެއްގައިވާ ޒަމްޒަމްފެނުގައި ދޮންނެވުމަށްފަހު ހިތް އޭގެ މަޙައްލަށް ރުޖޫޢަކުރެއްވުމަށް ފަހު އެކަލޭގެފާނުގެ މޭފުޅުން ފެޅުއްވިތަން ފެއްސެވިއެވެ. އަދި މިޙާދިޘާ ޞައްޙަ މަގުން ޞަޙީޙު މުސްލިމްގައި ރިވޭވެގެން އަިއިސްފައިވެއެވެ.\nޢިލްމުވެރިން ވިދާޅުވާގޮތުގައި މިޙާދިޘާގެ ސަބަބުން އެކަލޭގެފާނު ބޮޑުފުޅުވެވަޑައިގަތީ ޝައިޠާނާގެ ކިބައިން ފުރިހަމަ ރައްކާތެރިކަން ލިބިގެންވާ ޙާލުކޮޅުގައެވެ. އަދި ހުރިހާ ވައްތަރެއްގެ ގޯސް އެދުންތަކާއި ޝަހުވާނީ ނުބައި އެދުންތަކާއި މުޅިން ދުރުވެގެންވާ ޙާލުކޮޅުގައެވެ. މިފަދަ ރައްކާތެރިކަމެއް އެކަލޭގެފާނަށް ދެއްވުނީ އެވަގުތު މައްކާއަކީ މިފަދަހުރިހާ ނުބައިކަމެއް ފެތުރިފައިވާ ތަނަކަށް ވުމާއި މީސްތަކުން މިފަދަ ނުބައިކަންތަކަށް އަރައިގަތުން ފަސޭހަވެފައިވާލެއް ބޮޑުކަމުންނެވެ. އެގޮތުން އެކަލޭގެފާނު ދުވަހަކުވެސް ޝިރުކުގެ ނުބައި ޢަމަލެއް ނުކުރައްވައެވެ. އެހެންކަމުން އެކަލޭގެފާނުގެ މުޅި ސިޔަރަތަކީ ނުބައިޢަމަލުތަކުން މުޅިން ޠާހިރުވެގެންވާ އެއްޗެކެވެ. އަދި މިކަންތައް ހިމެނެނީ އެކަލޭގެފާނުގެ މައްޗަށްހުރި ﷲ ތަޢާލާގެ ބެލެއްޓުންތެރިކަމާއި ރިޢާޔަތްތެރިކަމުގެ ތެރެއިންނެވެ. އިންސާނާގެ ޠަބީޢަތުގައި ހުންނަ ނޭދެވޭ ކަންތައްތަކަށާއި ޝައިޠާނާ ވަސްވާސްދޭ ކަންތައްތަކަށް އަރައިގަތުމުން ﷲ ތަޢާލާ އެކަލޭގެފާނު ރައްކާތެރިކުރެއްވިއެވެ.\nއެކަލޭގެފާނުފެ ލޮބުވެތި މަންމާފުޅުގެ ބެއްލެވުމުގެދަށުގައި ހުންނެވިދުވަސްވަރު:\nރަސޫލުﷲ ޞައްލަﷲ ޢަލައިހި ވަސައްލަމްގެ މޭފުޅު ފެޅުއްވުމުގެ މުޢުޖިޒާތަށްފަހު އެކަލޭގެފާނުގެ ކިރުމައިކަމަނާ ޙަލީމަތުއްސަޢުދިއްޔާ ބިރުފުޅުގެންވަޑައިގެން އެކަލޭގެފާނުގެ މަންމާފުޅު އާމިނަތުގެފާނުގެ އަރިހަށް މައްކާއަށް ފޮނުވާލެއްވިއެވެ. އޭގެފަހުން އެކަލޭގަފާނުގެ އުމުރުފުޅުން6އަހަރުފުޅު ވަންދެން އެކަލޭގެފާނުގެ މަންނާފުޅުގެ ބެއްލެވުމުގެ ދަށުގައި ހުންނެވިއެވެ.\nއެކަލޭގެފާނުގެ މަންމާފުޅުގެ ގާތަށް ވަޑައިގެންނެވީ އެކަލޭގެފާނުގެ އުމުރުފުޅުން5ވަނަ އަހަރުގެ ފުރަތަކޮޅުގައެވެ. އޭގަފަހުން އެކަލޭގެފާނުގެ ހަށިކޮޅު އެ އުމުރުގެ އެހެން ކުޑަކުއްޖަކަށްވުރެ ދުޅަހެޔޮކަމާއި ހަލުވިކަމާއެކު ހެދޮބޮޑުވަމުން އައެވެ. އަދި އެކަލޭގެފާނުގެ މަންމާފުޅުގެ ބެލެހެއްޓެވުމުގެ ދަށުގައި ތަރުބިއްޔަތުވެވަޑައިގެންނެވިއެވެ. ރެއާއި ދުވާލު އެކަމަނާ އެކަލޭގެފާނާއިގެން އަވަދިނެތި އުޅުއްވިއެވެ. އެކަމަނާގެ ޙަޔާތުގެ ހުރިހާ ވަގުތެއްވެސް އެކަލޭގެފާނަށްޓަކައި ހުސްކުރެއްވިއެވެ. އެކަލޭގެފާނުގެ ޢުމުރުފުޅުން6އަހަރުފުޅުގައި އެކަލޭގެފާނުގެ މަންމާފުޅާއިއެކީ މަދީނާއަށް ވަޑައިެގެންނެވިއެވެ. މިދަތުރުފުޅުގައި ވަޑައިގެންނެވީ ބަނިއްނަޖާރު ޤަބީލާގެ އެކަލޭގެފާނުގެ ބައްޕާފުޅުގެ މައިފުށުގެ ބޮޑުބޭބެއިންނާއި ބައްދަލުކުރެއްވުމަށްޓަކައެވެ. އަދި މަދީނާގައި އެއްމަސްދުވަސް ވަންދެންހުންނެވިއެވެ.\nމަދީނާގެ ދަތުރުފުޅު ނިންމުމަށްފަހު މައްކާއަށް އެނބުރިވަޑައިގެންނެވުމުގެ މަގުމަތީގައި އެކަލޭގެފާނުގެ މަންމާފުޅު އާމިނަތުގެފާނަށް އާލާސްކަންފުޅެއް ޖެހިވަޑައިގެންނެވިއެވެ. އަދި އެކަމާނާ މި އާލާސްކަންފުޅުން ރަނގަޅުނުވެ މި ދަތުރުމަތީގައި އަވަހާރަވެއްޖެއެވެ.\nއެކަލޭގެފާނުފެ އުމުރުފުޅުން މިހާ ޅަދުވަސްވަރުގައި މަންމާފުޅާއި ބައްޕާފުޅުވެސް އަވާހާރަވުމުގެ ހިކުމަތަކީ އެކަލޭގެފާނުގެ މައްޗަށް ހުރި ﷲ ތަޢާލާގެ ޢިނާޔަތްތެރިކަން ފާޅުކުރެއްވުން ކަމުގައި ވެދާނެއެވެ. މަންމާފުޅާއި ބައްޕާފުޅު އަވަހާރަވުމަށްފަހު ﷲ ތަޢާލާގެ ޢިނާޔަތްތެރިކަން އެކަލޭގެފާނު ވަށާލިކަން ކަށަވަރެވެ. ކުޑަކުދިންނަށް ކަންތައްތަކާއި ރިވެތިއަޚްލާޤު އުންގަންނައިދޭންތިބޭ އެންމެމުހިއްމު ބަޔަކީ މައިންބަފައިންނެވެ. ނަމަވެސް އެބައިމީހުން ޣައިރު ޙާޟިރުގައި ﷲ ތަޢާލަ އެކަލޭގެފާނަށް މިހުރިހާ ކަމެއް ދަސްކޮށްދެއްވިއެވެ.\n1- ރަސޫލުﷲ ޞައްލަﷲ ޢައިހި ވަސައްލަމްގެ މޭފުޅު ފެޅުއްވުމުގެ ޙާދިޘާ ހިނގީ އެކަލޭގެފާނި ކޮންތެންގައި ހުންނަވަނިކޮށް؟\n2- ރަސޫލުﷲ ޞައްލަﷲ ޢަލައިހި ވަސައްލަމްގެ ކިރުމައިކަމަނާ ޙަލީމަތުއް ސަޢްދިއްޔާ އެކަލޭގާފާނުގެ މަންމާފުޅުގެ އަރިހަށް ފޮނުވާލެއްވީ ކީއްވެ؟\n3- ރަސޫލުﷲ ޞައްލަﷲ ޢަލައިހި ވަސައްލަމްގެ މަންމާފުޅު އަވަހާރަވީ އެކަލޭގެފާނުގެ އުމުރުފުޅުން ކިތައްއަހަރުފުޅުގައި؟\n4- ރަސޫލުﷲ ޞައްލަﷲ ޢަލައިހި ވަސައްލަމް އެކަލޭގެފާނުގެ މަންމާފުޅުގެ އަރިހަށް ވަޑައިގެންނެވީ އުމުރުފުޅުން ކިހާހިސާބެއްގައި؟\n5- ރަސޫލުﷲ ޞައްލަﷲ ޢަލައިހި ވަސައްލަމާއި އެކަލޭގެފާނުގެ މަންމާފުޅު މަދީނާއަށް ވަޑައިގެންނެވީ ކޮންބޭނުންފުޅަކު؟


SunOnline: Loabi vevijjekan engeynee kihineh?\nލޯބި ވެވިއްޖެކަން އެނގޭނީ ކިހިނެއް؟\nލޯބި ވެވުމަކީ ތަފާތު އިހްސާސެކެވެ. އެކި މީހުންނަށް ލޯބި ވެވެނީ އެކި ގޮތް ގޮތަށެވެ. ލޯބި ވެވުމުން ކުރެވެނީ ތަފާތު ތަޖުރިބާ ތަކެކެވެ. ބައެއް ފަހަރު ލޯބި ވެވުނަސް އެ އިހްސާސް ދެނެގަންނަން ބައެއް މީހުންނަށް އުނދަގޫ ވެއެވެ. މީހެއް ދެކެ ލޯބި ވެވިއްޖެކަން ގަބޫލުކުރަން އުނދަގޫވެއެވެ.\nގިނަ މީހުންނަށް ލޯބި ވެވުމުން ގިނަ ފަހަރު އެ ފަރާތެއްގެ ޚިޔާލުގައި އަބަދުހުރެވެއެވެ. ނަމަވެސް އެއީ ލޯބި ކަން ޔަގީން ކުރަން އުނދަގޫ ވަނީ އެފަދަ އިހްސާސްތައް ކުރިން ކުރެވިފައި ނުހުންނާތީއެވެ. އެހެންކަމުން މިލިޔުމުގައި ތިބާއަށް ލޯބި ވެވިއްޖެކަން ޔަގީން ކުރަން ބޭނުން ނަމަ ބަލާލަންވީ ބައެއް ކަންކަމަށް އަލި އަޅުވާލާނަމެވެ.\n1. ލޯބިވާ ފަރާތް ކައިރީގައި ހުންނައިރު އެ ނޫން އެހެން މީހަކަށް ނޫނީ ނުބެލުން\nމިއީ ލޯބި އިމްތިހާނު ކުރަން ބޭނުން ކުރެވިދާނެ ކަމެކެވެ. ސައިކޮލޮޖިސްޓް އެއް ކަމަށްވާ މާކް ހެސްޓާ ބުނާ ގޮތުގައި މިއީ ލޯބި ވާކަން ޔަގީން ކުރެވިދާނެ ކަމެކެވެ. އަދި އެއީ ލޯބިވާ ކަމުގެ ހެއްކެކެވެ. ލޯބިވާ މީހަކާއި ދިމާލަށް ބެލުމުން ތިބާއަށް ހަމައެކަނި ފެންނާނީ އެ މީހާގެ ސިފައެއް ނޫނެވެ. އެމީހަކާއި އެކީ ތިބާގެ މުސްތަގްބަލެވެ. އެމީހަކާއި އެކީ ތިބާ މުސްތަގްބަލް އާރާސްތު ކުރާނެ ގޮތެވެ.\n2. ތިބާ ލޯބިވާ ފަރާތަށްޓަކައި ކޮންމެކަމެއް ކުރަންވެސް ތައްޔާރަށް ހުރުން\nވަކި މީހެއްގެ އުފަލަށްޓަކައި ތިބާ ގަޔާ ނުވާ ކަންކަން ކުރެވެންޏާ އެއީ އެމީހެއް ދެކެ ތިބާ ލޯބިވާ ކަމުގެ ހެއްކެކެވެ. ތިބާ ލޯބިވާ ފަރާތާ އެކީ ވަގުތު ހޭދަކުރުމުގެ ނިޔަތުގައި ނުވަތަ އެ ފަރާތް އުފާކުރުމުގެ ގަސްދުގައި ތިބާ ކުރާ ހިތް ނުވިޔަސް ބައެއް ކަންކަން ކުރެވޭ ފަހަރު އާދެއެވެ. އެ މީހަކާ އެކީ ގިނަ ވަގުތު ހޭދަކުރުމަށް އެދެވޭނެއެވެ. އެއީ ލޯބީގެ ނިޝާނެކެވެ.\n3. އެ މީހެއްގެ ޚިޔާލުގައި ހުރެވުން\nކުރިންވެސް ބުނެވުނު ފަދައިން މިއީ ލޯބިވެވުމުން ވަރަށް ގިނައިން ދިމާވާ ކަމެކެވެ. އެ ޚިޔާލުތަކުގައި ހުރެ ހިނިތުންވެވޭ ފަހަރު ނުހަނު ގިނައިން އަންނާނެއެވެ. އެމީހަކާ މެދު ޚިޔާލު ކުރާ ހިތްވާނެއެވެ. އެހެން ކަމުން މީހަކު ދެކެ ލޯބި ވެވިއްޖެ ނަމަ މިއީ ނުހަނު ފަސޭހައިން އެކަން ދެނެގަނެވިދާނެ ގޮތެކެވެ.\n4. އެމީހެއްގެ އުފާވެރިކަމަށް އަބަދުވެސް އެދެވުން\nލޯބިވާ ކޮންމެ މީހަކީ ތިބާއަށް ލިބޭނޭ މީހެއް ނޫނެވެ. ނަމަވެސް އޭގެ މާނައަކީ ތިބާއަށް އެމީހަކު ދެކެ ލޯބި ނުވެވޭނެއޭ ނޫނެވެ. ތިބާ އަށް އެމީހެއްގެ ލޯބި ނުލިބުނަސް އެމީހެއްގެ އުފާވެރިކަމަށް އަބަދުވެސް އެދެވެންޏާ އެއީ ތިބާ އެމީހަކު ދެކެ ވާ ލޯބީގެ އަލިގަދަ ހެއްކެކެވެ.\n5. އެކީގައި ހޭދަކުރެވޭ ވަގުތުތަށް މާ އަވަސްވާހެން ހީވުން.\nމިއީ ވެސް ނުހަނު ގިނައިން މެދުވެރިވާ ކަމެކެވެ. ލޯބިވާ މީހަކާއެކީ ކިތަންމެ ގިނަ ވަގުތު ތަކެއް ހޭދަކުރެވުނު ނަމަވެސް ހޭދަ ކުރެވެނީ ގިނަ ވަގުތު ތަކެކޭ ހީ ނުވެދާނެއެވެ. އެއީ އެމީހަކާ އެއީ ގިނަ ވަގުތު ތިބާ ހޭދަކުރަން ބޭނުން ވާތީއެވެ. އެމީހަކާ މެދު ތިބާ ގަޔާވާތީއެވެ.


އެސް.ޓީ.އޯ މާލެ އަދި ހުޅުމާލެ ސުޕަމާޓް ފިހާރައިގެ ތަރުކާރީ އާއި މެވައި ރެކުތަކަށް މުދާ ފޯރިކޮށްދީ، ބަލަހައްޓަ ދިނުމުގެ މަސައްކަތް ކޮށްދޭނެ ފަރާތެއް ހޯދަން ބޭނުންވެއްޖެ.\nމި އިޢުލާންވަނީ 24 ޖުލައި 2019 1612 ގައި ބާތިލް ކުރެވިފައެވެ.\nއެސް.ޓީ.އޯ މާލެއަދިހުޅުމާލެސުޕަމާޓްފިހާރައިގެތަރުކާރީއާއިމެވައިރެކުތަކަށްމުދާފޯރިކޮށްދީ، ބަލަހައްޓަދިނުމުގެމަސައްކަތްކޮށްދޭނެފަރާތެއްހޯދަންބޭނުންވެއްޖެ.\nއެސް.ޓީ.އޯ މާލެ އަދި ހުޅުމާލެ ސުޕަމާޓް ފިހާރައިގެ ތަރުކާރީ އާއި މެވައި ރެކުތަކަށް މުދާ ފޯރިކޮށްދީ، ބަލަހައްޓަ ދިނުމުގެ މަސައްކަތް ކޮށްދޭނެ ފަރާތެއް ހޯދުމަށް އިޢުލާން ކުރަމެވެ. ވީމާ، މިބާވާތުގެ މަސައްކަތްކުރުމުގެ ފަންނީ އަދި އަމަލީ ތަޖުރިބާ ހުރި ފަރާތްތަކަށް ފުރުޞަތު ހުޅުވާލަމެވެ.\n- އެސް.ޓީ.އޯ މާލެ ސުޕަމާޓް: 320 އަކަފޫޓް (2 ޗިލަރ އަދި5ލަކުޑި ހަރު)\n- އެސް.ޓީ.އޯ ހުޅުމާލެ ސުޕަމާޓް: 02 ތަރުކާރީ އާއި މެވައި ރެކު ( ޖުމުލަ 12 ވަށިގަނޑު) އަދި 01 ދޮންކެޔޮ ހަރު\nރަޖިސްޓަރީކުރުން: ރަޖިސްޓަރީ ކުރައްވަން ބޭނުންފުޅުވެލައްވާ ބޭފުޅުން 2019 ޖުލައި 23 ވާ ދުވަހު 1000 ގެ ކުރިން އެސް.ޓީ.އޯ ހެޑް އޮފީހަށް ދުރުވެ ރަޖިސްޓަރީ ކުރައްވަންވާނެއެވެ.\nބީލަންކަރުދާސްދޫކުރުން: ރަޖިސްޓަރީ ކުރަައްވާފައިވާ ފަރާތްތަކަށް ބީލަންކަރުދާސް ދޫކުރާނީ 2019 ޖުލައި 23 ވާ ދުވަސް ނިމުމުގެ ކުރިން އީމެއިލުންނެވެ.\nމައުލޫމާތުދިނުން: ރަޖިސްޓަރީ ކުރައްވާފައިވާ ފަރާތްތަކަށް 2019 ޖުލައި 23 ވަނަ ދުވަހު 1400 ގައި މަޢުލޫމާތު ދިނުމުގެ ބައްދަލުވުމެއް އެސް.ޓީ.އޯ ހެޑް އޮފީހުގައި އޮންނާނެއެވެ.\nސުވާލާއިޖަވާބު: ރަޖިސްޓަރީ ކުރެއްވުމަށްފަހު ހުށަހަޅުއްވަން ބޭނުންފުޅުވެލައްވާ ސުވާލުތައް 2019 ޖުލައި 24 ވާ ދުވަހުގެ 1500 ގެ ކުރިން އީމެއިލް މެދުވެރިކޮށް ފޮނުވަންވާނެއެވެ. އަދި 2019 ޖުލައި 25 ވަނަ ދުވަހުގެ ކުރިން ޖަވާބުދާރީ ވެވޭނެއެވެ.\nބީލަންކަރުދާސް: ބީލަންކަރުދާސް ހުޅުވުން އޮންނާނީ 2019 ޖުލައި 29 ވަނަ ދުވަހު 1100 ގައި އެސް.ޓީ.އޯ ހެޑް އޮފީހުގައެވެ.\nސުންގަޑި: 29 ޖުލައި 2019 1100


Covid-19 Male In Nufennaathee Meehun Beyrah Nukume Ulhey, Miee Nurakkaleh - Shifa - Vaguthu\nކޮވިޑް-19 މާލެއިން ނުފެންނާތީ މީހުން ބޭރަށް ނުކުމެ އުޅޭ، މިއީ ނުރައްކަލެއް - ޝިފާ\nމިއަދާއި ހަމައަށް މާލެއިން ކޮވިޑް-19 އަށް މީހަކު ފައްސި ނުވާތީ ބައެއް މީހުން މަގުމައްޗަށް ނުކުންނަ ކަމަށާއި، މިއީ ރައްކާތެރި ގޮތެއް ނޫން ކަމަށް މާލޭ ސިޓީގެ މޭޔަރު، ޝިފާ މުހައްމަދު ވިދާޅުވެއްޖެއެވެ.\nޝިފާ މިގޮތަށް ވިދާޅުވީ، ކޮވިޑް-19 އާއި ގުޅޭ މަޢުލޫމާތު ދެއްވުމަށް މިއަދު ބޭއްވި ނޫސްވެރިންގެ ބައްދަލުވުމުގައެވެ.\nމާލެ ސިޓީގެ މި ހިނގާ ދައުރުގެ މޭޔަރު، ޝިފާ ވިދާޅުވީ ރާއްޖޭގައި ވެސް އެޗްޕީއޭ އިން ކޮވިޑް-19 ވައިރަހާއި ގުޅިގެން އާއްމު ގަވާއިދެއް ހަދާފައިވާ ކަމަށާއި، އެންމެހާ ރައްޔިތުންވެސް އެޗްޕީއޭގެ އިރުޝާދުތަކާއި އެއްގޮތަށް ޢަމަލުތައް ބެހެއްޓެވުން އެދޭ ކަމަށެވެ.\n"މާލެ ފަދަ ތަނެއްގައި މިކަހަލަ ކަމަކަށް ތައްޔާރުވާއިރު، ހުރިހާ ބޭފުޅުންގެ ހޭލުންތެރިކަން ވަރަށް މުހިއްމު. އެއްބަޔަކު އަނެއްބަޔަކަށް އެހީތެރިވުން ވަރަށް މުހިއްމު. ދުނިޔޭގެ ޤައުމުތަކުގައިވެސް މިކަންތައް ކާމިޔާބުވަމުން ދަނީ ވެސް އިރުޝާދުތަކާއި އެއްގޮތަށް ޢަމަލުކުރަމުންދާ ޤައުމުތަކުގައި." ޝިފާ ވިދާޅުވިއެވެ.\nޝިފާ ވިދާޅުވީ މިހާތަނަށް މާލެ އިން ކޮވިޑް-19 ވައިރަހަށް އެއްވެސް މީހަކު ފައްސިވެފައި ނުވާތީ، ބައެއް މީހުން މަގުމައްޗަށް ނުކުންނަ ކަމަށެވެ. ނަމަވެސް، މިއީ އެއްވެސް ގޮތަކަށް އެދެވިގެންވާ، އަދި ރައްކާތެރި ގޮތެއްވެސް ނޫން ކަމަށެވެ.\nމިއަދުގެ ނޫސްވެރިންގެ ބައްދަލުވުމުގައި ސަރުކާރުގެ ފަރާތުން ވަނީ ގްރޭޓަރ މާލެ ސަރަޙައްދުގައި ކޮވިޑް-19 އާއި ގުޅިގެން 100 އެނދުގެ އައިސީޔޫ ފެސިލިޓީ އެއް ގާއިމްކުރުމުގެ މަސައްކަތް ކުރަމުންދާކަން ވެސް ހާމަކޮށްފައެވެ..\nދިވެހިރާއްޖެއިން މިހާރުވެސް އެން-95 މާސްކާއި، އަންގި އާއި، މިނޫނަސް ސިއްހީ އާލާތްތައް، ދުނިޔޭގެ ސިއްހަތާބެހޭ މައި ޖަމިއްޔާ، ޑަބްލިއުއެޗްއޯ އާއި އެހެނިހެން ޖަމިއްޔާތަކާއި، ޤައުމުތަކުގެ ކިބައިން ސަރުކާރުގެ އެހީ އެކި ކަހަލަ ފަންޑުތައް ބޭނުންކޮށްގެން އެތަކެތި ހޯދުމުގެ މަސައްކަތް ކުރަމުންދާ ކަމަށްވެސް ސަރުކާރުން ވަނީ ހާމަކޮށްފައެވެ.\nމާލެ މިހާރު ކްލޮރިން ކޮށްފައި އޮތް އިރު، މާދަމާ މާލެ އެއްކޮށް ފެންޖަހައި، ސާފުކުރުމުގެ މަސައްކަތްތަކެއް ކުރުމަށް ރޭވިފައިވާ ކަމަށްވެސް މި ބައްދަލުވުމުގައި މާލެ ސިޓީގެ މޭޔަރު ޝިފާ ވަނީ ހާމަކޮށްފައެވެ.\nމާޗް 24, 2020 18:59\nކޮލޮރާ ތެރޭގައި ދިވެހިން ވެކުސިން ނުނަގަން އުޅުނީމާ ވެކްސިންދިނީ ބިޑި އަލޫވައިގެން ގެންގޮސް. މިހާރު ވެސް އެފަދަ ގޮތަކަށް ކަން ކުރަން ފެނޭ. ކަނޑު ކޮހުން މައިތިރިވާނީ ގަދަބާރުން.\nމާޗް 24, 2020 19:10\nއަޅުގަނޑު މެން ސިޓީގެ މޭޔަ ރު ތިޔަހެން ވިދާޅު ނުވެގން މިތިބީ. އަދިކިރިޔާތާ ތިއެއްޗެއް ވިދާޅުވީ. ޝުކުރިއްޔާ މޭޔަރު\nމާޗް 24, 2020 19:48\nމާލެ ކްލޮ ރިން ކޮށްފަޔޭ ، އައިޖީއެމް އެޗް ކައި ރީ މަގު އެކަނި ތޯއްޗެ ތިޔަކު ރީ މަހިތުން ކްލޮ ރިން މަގަށް އަޅާތީ އެކަމާ މީހުން ފާޑުކިޔާ އެކަމުން ލިބޭނެ ގެއްލުމުގެ ވާހަކަދެއްކީމަ ތޯއްޗެ ފެން ޖަހާ ވާހަކަޔެއް ތިޔަ ދައްކަނީ\nމާޗް 24, 2020 20:19\nމޭޔަރަށް ވަރަށް އިހްތިރާމާ އެކު އަހާލަން ބޭނުން ކޮވިޑު ރާއްޖޭގައި އަދި ފެންނަމުން ދަނީ ރިސޯޓުތަކުން ކަމައްވާއިރު ރިސޯޓުުތައް ބަނޮދުކޮއްފަ ރިސޯޓުތަކުގައި މަސައްކަތްކުރާ ހުރިހާމީހުން ފޮނުވާލަނީ އެމީހެއްގެ ރަށައް ނުވަތަ މާލެއަށެވެ، އަހާލަން ބޭނުންވަނީ ކިހާވަރެއްގެ ޔަގީން ކަމެއްތޯ އޮތީ މިގޮތައް ފޮނުވާ މީހުންގެ ފަރާތުން ބަލީގެ އަލާމާތެއް ނުފެންނާނެ ކަމައް؟\nމާޗް 24, 2020 20:20\nމޭޔަރަށް ވަރަށް އިހްތިރާމާ އެކު އަހާލަން ބޭނުން ކޮވިޑު ރާއްޖޭގައި އަދި ފެންނަމުން ދަނީ ރިސޯޓުތަކުން ކަމައްވާއިރު ރިސޯޓުުތައް ބަންދުކޮއްފަ ރިސޯޓުތަކުގައި މަސައްކަތްކުރާ ހުރިހާމީހުން ފޮނުވާލަނީ އެމީހެއްގެ ރަށައް ނުވަތަ މާލެއަށެވެ، އަހާލަން ބޭނުންވަނީ ކިހާވަރެއްގެ ޔަގީން ކަމެއްތޯ އޮތީ މިގޮތައް ފޮނުވާ މީހުންގެ ފަރާތުން ބަލީގެ އަލާމާތެއް ނުފެންނާނެ ކަމައް؟\nމާޗް 24, 2020 21:14\nޝިފާ ކޮން އަނގައެއް ތަޅަާކަށް\nމާޗް 24, 2020 21:45\nކޮއްކޯ މީ އަދި މިބައްޔައްދޭނެ ފަރުވާއެއް ހޯދިފައޮތްބައްޔެއްނޫން މިބައްޔައް ވެކުސިނެއް އުފެއްދޭތޯ ރެޔާދުވާލު ދުނިޔޭގެ ޤައުމުތަކުން މަސައްކަތް ކުރަމުން އެދަނީ ދެންކިހިނެއްބާ އޮބިއަޅައިގެން ވެކުސިންދެނީ\nމާޗް 24, 2020 22:36\nނުނިކުމެވޭވަރު ކޮށްބަލަ އަނގަނުތަޅާ.. ކަލޭމެން ކީއްވެތަ ތިތިބެނީ މިސްކިތް ބަންދުކުރާށޭ އެންގީމަ ބަންދު .. ހޮޓާ ރެސްޓޯރެންޓް ތައް ބަންދު .. ދެންވެސް ބަންދުކޮށްބަލަ .. ގައިމު ނުކުންނާނެމީހަކުނުވާނެ\nމާޗް 24, 2020 22:41\nގެދޮރު ކުއްޔަށް ދީގެން އުޅޭ މީހުން ގޭގަ ތިއްބަސް ގެދޮރަށް ދޭނެ ކުލި ހޯދަންޖެހޭ މިހާ ގޭގަ އޮންނަނީ ކިހިނެތް .އެކަން ބުނެދީބަލަ\nމާޗް 25, 2020 00:37\nކީކޭކީކޭ ކަދުރު ކަޅުދައްތާ. ބަލަ ރަށު ބަންދުން ފިލުވަން ބުނީމެއްނު. މިހާރު ތިގޮވަނީ ގޭބަންދަށް! ޑިމޮކްރަސީގަ ބޭނުން ގޮތަކަށް ގޮތެއްފޮތެއް ނެތި އުޅުމަކީ ރައްޔިތުންގެ ހައްގެކޭ ގޮވީމެއްނު. މިހާރު ތިކިޔަނީ އެ ހައްގެއް ނެތޭ! ރައްޔިތުން ތިބެން ޖެހޭނީ މަދަނީ ބަސްބޭހުމެއްގައޭ ގޮވީމެއްނު. މިހާރު ތިކިޔަނީ ކީކޭތަ؟ އެއްޗެކޭ އެބަ ކިޔަމުތަ؟ ޅަދަރިންގެ ސިކުނޑި ޚަރާބު ކޮށްފަ "މަ ބުނާ ކޮންމެ ގޮޔެއް ހަދާނެ" ކަމަށް ހީކުރީމު އޮތަ؟ ކެނޑި ކަނޑުލު ހިތި ފިލުވަން ފަސޭހަތަ؟ ދެން މޯދީޖީމެން ބޯ ގެރީގެ ސާމާނު ބޮއި.\nމާޗް 26, 2020 17:18\nއޭ ކޮންހާ ބޭކާރު މަލާމާތެއް ކުރާކަށް! ޝިފާ އެ ވިދާޅުވީ ރަނގަޅު ވާހަކައެއް. ތައުބާވެ އިސްލާހުވޭ\nމާޗް 25, 2020 00:55\nމާލެއިން ނުފެއްނާތީއެއް ނޫން އަމިއްލަ ކުންފުނި ތަކެއް ބަންދު ނުކުރޭ\nމާޗް 25, 2020 01:58\nއެހެން ވެގެންތޯ މޭ ޔަރު މިހުރިހާދުވަހު ޖަގަހައިގަ ނުނިކުމެއޮތީ. މީގެ ހަފްތާއެއްގެ ކުރިން މާލޭގެ މާރުކޭޓު ހުރިހާ ގޮޅިއެއްގެ އެއްޗެހި ނެރި ހުރިގޮޅި އެއް ގޮޅިތަކުގެ ވެރިފަރާތުން ސާފު ކުރީ މޭ ޔަރުގެ އެންގުމަކައް ނޫން. އެހުރިހާކަމެއް ކޮއްނިމުނީމަ މި ހާރު ދެން މާލޭ ސިޓީ ކައުންސިލުން އިސްނަގައިގެން ގޮޅިތައް ސާފުކުރަން ފަށަނީއޭ ތިކި ޔަނީ. ފުރަތަމަ ދެމަހައް ބަނދުކުރި ގޮޅިތައް9މަސްވީރު ބަ ޔަކު މަގުމަތިކޮއްފަ އަދިވެސް ނުދީ ތިއުޅޭއިރު އެކަން ކޮއްބަލަ. ފޯމު ފުރުވިފަހުންވެސް6މަސް ވެގެން މިދި ޔައީ. ކޮލޮރީން އަޅައިގެން ސާފުކުރަން އޮތިީ މާލެގަ ތާރުއެޅި މަގު އެކަނިބާ؟. ބުޅާ ގުއިވަހުން މާލޭމަގުތުން ވަސް ނުކެޑެ، މޭގަނޑު ހިސްސުތައް ހަމަބާ!


vnews - Enboodhoo falhu tharahgee kuraa kunfunin Konotta Maldives Resort gannan ninmaifi\nއެނބޫދޫފަޅު ތަރައްގީކުރާ ކުންފުނިން ކޮނޮއްޓާ ރިސޯޓު ގަންނަން ނިންމައިފި\nމާލެ ކައިރީގައި އޮންނަ ކ. އެނބޫދޫފަޅުގައި މަތީފެންވަރުގެ ރިސޯޓްތަކެއް ތަރައްގީކުރަމުން ގެންދާ ތައިލެންޑްގެ ސިންގަ އެސްޓޭޓް ކުންފުނިން ގދ. ކޮނޮއްޓާ މޯލްޑިވްސް ރިސޯޓު ގަންނަން ނިންމައިފި އެވެ.\nސިންގަ އެސްޓޭޓް ކުންފުނިން ނެރެފައިވާ ބަޔާނެއްގައި ބުނެފައިވަނީ ދުނިޔޭގެ މަޝްހޫރު އެކި ސަރަހައްދުތަކުގައި ޓޫރިސްޓް ހޮޓާތަކާއި ރިސޯޓުތައް ތަރައްގީކުރުމަށް އިންވެސްޓްކުރަން ނިންމާފައިވާ ކަމަށެވެ.\nއެގޮތުން ސިންގަ އެސްޓޭޓްގެ ދަށުން ހިންގާ ބޫން ރަޑް ބްރެވެރީ ކުންފުނިން ކޮނޮއްޓާ ރިސޯޓާ އެކު ދުނިޔޭގެ އެކި ސަރަހައްދުތަކުން ހަ ރިސޯޓެއް ގަންނަން ނިންމާފައިވާ ކަމަށްވެސް ބަޔާނުގައިވެ އެވެ.\nމިރިސޯޓްތައް ގަތުމަށް 250 މިލިއަން ޑޮލަރު ހަރަދުކުރުމަށް އެކުންފުނިން ވަނީ ނިންމާފަ އެވެ.\nރާއްޖޭގައި ހިންގާ ލަގްޒަރީ ރިސޯޓްތަކުގެ ތެރެއިން އެންމެ މަގުބޫލު އެއް ރިސޯޓްގެ ގޮތުގައި ފާހަގަކުރެވޭ ކޮނޮއްޓާ އަކީ 53 ވިލާ ހަދާފައިވާ ރިސޯޓެކެވެ. މީގެ ތެރޭގައި ހިމެނެނީ 24 ބީޗް ޕޫލް ވިލާ އާއި، ދެ ކޮޓަރީގެ ހަތް ޕޫލް ވިލާ އާއި، 21 އޯޝަން ޕޫލް ވިލާގެ އިތުރުން 600 އަކަމީޓަރުގެ ޕްރެޒިޑެންޝަލް ވިލާ އެކެެވެ.\nގދ. ކާޑެއްދޫ އެއާޕޯޓުން ސްޕީޑް ލޯންޗެއްގައި ފުރައިގެން 20 މިނިޓް ތެރޭގައި ކޮނޮއްޓާ އަށް ދެވޭއިރު މި ރިސޯޓްގެ ބޮޑުބައި ތަރައްގީކުރީ ރާއްޖޭގެ ދެ ކުންފުންޏަކުން ގުޅިގެންނެވެ. ނަމަވެސް ފަހުން މިރިސޯޓް އެމެެރިކާގެ އައުޓްރިގާ އެންޓަޕްރައިސަސް ގްރޫޕަށް ވިއްކާލުމުން މިހާރު މިރިސޯޓް ހިންގަނީ އައުޓްރިގާ އިންނެވެ.\nޖުމްލަ 800 މިލިއަން ޑޮލަރު ހަރަދުކުރުމަށް ނިންމާފައިވާ އެނބޫދޫފަޅު ތަރައްގީކުރުމުގެ މަޝްރޫއުގެ ދަށުން ފުރަތަމަ ފިޔަވަހީގައި ތަރައްގީކުރާ ޓައުންޝިޕާއި އެހެން މަސައްކަތްތައް މިއަހަރުގެ ތިންވަނަ ކުއާޓަރުގައި ނިންމާލުމަށް ދަނީ މަސައްކަތް ކުރަމުންނެވެ. އަދި ކުރިއަށް އޮތް ހަތަރު ދުވަހުގެ އަހަރުގެ ތެރޭގައި މި މަޝްރޫއުގެ ދެވަނަ ފިޔަވަހީގެ މަސައްކަތް އެއްކޮށް ނިންމާލުމަށް ސިންގަ އެސްޓޭޓުން ދަނީ މަސައްކަތް ކުރަމުންނެެވެ.\nއެނބޫދޫފަޅު ހިއްކައިގެން ތަރައްގީކުރާ މި މަޝްރޫއުގެ ދަށުން ވަކިވަކި ލައިފްސްޓައިލް ކޮންސެޕްޓްތަކަކަށް ނުވަ ރަށެއް ތަރައްގީކުރަން ނިންމާފައިވަނީ އިންޓަގްރޭޓެޑް ލެޝަ އަދި ރެކްރިއޭޝަން ޑެސްޓިނޭޝަން ރިސޯޓް ކޮންސެޕްޓަށެވެ. މި ލައިފްސްޓައިލް ކޮންސެޕްޓްތައް ޑިޒައިންކުރެވޭނީ ޗުއްޓީގައި އަރާމުކޮށްލުމަށާއި ތަފާތު އުފާތައް ތަޖުރިބާކޮށްލުމުގެ ބޭނުމުގައި ދުނިޔޭގެ އެކި ކަންކޮޅުތަކުން އަންނަ ގިނަ ބައެއްގެ ތަފާތު ބޭނުންތައް ފުއްދައިދެވޭ ފަދަ ގޮތަކަށް ކަމަށް މިމަޝްރޫއު ކުރިއަށް ގެންދާ ފަރާތުން ބުނެ އެވެ.\nމިމަޝްރޫއުގެ ދަށުން ޔޮޓްމެރީނާއަކާއި ކުޑަކުދިންނަށް ހާއްސަ ގޮނޑުދޮށެއް ހެދުމަށް ނިންމާފައިވާއިރު ފުރަތަމަ ފިޔަވަހީގައި ހަދަން ނިންމާފައިވާ 12،000 އަކަމީޓަރުގެ ޓައުންޝިޕްގައި ދުނިޔޭގެ އެންމެ މަޝްހޫރު ފެޝަން ބްރޭންޑްތަކުގެ ފިހާރަތަކާއި ކެފޭތަކާއި ރެސްޓޯރަންޓްތަކުގެ އިތުރުން މަޝްހޫރު ހާޑް ރޮކް ކެފޭއެއް ހެދުމަށްވެސް ވަނީ ނިންމާފަ އެވެ.\nމިމަޝްރޫއުގެ ދަށުން ގާތްގަނޑަކަށް 7000 ވަޒީފާ އުފެދޭނެ ކަމަށާއި ގިނަ ވަޒީފާ ތަކަށް ހަމަޖައްސާނީ ދިވެހިން ކަަމަށްވެސް ސިންގަ އެސްޓޭޓުން މީގެ ކުރިން ބުނެފައިވެ އެވެ.\nރަނިލް މަގާމުން ވަކިކުރީ އިޚްލާސްތެރި ނިޔަތެއްގައި: ސިރިސޭނާ


Fahu Vaguthu Ceballos Jehi Goal In Sheffield Balikoh Arsenal Semi Ah - Vaguthu\nޑަނީ ސެބާޔޮސް ފަހު ވަގުތު ކާމިޔާބުކުރި ގޯލުން ޝެފީލްޑް ޔުނައިޓެޑް ބަލިކޮށް އާސެނަލް އިނގިރޭސި އެފްއޭ ކަޕްގެ ސެމީ ފައިނަލަށް ދަތުރުކޮށްފިއެވެ.\nއެފްއޭ ކަޕްގެ ކުއާޓާ ފައިނަލްގައި މިއަދު ހަވީރު ޝެފީލްޑް ޔުނައިޓެޑާ ދެކޮޅަށް ކުޅުނު މެޗް އާސެނަލް ކާމިޔާބުކުރީ 2-1 އިންނެވެ. މެޗްގައި ފުރަތަމަ ގޯލް ޖަހައި ލީޑް ނެގީވެސް އާސެނަލް އިންނެވެ. ފުރަތަމަ ހާފުގެ 25 ވަނަ މިނެޓުގައި ލިބުނު ޕެނަލްޓީއަކުން މި ގޯލް އާސެނަލް އަށް ޖަހައިދިނީ އައިވޮރީ ކޮސްޓްގެ ފޯވަޑް ނިކޮލަސް ޕެޕޭ އެވެ. ޕެޕޭ އޭނާގެ ޕެނަލްޓީ އަމާޒުކޮށްލީ ގޯލުގެ ތިރީ ކަނަށެވެ. މިއީ އޭރިއާ ތެރެއިން ފޯވަޑް އަލެކްސަންޑާ ލަކަޒަޓް އަށް ޝެފީލްޑް ކުޅުންތެރިޔަކު ކުރި ފައުލަކާ ގުޅިގެން ރެފްރީ އާސެނަލް އަށް ދިން ޕެނަލްޓީ އެކެވެ.\nޝެފީލްޑުން ނަތީޖާ އެއްވަރު ކުރީ 87 ވަނަ މިނެޓުގައި ޑޭވިޑް މެކްގޮލްޑްރިކް ޖެހި ގޯލުންނެވެ. އެ ނަތީޖާގައި އޮވެ މެޗް އެއްވަރުވާން ދަނިކޮށް އާސެނަލް މޮޅުކޮށްދިން ގޯލް ސެބާޔޮސް ކާމިޔާބުކުރީ މެޗްގެ އިތުރު ވަގުތުގެ ފުރަތަމަ މިނެޓުގައެވެ.\nއެފްއޭ ކަޕްގެ ސެމީ އަށް އާސެނަލް ދަތުރު ކުރިއިރު ރޭ ނޯވިޗް ބަލިކޮށް މެންޗެސްޓާ ޔުނައިޓެޑުންވެސް ވަނީ ގަދަ ހަތަރެއްގެ ޖާގައެއް ކަށަވަރު ކޮށްފައެވެ. ސެމީގެ ފަހު ދެ ޖާގަ ލިބޭނީ ކުއާޓާގެ ފަހު ދެ މެޗްގައި މިރޭ ލެސްޓާ ސިޓީ އަދި ޗެލްސީ ވާދަކުރާ މެޗާ ނިއުކާސަލް އަދި މެންޗެސްޓާ ސިޓީ ވާދަކުރާ މެޗުން މޮޅުވާ ދެ ޓީމަކަށެވެ.


ވާވޭގެ ފަތްޖެހި ފޯނު ސެޕްޓެމްބަރަކު ނޫން\nއެންޑްރޮއިޑް ފޯނަށް އަޅާ އެޕްތަކަށް ސަމާލުވާތި\nޓެކްނޮލޮޖީގެ ޒަމާނެއްގެ ތެރެއަށް އެންމެން ވެސް ގެނބިފައިވާ އިރު، ސަމާލުވުން ވަރަށް ވެސް މުހިއްމެވެ. ކޮންމެ ދުވަހަކު ކަހަލަ ގޮތަކަށް އިވެނީ އެކި ގޮތްގޮތުން މީސްމީހުންގެ ޒާތީ މައުލޫމާތުތަކުން ވައްކަން ކުރާ ވާހަކަ އެވެ. މިކަހަލަ މައްސަލަތަކާ ހެދި ޕްރައިވެސީ ވެސް ގެއްލި، ފޫނުބެއްދޭ ވަރުގެ ގެއްލުންތައް ލިބޭލެއް މަދެއް ނޫނެވެ\nޖަޕާނުގެ ސޮނީ ވެސް ފަތްޖެހި ފޯނުގެ ރޭހަށް\nފަތްޖެހި ޖެހި ފޯން އުފެއްދުމުގެ ރޭސް ކުރިއަށް އޮތީ އެވެ. އޭގެ ތެރޭގައި ދެކުނު ކޮރެއާގެ ސެމްސަންގް ކުންފުނީގެ ގެލެކްސީ ފޯލްޑް އާއި ޗައިނާގެ ވާވޭގެ މޭޓް އެކްސް އަށް އިންތިޒާރުކުރާ...\nމި އަހަރުގެ ދެވަނަ ކުއާޓަރުގައި ސެމްސަންގަށް ފައިދާވާނެ ކަމަށް ކުރި އަންދާޒާ ދިމައެއް ނުވި އެވެ. ފާއިތުވި އަހަރަށް ވުރެ މި އަހަރުގެ ދެވަނަ ކުއާޓަރުގައި އާމްދަނީ ދަށްވި ސަބަބާ ބެހޭ...\nJuly 08, 2019 6\nސެމްސަންގް ދެކެނީ ސްމާޓްފޯނުގެ ޒަމާން ނިމެނީ ކަމަށް\nސްމާޓްފޯނުތައް ޑިޒައިންކުރަން ދެން އިތުރު ގޮތްތަކެއް ނެތް ކަމަށް ސެމްސަންގުން ބުނެފި އެވެ. ފަތްޖެހި ފޯނުތައް، ސެމްސަންގަށް މުހިންމުވާ ސަބަބަކީ އެއީ ކަމަށް ވެސް އެ މީހުން ބުނެ އެވެ.\nވާވޭގެ ފަތްޖެހި ފޯނު ސެޕްޓެމްބަރުގައި\nއެމެރިކާގެ ކުންފުނިތަކުން ޗައިނާގެ ވާވޭއާ އެކު މުއާމަލާތްކުރުން، އެމެރިކާ ސަރުކާރުން މަނާކުރުމުން، ޚަބަރު ސުރުޚީތަކުގައި އެކަން ފާހަގަކުރަމުން ދިޔައީ އެއީ ހަމައެކަނި ވާވޭ އަށް ލިބުނު ގެއްލުމެއް ކަމަށެވެ.


ހާއްސަ އޮފާތަކަކާއެކު ދިރާގު ހައިސްޕީޑް ފައިބާ އިންޓަނެޓް އަދި ދިރާގު ޓީވީގެ ހިދުމަތް ހުޅުދުއްފާރަށް – Haftha\nSat, 22 January, 2022, 8:08 pm\nދިރާގުގެ ހައިސްޕީޑް ފައިބާ އިންޓަނެޓުގެ ހިދުމަތާއި ދިރާގު ޓީވީގެ ހިދުމަތް ރ. ހުޅުދުއްފާރުގައި އިފްތިތާހުކުރުން -- ފޮޓޯ: ދިރާގު\nހާއްސަ އޮފާތަކަކާއެކު ދިރާގު ހައިސްޕީޑް ފައިބާ އިންޓަނެޓް އަދި ދިރާގު ޓީވީގެ ހިދުމަތް ހުޅުދުއްފާރަށް\nދިރާގުގެ ހައިސްޕީޑް ފައިބާ އިންޓަނެޓުގެ ހިދުމަތާއި ދިރާގު ޓީވީގެ ހިދުމަތް ރ. ހުޅުދުއްފާރުގައި ރަސްމީކޮށް އިފްތިތާހުކޮށްފިއެވެ.\nއެ ހިދުމަތްތައް ހުޅުދުއްފާރަށް އިފްތުތާހުކޮށްފައި ވަނީ ހާއްސަ އޮފާތަކަކާ އެކުގައެވެ. އެގޮތުން، ދިރާގު ފައިބާ ބްރޯޑްބޭންޑް ޕެކޭޖަށް ހުށަހަޅާ ކަސްޓަމަރުންނަށް ހިލޭ ފައިބާ ގުޅައިދިނުމުގެ އިތުރުން ފައިބާއަށް ބޭނުންވާ ހާއްސަ ރައުޓަރުވެސް ހިލޭ ލިބިގެންދާނެެއެވެ. މިއީ އެންމެ ހަލުވި ސްޕީޑާއި އެންމެ ބޮޑެތި ޑޭޓާ އެލެވެންސްތައް ހިމެނޭ ތަފާތު ޕެކޭޖުތައް ހިޔާރުކުރުމަށް ލިބިގެންދާ ރަނުގެ ފުރުސަތެއް ކަމަށް ދިރާގުން ފާހަގަކުރެއެވެ.\nދިރާގު ޓީވީއަށް ހުށަހަޅާ ކަސްޓަމަރުންނަށްްވެސް ހިދުމަތް މުޅިން ހިލޭ ގުޅައިދޭނެއެވެ. އަދި އެއާއެކު ޖޯއީބޮކްސް ނުވަތަ ޑީކޯޑާ މުޅިން ހިލޭ ލިބިގެންދާނެއެވެ. ދިރާގު ޓީވީ މެދުވެރިކޮށް އެރަށު ރައްޔިތުންނަށް މިހާރު އެންމެ މަގުބޫލު ޓީވީ އަދި މުނިފޫހިފިލުވުމުގެ ކޮންޓެންޓް އެއް ޕްލެޓްފޯމެއްގެ ދަށުން ލިބިގެން ދާނެއެވެ.\nދިރާގު ފައިބާ ބްރޯޑްބޭންޑުގެ ހިދުމަތަކީ ރާއްޖޭގައި މިހާރު ފޯރުކޮށްދެމުންދާ އެންމެ ބޮޑު ފައިބާ ނެޓްވޯކެވެ. އަދި މިހާރު ރާއްޖޭގެ ގޭބިސީގެ 82 ޕަސަންޓަށް އެ ހިދުމަތް ދިރާގުން ފޯރުކޮށްދެމުންދާއިރު 75 ރަށަކަށް އެ ހިދުމަތް ފޯރުކޮށްދެއެވެ. އަދި ދިރާގު ޓީވީން 100 އަށްވުރެ ގިނަ ޓީވީ ޗެނަލް ފެންނައިރު، އެއީ އެންމެ ފުޅާދާއިރާއެއްގައި ފޯރުކޮށްދޭ އަދި އެންމެ ފުރަތަމަ އައިޕީޓީވީގެ ހިދުމަތެވެ.\nއޭގެ އިތުރުން ކޮންޓެންޓް ކޮލިޓީ އަދި އަގުގައި އެއްވެސް ތަފާތުކުރުމެއް ނެތި ދިރާގުން މިހާރު ވަނީ ރާއްޖޭގެ 82 ގޭބިސީއަށް ދިރާގު ޓީވީ ހިދުމަތް ފޯރުކޮށްދީފައެވެ.\nދިރާގުން އަބަދުވެސް ކަސްޓަމަރުންނަށް ދެވޭނެ ލުއިފަސޭހަގޮތްތަކެއް ހޯދައިފުމަށް މަސައްކަތްކުރާއިރު، އެންމެ ފަހުގެ ޓެކްނޮލޮޖީ އަދި އިނޮވޭޝަން ބޭނުންކޮށްގެން ކަސްޓަމަރުންގެ ތަޖުރިބާ ރަނގަޅު ކުރުމަށްވެސް ގިރާގުން މަސައްކަތް ކުރެއެވެ.


Najis ekulevey fake cigarette ingireysi vilaathugai | Mihaaru\nސިނގިރެޓް ފޮށިތަކެއް ދައްކައިލަނީ.\n28 ޖެނުއަރީ 2019 - 07:312comments\nއިނގިރޭސިވިލާތުގެ 370 ކައުންސިލެއް ތަމްސީލު ކުރާ ލޯކަލް ގަވަރަމަންޓް އެސޯސިއޭޝަން (އެލްޖީއޭ) އިން މި މައްސަލައާ ގުޅިގެން ވަނީ، ފޭކް ސިނގިރެޓް ވިއްކާ މީހުން ހޯދައި، އެ މީހުންނަށް ހަރިކަށި އަދަބު ދޭން ވެސް ގޮވާލައިފ އެވެ. އެގޮތުން ފޭކް ސިނގިރެޓް ވިއްކާ މީހުން ބޮޑު އަދަދުތަކުން ޖޫރިމަނާ ކުރަން އެލްޖީއޭ އިން ގޮވާލާފައިވެ އެވެ.\nސިނގިރެޓަކީ ސިއްހަތަށް ގެއްލުން ހުރި އެއްޗެއް ކަމަށް ވާއިރު، އެތައް މިލިއަން ފޭކް ސިނގިރޭޓު ދައުރުވާތީ ސިއްހީ ނުރައްކާ އަދި ވަކިން ބޮޑުވެދާނެ ކަމުގެ ކަންބޮޑުވުން އެބަ އޮތެވެ. ރިޕޯޓްތައް ބުނާ ގޮތުން އެފަދަ ސިނގިރެޓްތައް ތައްޔާރުކޮށްފައި ހުންނަނީ އިންސާނުންނާއި ހިކަނދި ފަދަ އެއްޗެހީގެ ނަޖިހާއި އެކި ފާޑުގެ ސޫފި ވެސް ބޭނުންކޮށްގެންނެވެ.\nއެހެންވެ މިކަމަށް ވަރަށް ބޮޑަށް ސަމާލުވާން އިލްތިމާސްކޮށްފައިވެ އެވެ. އަދި ފޭކް ސިނގިރެޓް ވިއްކާކަން އެނގޭ ނަމަ އެ މައުލޫމާތު ހިއްސާކުރާނެ ހޮޓްލައިނެއް ވެސް އެލްޖީއޭ އިން މިހާރު ވަނީ ހަމަޖައްސައިފަ އެވެ.\nއެލްޖީއޭގެ ސޭފާ އެންޑް ސްޓްރޯންގާ ކޮމިނިއުނިޓީޒް ބޯޑްގެ ޗެއާމަން ސައިމަން ބްލެކްބާން ވިދާޅުވި ގޮތުގައި ފޭކް ސިނގިރެޓް ދަނީ ބައެއް ފިހާރަތަކާއި މީސްމީހުންގެ ގޭގޭގައި ވިއްކުމުގެ އިތުރުން ސޯޝަލް މީޑިއާގައި ވެސް ޕްރޮމޯޓްކޮށް އެއަށް ފަންޑް ވެސް ހޯދަން މަސައްކަތްތަކެއް ކުރަމުންނެވެ. އެގޮތުން ގޭންގްތަކުން ފޭކް ސިނގިރެޓް އުފެއްދުމުފެ ވިޔަފާރި އަށް ފަންޑު ކުރާ ކަމަށް ވިދާޅުވި އެވެ.\nފޭކް ސިނގިރެޓް ކާޓަންތަކެއް.\n"މީގެ ސަބަބުން ސިއްހީ އަދި މާ ބޮޑު ނުރައްކަލެއްގެ ތެރެއަށް ދުންފަތުގެ އިސްތިއުމާލު ކުރާ މީހުން ވެއްޓުމުގެ އިތުރަށް، ސިނގިރެޓްގެ ވިޔަފާރި ގަވައިދާ އެއްގޮތަށް ކުރާ މީހުންގެ ވިޔަފާރި ވެސް ދަނީ ހަލާކުވަމުން."\nސައިމަން ވިދާޅުވި ގޮތުގައި ފޭކް ސިނގިރެޓް ޒުވާނުންނަށް ވަރަށް ބޮޑަށް ޓާގެޓްކޮށްފައި ވާތީ، އެންމެ ބުއްދިވެރީ ދުންފަތުގެ އިސްތިއުމާލުކުރުމާ ދުރުވުމެވެ.\n"އެ އެއްޗެހި އުފައްދާފައި ހުންނަނީ ކެންސަރަށް މަގޔފަހި ކުރުވާ މާއްދާތާ ވެސް މަތީ މިންވަރަށް ބޭނުންކޮށްގެން. އެހެންވީމާ ސިނގިރެޓް ގަތުމުގެ ކުރިން އެބަޖެހޭ ދެވަނަ ވިސްނުމަކަށް ދާން،" އޭނާ ވިދާޅުވި އެވެ. "އަހަރެމެން ދޭން އޮތް އިރުޝާދަކީ ދުންފަތުގެ އިސްތިއުމާ ކުރުމާ ދުރުވާށޭ."\nދެހާސް ސާދައިގައި އެކްޝަން އޮން ސްމޯކިން އެންޑް ހެލްތުން ހަދާފައިވާ ދިރާސާ ރިޕޯޓަކުން ދައްކާ ގޮތުގައި އިނގިރޭސިވިލާތުގެ ވޭލްސްގައި އެކަނި ވެސް ދުވާލެއްގެ މައްޗަށް އެއް މިލިއަން ފޭކް ސިނގިރެޓް ވިއްކަ އެވެ.\nއިތުރު ލިޔުންތައް ސިއްހަތު އިނގިރޭސިވިލާތް ސިނގިރޭޓް ފޭކް އުފެއްދުން


MMPRC ge Faisaa Libunu Meehun Adeeb Haama Kuranee - Vaguthu\nއެމްއެމްޕީއާރްސީގެ ފައިސާ ލިބުނު މީހުން އަދީބު ހާމަކުރާނީ\nއަދީބު މާލެ ގެނައި ވަގުތު ނަގާފައިވާ ފޮޓޯއެއް – ވަގުތު އިމޭޖްސް: އަމީން ފަހްމީ\nމޯލްޑިވްސް މާކެޓިން އެންޑް ޕަބްލިކް ރިލޭޝަންސް ކޯޕަރޭޝަން (އެމްއެމްޕީއާރްސީ) ގެ ހިޔާނާތުގެ ފައިސާ ލިބުނު މީހުންގެ މައުލޫމާތު ތަހުގީގަށް ހާމަކުރައްވާނެ ކަމަށް ކުރީގެ ނައިބު ރައީސް އަހްމަދު އަދީބު އަބްދުލްގަފޫރު ވިދާޅުވެއްޖެއެވެ.\nމިއަދު ސުޕްރީމް ކޯޓުގައި އޮތީ ޅ.އަތޮޅު މާބިންހުރާގެ މައްސަލައިގައި އަދީބުގެ މައްޗަށް ކްރިމިނަލް ކޯޓުން އިއްވި އަށް އަހަރު ދުވަހުގެ ޖަލު ޙުކުމް ހައި ކޯޓުން ބާތިލް ކުރުމުން ދައުލަތުން އެމައްސަލަ ސުޕްރީމް ކޯޓުގައި އިސްތިއުނާފް ކޮށްފައި ވާތީ ސުޕްރީމް ކޯޓުގައި ކުރިއަށް ގެންދާ ޝަރީޢަތުގެ ފުރަތަމަ އަޑުއެހުމެވެ.\nއެ އަޑުއެހުމުގައި އަދީބު ވިދާޅުވީ، އެމްއެމްޕީއާރްސީގެ ފައިސާ އަށް ވީގޮތް ދައުލަތާއި ހިއްސާ ކުރައްވާނެ ކަމަށެވެ. އެގޮތުން ފައިސާ ލިބުނު މީހުންނާއި ދިޔަ ތަންތަނުގެ މައުލޫމާތު ތަހުގީގަށް ހާމަކުރައްވާނެ ކަމަށް އަދީބު ވިދާޅުވިއެވެ.\nމާބިންހުރާގެ ޚިޔާނާތުގެ މައްސަލަ ނިމެންދެން އަދީބު ބަންދުގައި ބަހައްޓައިދިނުމަށް ދަޢުލަތުން ސުޕްރީމް ކޯޓުގައި މިއަދު އެދުނެވެ. ނަމަވެސް އެކަމާއި ގުޅޭ ގޮތުން ސުޕްރީމް ކޯޓުން މިއަދު ގޮތެއް ނުނިންމަވައެވެ.\nޅ.މާބިންހުރާގެ އިކިއުޒިޝަން ކޮސްޓްގެ ގޮތުގައި ދައުލަތަށް ލިބެންޖެހޭ ފަސް މިލިއަން ޑޮލަރު (77 މިލިއަން ރުފިޔާ) ދައުލަތަށް ނުލިބުނު މައްސަލައިގައި ދައުލަތުން އަދީބުގެ މައްޗަށް ޚިޔާނާތުގެ ކުށުގެ ދައުވާ އުފުލުމުން އަދީބު އަށް އަހަރަށް ޖަލަށްލާން ކްރިމިނަލް ކޯޓުން 2016 ގައި ހުކުމްކުރިއެވެ.\nނަމަވެސް ހައިކޯޓުގައި އަދީބު އެމައްސަލަ އިސްތިއުނާފު ކުރުމުން ހައިކޯޓުން ވަނީ ކްރިމިނަލް ކޯޓުގެ ޙުކުމް ބާތިލްކޮށް އެމައްސަލަ އަލުން ބެލުމަށް ކްރިމިނަލް ކޯޓަށް އަމުރު ކޮށްފައެވެ.\nކްރިމިނަލް ކޯޓުން ވަނީ ހައި ކޯޓުުން އަލުން ބަލަން އެންގި އެ މައްސަލަ ނުބަލަން ނިންމައި، ޕްރޮސެކިއުޓާ ޖެނެރަލްގެ އޮފީހަށް އަނބުރާ ފޮނުވާލާފައެވެ.\nއޮގަސްޓް 6, 2019 18:20\nރައީސް ޔާމީނަކަށް ނުވިއެންނު. ދެން ޖަލައް ދާން ތައްޔާރުވޭ. ޕާޓީ މަށާ ހަވާލުކޮށްފަ.\nއޮގަސްޓް 6, 2019 18:31\nތިހެން ތިކަން ކޮއްފިޔާ އަހަރުމެންގެ ޕާޓީގެ މެޖޯރިޓީ ގެއްލޭނެ ދޯ\nއޮގަސްޓް 6, 2019 18:59\nތި ލައިވް ކުރާކަށް ނުކެރޭނެ.. އޭރުން ބޮޑެތި ހުރިހާ އެންމެން ހުރިހާ ޕާރޓީއެއް ހަމަކޮށް ފައިބާނެ\nއޮގަސްޓް 6, 2019 20:22\nމިހާ ދުވަސްވަންދެން ހާމަނުކޮށް ތިއޮތީ ކީއްވެޔޯ! މިހާރުގެ ސަރުކާރުން ދޭ ލިސްޓަކު އޮންނަ ނަންތައް ކިޔައިލުމް ތިއޮއްބޮޑު ވައްކަން އަދީބަށް މާފުކޮށްދޭން މިހާރުގެ ސަރުކާރު ތައްޔާރަށް އޮތްކަން އެންމެނަށް އެނގޭ!\nއޮގަސްޓް 6, 2019 20:28\nޢަދީބަށް ތިކަންވެސް އޮޅުވާލުމެއް މަކަރެއް ނެތި ކުރެވޭނެ ކަމާމެދު ޝައްކު.އެނގިދާނެތާ .ކިޔާ އަޑު އިވޭވިއްޔަ އެމްޑީޕީ މީހުންނަށް ވެސް ބައި އެޅިކަމަށް.\nއޮގަސްޓް 6, 2019 20:32\nއަދީބު: އެމްއެމްޕީއާރްސީގެ ހުރިހާ ފައިސާއެއް ދިޔައީ ޔާމީނުގެ އެކައުންޓަށް. ތިމަންނަ ހުވާ!\nބޭންކް އޮފް މޯލްޑިވްސް: ޔާމީނުގެ އެކައުންޓަށް ފައިސާ ދިޔަކަމެއް ބޭނުްކުގެ ސިސްޓަމުން ފެންނާކަށް ނެތް.\nކޮރަޕްޓްވެފައިވާ ތަހުގީގީ ކޯޓް: ބޭންކުން ދިން ހެކި ގަބޫލު ނުކުރެވޭނެ. އަދީބުގެ ބަހަކީ ތެދުބަސްފުޅެއް. އަދީބަކީ ދުވަހަކުވެސް ދޮގެއް ހަދާފައިނުވާ މައުސޫމެއް. އަދީބު މިނިވަން ކުރުމަށް ހުކުމް. ޔާމީނު 13 އަހަރަށް ޖަލަށްލާން ހުކުމް.\nއޮގަސްޓް 6, 2019 20:40\nއޮގަސްޓް 6, 2019 21:26\nމިހާރުއޮތީ އެއްބަސްވުންހަދާފަކަންއެންމެންނައްވެސްއެނގޭ ވަކިމީހެއްގެވާހަކަބުނަން އެކަމަކު ޝަރީޢަތުގަ ކުށައްއެއްބަސްވިގޮތައް ތިފައިސާގެންދިޔަ ހުރިހާމީހުންގެނަމާ ތަނާވެސް ރައްޔިތުންނައް އަންގާދޭންވީނު\nއޮގަސްޓް 6, 2019 23:31\nއަދީބު ނައިބުރައީސްކަމަށް އަންނަން ތިފައިސާއިން ބޮޑުބައެއް އޭރުގެ ރައްޔިތުން މަޖިލީހުގެ އެމްޑީޕީގެޕީޖީލީޑަޜ އިބޫއަށްދިން.


ބައިނަލްއަޤްވާމީ އެންޓި-ކޮރަޕްޝަން ދުވަހުގެ މުނާސަބަތުގައި، އެންޓި-ކޮރަޕްޝަން ކޮމިޝަނުން ނެރުއްވާ ސަޕްލިމެންޓަށް ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ފޮނުއްވި ޚިޠާބު - The President's Office\nބައިނަލްއަޤްވާމީ އެންޓި-ކޮރަޕްޝަން ދުވަހުގެ މުނާސަބަތުގައި، އެންޓި-ކޮރަޕްޝަން ކޮމިޝަނުން ނެރުއްވާ ސަޕްލިމެންޓަށް ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ފޮނުއްވި ޚިޠާބު\n9 ޑިސެންބަރު 2018، ރިފަރެންސް: PR-2018-111\nބައިނަލްއަޤްވާމީ އެންޓި-ކޮރަޕްޝަން ދުވަހުގެ މުނާސަބަތުގައި، އެންޓި-ކޮރަޕްޝަން ކޮމިޝަންގެ ރައީސް ޙަސަން ލުޠުފީއަށާއި، އެ ކޮމިޝަންގެ މެންބަރުންނަށާއި، މުވައްޒަފުންނަށް ވަރަށް އިޚްލާޞްތެރިކަމާއެކު ތަހުނިޔާ ދަންނަވަމެވެ. އަދި، ކޮރަޕްޝަނާ ދެކޮޅަށް މަސައްކަތް ކުރައްވާ ހުރިހާ ފަރާތްތަކަށްވެސް، ދުވަހުގެ ހެޔޮއެދުންތައް އަރިސްކުރަމެވެ.\nމި ސަރުކާރު ވެރިކަމަށް އައުމަށްޓަކައި ރައްޔިތުންނަށް ވެފައިވާ އެންމެބޮޑު އެއް ވަޢުދަކީ، ރާއްޖެއިން ކޮރަޕްޝަންގެ ވަބާ ފުހެލުމަށްޓަކައި އިޚްލާޞްތެރިކަމާއެކު މަސައްކަތް ކުރުމެވެ. ކޮރަޕްޝަންގެ ޢަމަލުތަކުގެ ސަބަބުން ރައްޔިތުންގެ މުދަލާއި ފައިސާ ގެއްލިގެންދާ ދިޔުމަށް ނިމުމެއް ގެނައުމަކީ، މި ސަރުކާރުގެ އެއް އަމާޒެވެ.\nކޮރަޕްޝަންގެ ވަބާ ރާއްޖެއިން ފުހެލެވިގެން ނޫނީ ރައްޔިތުން އެދޭ ތަރައްޤީއާއި ކުރިއެރުން ރައްޔިތުންނަކަށް ހޯދައެއްނުދެވޭނެއެވެ. ދައުލަތުގެ އިދާރާތަކުން ރައްޔިތުންނަށް ފޯރުކޮށްދޭ ޚިދުމަތްތަކާއި ލިބިދެވެންޖެހޭ ފުރުޞަތުތައް އިންޞާފުވެރިކަމާއި ހަމަހަމަކަމާއެކު ފޯރުކޮށްދެވޭނީ ކޮރަޕްޝަންގެ ވަބާ މި ޤައުމުން ފުހެލެވިގެންނެވެ.\nކޮރަޕްޝަންގެ ޢަމަލުތައް ހުއްޓުވުމަށްޓަކައި ކުރަންޖެހޭ އެންމެ މުހިއްމު އެއްކަމަކީ، ދައުލަތުގެ މުއައްސަސާތަކުގެ މައްޗަށް ރައްޔިތުންގެ އިތުބާރު ހޯދުމެވެ. ތެދުވެރިކަމާއި އަމާނާތްތެރިކަމާއެކު ޖަވާބުދާރީކުރެވޭނެ ގޮތެއްގެ މަތިން ދެފުށްފެންނަ ގޮތަށް ދައުލަތުގެ މުއައްސަސާތަކުގެ ހިންގުން ބައްޓަންކުރެވެންޖެހެއެވެ. ރިޝްވަތު ދިނުމަކީ، އެމީހަކު ބޭނުންވާ ޚިދުމަތް ލިބިގަތުމަށް އޮތް ހަމައެކަނި ގޮތް ނޫންކަން ރައްޔިތުންނަށް ގަބޫލުކުރެވޭ މިންވަރަށް ދައުލަތް ހިންގުމުގެ ނިޒާމުގެ ދެފުށް ފެންނަންޖެހެއެވެ. ކަންކަން ކުރުމަށް ކަނޑައެޅިފައިވާ އުސޫލުތައް ލިޔެވި، ޢާންމުކުރެވެންޖެހެއެވެ. ސަރުކާރުގެ މުވައްޒަފުންނާއި، އެކިއެކި ޒިންމާތަކާއި މަސްއޫލިއްޔަތު ހަވާލުވެފައިވާ ވެރިންނާއި، އަދި ވަޒީރުންނަކީ ރައްޔިތުންނަށް ޖަވާބުދާރީވާ ނަޒާހަތްތެރި ބަޔަކަށްވާންޖެހެއެވެ.\nދައުލަތުގެ މުއައްސަސާތަކުގެ ހިންގުމުގެ ނިޒާމު ހަލުއިކޮށް ހަރުދަނާ ކުރެވޭތަން އިރާދަކުރެއްވިއްޔާ މި ސަރުކާރުން ރައްޔިތުންނަށް ފެނިގެންދާނެއެވެ. ދައުލަތުގެ އިދާރާތަކުން ޚިދުމަތެއް ހޯދުމަށް ބޭނުންވުމުން ނުވަތަ ވަޒީފާއަކަށް ކުރިމަތިލުމަށްފަހު، އެ އިދާރާއަކުން ރައްޓެއްސަކު ހޯދަން ނުޖެހޭނެ ގޮތެއްގެ މަތިން ދައުލަތުގެ އިދާރާތަކުގެ ހިންގުމުގެ ނިޒާމު އިޞްލާޙު ކުރެވޭތަން ރައްޔިތުންނަށް ފެނިގެންދާނެއެވެ. ކޮރަޕްޝަންގެ ޢަމަލުތަކުގެ ސަބަބުން ގެއްލިފައިވާ ފައިސާއާއި، ގެއްލިފައިވާ ޙައްޤުތައް އަނބުރާ އިޢާދަކޮށްދިނުމަކީ މި ސަރުކާރުގެ އެއް އަމާޒެވެ.\nޤައުމުތަކުގެ ކޮރަޕްޝަންގެ ޙާލަތު ދެނެގަތުމަށް ބަލާ އެއް މިންގަނޑަކީ ކޮރަޕްޝަން ޕަރސެޕްޝަން އިންޑެކްސްއެވެ. މި އިންޑެކްސްގައި ރާއްޖޭގެ ޙާލަތު މިއަދު ފެންނަނީ އެއްގޮތަކަށްވެސް އަޅުގަނޑު ހިތްހަމަޖެހޭގޮތަކަށް ނޫނެވެ. އަޅުގަނޑުމެން މިއަދު ޢަޒުމް ކަނޑައަޅަންވީ ބައިނަލްއަޤްވާމީ ފެންވަރުގައި ރާއްޖޭގެ ކޮރަޕްޝަންގެ ޙާލަތު ރަނގަޅުކުރުމަށް އެންމެން ގުޅިގެން މަސައްކަތް ކުރުމަށެވެ. ކޮރަޕްޝަންގެ ޙާލަތު ރަނގަޅު ކުރުމަކީ ރާއްޖެއާމެދު އިންވެސްޓަރުންގެ ޝައުޤުވެރިކަން އިތުރުވެގެންދާނެ ކަމެކެވެ.\nރާއްޖެއިން ކޮރަޕްޝަންގެ ވަބާ ފުހެލައި، ނަޒާހަތްތެރި މުޖުތަމަޢެއް ބިނާކުރުމަށް އެންޓި-ކޮރަޕްޝަން ކޮމިޝަނުން ކުރައްވަމުން ގެންދަވާ މަސައްކަތުގައި، ފުރިހަމަ އެހީތެރިކަން ފޯރުކޮށްދިނުމަށް ސަރުކާރުގެ އެންމެހާ އިދާރާތަކަށް އަޅުގަނޑު އިލްތިމާސް ކުރަމެވެ. ކޮރަޕްޝަންގެ ޢަމަލުތައް ހުއްޓުވައި، ރާއްޖޭގެ ނަޒާހަތްތެރިކަން ކުރިއެރުވުމަށް މަސައްކަތްކުރާ އިދާރާތަކަށް މި ސަރުކާރުގެ ފުރިހަމަ އެހީތެރިކަމާއި އެއްބާރުލުން ލިބޭނެކަމުގެ ޔަޤީންކަން އަރުވަމެވެ.\nއަޅުގަނޑުގެ އިޚްލާޞްތެރި ދުޢާއަކީ، ކޮރަޕްޝަންގެ ނުރައްކާތެރި ވަބާއިން މި ޤައުމު ސަލާމަތް ކުރުމަށް ކުރަމުން މިގެންދާ މަސައްކަތުގައި މާތްﷲ ބަރަކާތް ލެއްވުމެވެ.


ޒުވާނުންނަށް ރަނގަޅު އާމްދަނީ ލިބޭނެ މަސައްކަތްތައް ހޯދައިދިނުމަށް މަގު ފަހިކުރުމަކީ ސަރުކާރުގެ އަމާޒެއް: ނައިބު ރައީސް\nޝާޝާ· 1 ޖޫން 2021\nބޮލީވުޑްގެ އެންމެ ކާމިޔާބު އެއް އެކްޓަރު ކަމަށްވާ އަކްޝޭ ކުމާރު، އޭނާގެ ކެރިއަރުގެ ފުރަތަމަކޮޅު ބައެއް ބަތަލާއިންނާ ލޯބީގެ ގުޅުން ބޭއްވިއެވެ. އޭގެތެރެއިން އެންމެ އަޑުގަދަ ވެގެންދިޔަ ގުޅުމަކީ، 1990 ގެ ބަތަލާ ރަވީނާ ޓެންޑޮން އާ އޮތް ގުޅުމެވެ. އަކްޝޭއާއި ރަވީނާ ދިމާވެ ލޯބީގެ ގުޅުމެއް އުފެދުނު ކަމަށް ވަނީ ބްލޮކްބަސްޓާ ފިލްމު “މޮހްރާ” ގެ ޝޫޓިންގެ ތެެރެއިންނެވެ. އެއަށްފަހު މިދެތަރިން ވަނީ އެކުގައި ގިނަ ފިލްމުތަކެއް ކުޅެފައެވެ.\nއެހެންނަމަވެސް އަކްޝޭ “ކިލާޅިޔޯން ކާ ކިލާޅީ” ގައި މަސައްކަތްކުރި ދުވަސްވަރު އަކްޝޭއާއި ރަވީނާއާ ދެމެދު ވަނީ ބޮޑު މައްސަލައެއް ޖެހިފައެވެ. އެ މައްސަލަ ގުޅެނީ އެ ފިލްމުގެ ބަތަލާ ރޭކާއާއެވެ. އަކްޝޭއާއި ރޭކާއާ ދެމެދު ގާތް ގުޅުމެއް އުފެދިފައިވާ ކަމުގެ އަޑުތައް ފެތުރެން ފެށުމާއެކު ރަވީނާ ހުރީ ހިތްހަމަނުޖެހިފައެވެ. އެކަމަކު އަކްޝޭގެ ހިތުގައި ރޭކާއާމެދު އެކަހަލަ އިހުސާސެއް ނެތްކަން ރަވީނާ ވަނީ ޔަގީންކޮށްފައެވެ.\nއޭރުގެ ބައެއް އިންޓަވިއުތަކުގައި އެކަމާ ބެހޭގޮތުން ވާހަކަދައްކަމުން ރަވީނާ ބުނީ، ރޭކާއާ ހެދި އަކްޝޭ ނޫޅޭ ކަމަށާއި، އޭނާ ބެލީ ވީހާވެސް ދުރުގައި އުޅެވޭތޯ ކަަމަށެވެ. އެދެމެދުގައި އޮތްހާ ގުޅުމަކީ ވެސް “ކިލާޅިޔޯން ކާ ކިލާޅީ” ގައި އެކުގައި މަސައްކަތް ކުރާތީ އޮންނަ ގުޅުން ކަމަށް ރަވީނާ ވަނީ ބުނެފައެވެ. އެކަމަކު އޭގެ އަނެއްކޮޅުން ރޭކާ ހުރީ އަކްޝޭއާ ހެދި މޮޔަވެފައި ކަމަށް ރަވީނާ ތުހުމަތުކުރިއެވެ. އެގޮތުން އަކްޝޭއަށް ތައްޔާރުކޮށްގެން ރޭކާ ގެއިން ކާއެއްޗެހި ފިލްމުގެ ސެޓަށް ގެންނަ ހިސާބަށްވެސް ދިޔަ ކަމަށް ބުންޏެވެ.\n“އެހިސާބުން އަހަންނަކަށް ނުހުރެވުން. އެއީ ދެން ބޮޑުވަރޭ އަހަރެންގެ ހިތަށް އެރީ”، އެ އިންޓަވިއުގައި ރަވީނާ ބުނެފައިވެއެވެ.\nއެންމެފަހުން ރަވީނާ ސީދާ ރޭކާއާ ބައްދަލުކުރަން ދިޔައެވެ. އަދި ގޮސްފައި، އަކްޝޭއާ ދުރުގައި އުޅުމަށް އިންޒާރުދިން ކަމަށް ވެސް ވެއެވެ.\nކޮންމެއަކަސް، އެކަންތައް އެހިސާބަށް ދިޔަ ކަމުގައި ވެސް އެންމެފަހުން އަކްޝޭއާއި ރަވީނާގެ ގުޅުން ވަނީ ނިމުމަކަށް އައިސްފައެވެ. އަކްޝޭ 2001 ގައި ކައިވެނީގެ ގޮށް ޖެހީ ބަތަލާ ޓްވިންކަލް ކަންނާއާއެވެ. އަނެއްކޮޅުން ރަވީނާ 2004 ގައި ފިލްމު ޑިސްޓްރިބިއުޓަރު އަނިލް ތަދާނީއާ ކައިވެނިކުރިއެވެ. އެކަމަކު 66 އަހަރުގައި ރޭކާ އަދިވެސް ހުރީ ހުސްކޮށެވެ.


Galolhu Dhandu Kairin Fenigen Dhanee Football Foari : Mahloof ގަލޮޅު ދަނޑުކައިރިން ފެނިގެންދަނީ ފުޓުބޯޅައިގެ ފޯރި: މަހުލޫފް – Huvadhoo News Galolhu Dhandu Kairin Fenigen Dhanee Football Foari : Mahloof Huvadhoo News\nގަލޮޅު ދަނޑުކައިރިން ފެނިގެންދަނީ ފުޓުބޯޅައިގެ ފޯރި: މަހުލޫފް\nޔޫތު މިނިސްޓަރ އަހުމަދު މަހުލޫފް--ފޮޓޯ:ވަން އޮންލައިން\nމާދަމާ ބައްދަލުކުރާ ރާއްޖެ، ސްރީ ލަންކާ ވާދަކުރާ މެޗުގެ ޓިކެޓް ނުލިބި ގަލޮޅު ދަނޑު ކައިރިން ފެނިގެންދާ މައްޒަރަކީ ފުޅުބައިޅައަށް ދިވެހިންގެ މެދުގައި އޮތް ފޯރިކަމަށް ޔޫތު މިނިސްޓަރ އަހުމަދު މަހުލޫފް ވިދާޅުވެއްޖެއެވެ.\nމިނިސްޓަރ މަހުލޫފް ވިދާޅުވީ ދިވެހި ކުޅިވަރު ތަކުގެ ތެރެއިން ރާއްޖޭގެ ރައްޔިތުންގެ އެންމެ މަގުބޫލު ކުޅިވަރަކީ ފުޓުބޯޅަ ކަމާއިމެދު ޝައްކު ނުކުރައްވާކަމަށެވެ. އަދި މިއަދު ގަލޮޅު ދަނޑު ކައިރިން ފެނިގެންދަނީ އެފޯރި ކަމަށެވެ. ސަރުކާރުން ފުޓުބޯޅައަށް ކުރާ ޚަރަދު އެހެން ކުޅިވަރުތަކާއި ތަފާތުވަނީވެސް މިސަބަބަށްޓަކައި ކަމަށާއި، ނަމަވެސް މިސަރުކާރުން ހުރިހާ ކުޅިވަރަކަށްވެސް ހަމަހަމަ ކަމާއިއެކު ފުރުސަތު ތަނަވަސްކޮށްދީ ޚަރަދު ކުރަމުންދާކަމަށް މިނިސްޓަރ މަހުލޫފް ވަނީ ވިދާޅުވެފައެވެ.\nސާފް ޗެމްޕިއަންޝިޕްގައި ރާއްޖެ އާއި ސްރީ ލަންކާ މާދަމާ ކުޅޭ މެޗުގެ ޓިކެޓް ހުސްވުމުން ޓިކެޓު ގަންނަން ދިޔަ ބައެއް މީހުން ރުޅިގަދަވެ ގަލޮޅު ދަނޑަށް ވަނީ ވަދެފައެވެ. މާދަމާ ހަވީރު 4:00 ގައި އޮންނަ މެޗުގެ ޓިކެޓު މިއަދު ވިއްކަން ފެށުމާ އެކު ހެނދުނު ގޮސް ގިނަ ބަޔަކު ކިއުގައި މަޑު ކުރިއެވެ.\nMee E Faharey (OFFICIAL VIDEO)\nSymbolic Records in association with Adhadhu.com\nގަލޮޅު ދަނޑުގެ މައި ގޭޓާ ހިސާބުން ބަނަފްސާ މަގުގެ ކޮޅާ ޖެހެންދެން ކިއޫ ދަމާލާފައި އޮތެވެ.ޓިކެޓް ނުލިބިގެން ހިތްހަމަނުޖެހުނު މީހުން ދަނޑު ކައިރީ މަގުމަތީ އިށީނދެ ތިބެގެން ވެސް ނުރުހުން ފާޅުކުރަމުން ދިޔައެވެ. އެނގިފައިވާ ގޮތުގައި ޓިކެޓު ގަންނަން ދިޔަ މީހުން ހޫނުވީ، ޓިކެޓު\nކައުންޓަރު ބަންދު ކުރުމުންނެވެ. އެތަނުން ވާހަކަ ދެއްކި މީހަކު ބުނި ގޮތުގައި ކިއުގައި ތިބި މީހުންގެ ތެރެއިން ޓިކެޓު ލިބުނީ ވަރަށް މަދު ބަޔަކަށެވެ.


Nushrat Bharucha fala vaan jehijje\nބިރުވެރި ފިލްމު "ޗޯރީ" އަށް ނުޝްރަތު ބަރޫޗާ ފަލަވާން ޖެހިއްޖެ\nލޮކްޑައުންގެ ސަބަބުން ޝޫޓިންތައް ކެންސަލް ބޮލީވުޑް ތަރިން އެ މީހުންގެ ގޭގޭގައި ތިބޭތާ ހަތަރު ވަރަކަށް މަސް ފަހުން މިހާރު އަނެއްކާވެސް ޝޫޓިންތައް ފެށުމުގެ އެކި މަރުހަލާތައް ކުރިޔަށް ދާން ވަނީ ފަށާފަ އެވެ.\nބަތަލާ ނުޝްރަތު ބަރޫޗާ ވަރަށް ފަހުން އިއުލާން ކޮށްފައިވާ ގޮތުގައި "ޗޯރީ" ކިޔާ ބިރުވެރި ފިލްމެއް ކުޅެން ލޮކްޑައުން ތެރޭ އޭނާ ވަނީ ސޮއިކޮށްފަ އެވެ. މިއީ މަރާޓީ ފލްމެއް ކަމަށްވާ "ލަޕަޗާޕީ" ގެ ރިމޭކް އެކެވެ.\nމިހާރު އެ ފިލްމުގެ މަސައްކަތަށް ނުޝްރަތު ދަނީ ތައްޔާރު ވަމުންނެވެ. އިންޑިޔާގެ ނޫހަކަށް ދިން އިންޓަވިއު އެއްގައި ނުޝްރަތު ބުނީ މި ފިލްމުގައި އޭނާ ކުޅެނީ ދުވަހަކު ވެސް އަދި ނުކުޅޭ ކަހަލަ ރޯލެއް ކަމަށެވެ. އަދި އޭނާގެ ކެރެކްޓާއަކީ މުޅި ފިލްމުގެ އެންމެ މައިގަނޑު ކެރެކްޓާ ކަމަށެވެ.\nފިލްމުގައި އޭނާއަށް ބެލުންތެރިން ބައެއް ފަހަރަށް ހެއްވާލަން ޖެހޭއިރު އަނެއްބައި ފަހަރު ބިރުގަންނަވާލަން ވެސް ޖެހެ އެވެ. ހުރިހާ އެމޯޝަނެއް އެއް ފިލްމަކުން ދައްކަން ޖެހުމަކީ ވަރަށް ޒިންމާ ބޮޑު ކަމަކަށް ވާނެ ކަމަށް ނުޝްރަތު ދެކެ އެވެ.\nމި ފިލްމު ޑައިރެކްޓްކުރަނީ ވިޝާލް ފޫރިއާ އެވެ. މީގެ އޮރިޖިނަލް ފިލްމު ވެސް ޑައިރެކްޓްކުރީ ހަމަ ވިޝާލް އެވެ. ފިލްމުގެ ސްކްރިޕްޓްގެ ފުރަތަމަ ޑްރާފްޓް ވަރަށް އަވަހަށް ލިބޭނެކަމަށް ނުޝްރަތު ބުންޏެވެ.\nއޭނާ ބުނި ގޮތުގައި ފިލްމަށް ތައްޔާރުވުމުގެ މަސައްކަތް މިހާރުއްސުރެ އޭނާ ވަނީ ފަށާފަ އެވެ. އެގޮތުން ފަލަވާން ޖެހޭތީ މިހާރު ފަލަވުމަށް ކުރަން ޖެހޭ ކަންތައްތައް ކުރަމުންދާ ކަމަށާއި ފިލްމުގައި އޭނާގެ ކެރެކްޓާ ފެންނާނީ މާބަނޑު މީހެއްގެ ގޮތުގައި ކަމަށް ވާތީ ފަލަ ނުވެ އެހާ ބޮޑަށް މާބަނޑުމީހެއް ވައްތަރު ނުޖެއްސޭނެތީ ފަލަވާން ޖެހެނީ ކަމަށް ނުޝްރަތު ބުންޏެވެ.\nނުޝްރަތު ބުނި ގޮތުގައި ފިލްމު ސެޓަށް ދާން އޭނާ އެހާ އަވަސް އަރުވާލައިގެނެއް ނޫޅެ އެވެ. މިހާރު އަދި އިންޑިޔާގެ ކޮވިޑް ހާލަތު ހުރި ގޮތުން ސެޓަށް ގޮސް މާސްކް ނާޅާ އުޅޭކަށް ނުޝްރަތު ބޭނުމެއް ނޫނެވެ. ނުޝްރަތު މިވަގުތު ކުޅެމުންދާ އޮތީ އެންމެ ފިލްމެކެވެ. އެއީ ރާޖްކުމާރު ރާއޯ އާއެކު ކުޅޭ "ޗަލާންގް" އެވެ. މިއީ ހަންސަލް މެހެތާ ޑައިރެކްޓްކުރާ ފލްމެކެވެ.


Sanchez hoadhan varugadha thin team gadha hifumakah | Mihaaru\n12 މެއި 2017 - 07:13 1 comment\nއުމުރުން 28 އަހަރުގެ ސަންޗޭޒް އާސެނަލާ އެކު ހަދާފައިވާ އެއްބަސްވުން އަންނަ އަހަރުގެ ނިޔަލަށް ހަމަވާއިރު، އެއްބަސްވުން އާ ކުރުމަށް އާސެނަލުން ކޮށްފައިވާ މަސައްކަތް ވަނީ ނާކާމިޔާބުވެފަ އެވެ. އާސެނަލުން ވަނީ ސަންޗޭޒް ވާދަވެރި ޕްރިމިއާ ލީގުގެ ކްލަބަކަށް ނުވިއްކާނެ ކަމަށް ބުނެފަ އެވެ.\nއަންނަ ސީޒަނަށް ޕީއެސްޖީ އާއި ބަޔާން އަދި ޔުވެންޓަސް އިން ޓީމު ވަރުގަދަ ކުރަން ގެންނަން ބޭނުންވާ ކުޅުންތެރިންގެ ލިސްޓުގައި ސަންޗޭޒް ހިމެނެ އެވެ. ރިޕޯޓްތައް ބުނާގޮތުން ބަޔާނުން އޮތީ ސަންޗޭޒް ހޯދުމަށް 40 މިލިއަން ޔޫރޯ ހުށަހަޅަން ތައްޔާރަށެވެ. ޕީއެސްޖީން ލޫކަސް މޯރާގެ އިތުރުން 30 މިލިއަން ޔޫރޯގެ ބިޑެއް ކުރާނެ ކަމަށް ބެލެވިފައިވާއިރު، ޔުވެންޓަސް އިން ބޭނުންވަނީ ކުޅުންތެރިއަކާ އެކު ކުޑަ އަގަކަށް ސަންޗޭޒް ގެނައުމަށެވެ.\nސަންޗޭޒް 2014 ވަނަ އަހަރު ބާސެލޯނާ ދޫކޮށް 32 މިލިއަން ޕައުންޑަށް އާސެނަލަށް ބަދަލުވުމުގެ ކުރިން އޭނާ ވަނީ ލިވަޕޫލަށް ބަދަލުވާން ވާހަކަ ދައްކައިފަ އެވެ. އޭރު ވެސް ސަންޗޭޒްގެ ވިސްނުމަކީ ލަންޑަންގެ ކްލަބަކަށް ކުޅުމެވެ. އަދި އާސެން ވެންގާގެ އިރުޝާދު ދަށުން ކުޅެން ބޭނުންވާތީ އޭރު އޭނާ ސޮއިކުރީ އާސެނަލަށެވެ.\nރިޕޯޓްތައް ބުނާގޮތުގައި ސަންޗޭޒް އާސެނަލް ދޫކޮށްލަން ބޭނުންވަނީ ޔޫރަޕްގައި އާސެނަލަށް ކާމިޔާބު ނުހޯދޭތީ އެވެ. އަދި މި ސީޒަނުގައި ޕްރިމިއާ ލީގުން އާސެނަލަށް ގަދަ ހަތަރަކުން ޖާގަ ގެއްލިއްޖެނަމަ އޭނާ އެ ކްލަބް ދޫކޮށްލަން ނިންމާފައިވާ ކަމަށް ވެސް ރިޕޯޓްތައް ބުނެ އެވެ.\nލީގުގައި އެންމެ ފަހުން ސައުތެމްޓަނާ ދެކޮޅަށް ކުޅުނު މެޗުގައި ސަންޗޭޒް ވަނީ އާސެނަލް މޮޅުކޮށްދިނުމަށް އެހީތެރިވެފަ އެެވެ. އަދި އާސެނަލް މި ސީޒަނުގެ އެފްއޭ ކަޕް ފައިނަލަށް ގެންގޮސްދިނުމުގައި ވެސް ސަންޗޭޒްގެ ދައުރު ބޮޑެވެ.\nއިތުރު ލިޔުންތައް އާސެނަލް އެލެކްސިސް ސަންޗޭޒް ބަޔާން މިއުނިކް ޔުވެންޓަސް ޕީއެސްޖީ\nބަޔާނުން ސަންޗޭޒަށް ރެކޯޑް ބިޑެއް ކުރަނީ


Shafeeu gellunu massalaigai Nasheedha aa Suvaalukoh nimijje: Suood | Mihaaru\nމީގެ ދެ އަހަރުން ފެށިގެން ގެއްލިގެން ހޯދަމުން އަންނަ ޝަފީއު.\nޝަފީއު ގެއްލުނު މައްސަލައިގައި ނަޝީދާއާ ސުވާލުކޮށް ނިމިއްޖެ: ސުއޫދު\n30 އޮކްޓޯބަރ 2019 - 11:24\nފުވައްމުލަކު އޮޅިތެރޭގެ ޝަފީއު، 42، ގެއްލުނީ ޖުލައި 14، 2017 ވަނަ ދުވަހުގެ ރޭ ގެއިން ނުކުތް ފަހުންނެވެ. އޭނާގެ އެއްވެސް ޚަބަރެއް މިހާތަނަށް ނުވާ އިރު އޭނާ މަރާލައި ވަޅުލާފައި އޮތް ކަމަށް ކޮމިޝަނުގެ ތަހުގީގުގައި ތުހުމަތު ކުރެ އެވެ. އޭނާ ވަޅުލާފައި އޮތީ ކޮން ތަނެއްގައިތޯ، ތަހުގީގުގައި ކޮމިޝަނުން އޭނާއާ ސުވާލުކުރި ކަމަށް ނަޝީދާ މިދިޔަ ބުރާސްފަތި ދުވަހު "މިހާރު" އަށް ބުނެފައިވެ އެވެ.\nShafeeu Gellun: Anbimeehaa ah maruge thumathukoh, Massala heenukuraa gothakah enburijje!\n"މިހާރު"އާ ވާހަކަދައްކަވަމުން ސުއޫދު މިއަދު ވިދާޅުވީ ނަޝީދާ މާލެ ގެނެސް ތަހުގީގަށް ސުވާލުކުރީ، އެ މައްސަލައިގައި މިދިޔަ ޖުލައި މަހު ކޮމިޝަނުން ފުވައްމުލަކަށް ކުރި ދަތުރުގައި ލިބުނު މައުލޫމާތުތަކުގެ އަލީގައި ސާފުކުރަން ޖެހޭ އިތުރު ކަންކަން ހުރުމުން ކަމަށެވެ. އެ ދަތުރުގައި، ޝަފީއު ގެއްލުމާ ގުޅޭ ގޮތުން ކޮމިޝަނުން ވަނީ އެކި ފަރާތްތަކާ ސުވާލުކޮށް މައުލޫމާތު ހޯދައިފަ އެވެ.\n"މިދިޔަ އާދީއްތަ ދުވަހާއި ހޯމަ ދުވަހު ނަޝީދާ [ކޮމިޝަނަށް] ހާޒިރުކޮށް، މައުލޫމާތު ސާފުކޮށްފައި ވަނީ. އޭނާގެ ބައި މިހާރު ނިމިއްޖެ،" ސުއޫދު ވިދާޅުވި އެވެ.\nތަހުގީގު ކުރިއަށްދާތީ އިތުރު ތަފްސީލެއް އޭނާ ނުދެއްވަ އެވެ. އޭނާ ވިދާޅުވީ މިހާތަނަށް ކުރި މަސައްކަތުން އެ މައްސަލަ "މިސްރާބު ކުރެވޭ ގޮތްތަކެއް ހުރި ނަމަވެސް ހާމަކުރަން ދަތި" ކަމަށެވެ.\nމިހާރުގެ ފިރިމީހާއާ އެކު މާލެ އައިސް، ތަހުގީގާ ގުޅޭ ގޮތުން ވާހަކަ ދައްކަމުން ނަޝީދާ ބުނެފައިވާ ގޮތުގައި، ކޮމިޝަނުން އޭނާއާ ސުވާލުތަކެއް ކުރި ނަމަވެސް ޝަފީއު އަށް ވީ ގޮތެއް އޭނާއަކަށް ނޭނގެ އެވެ. އެންމެ ފަހުން ބައްދަލުވީ، ޝަފީއު ގެއްލުނު ރޭ ކަމަށް އޭނާ ބުންޏެވެ.\n"ކޮމިޝަނުން އަޅުގަނޑާ ސުވާލުތައް ކޮށްފައި، އަހަނީ، ޝަފީއު ވަޅުލާފައި އޮތީ ކޮން ތަނެއްގައިހޭ،" ނަޝީދާ ބުނެފައިވެ އެވެ.\nރިސޯޓެއްގައި ވަޒީފާ އަދާކުރި ޝަފީއު ފުވައްމުލަކަށް އެންމެ ފަހުން ދިޔައީ، ކުރީގެ ކައިވެންޏަށް ނަޝީދާއަށް ލިބިފައި ހުރި ދަރިފުޅުގެ ޓޮޕް ޓެން ޖަލްސާއަށް މާލެ އައުމަށް ފަހު އެވެ. އޭނާ ގެއްލުނީ ފުވައްމުލަކަށް ދިޔަ ރެ އެވެ. އޭނާ ހޯދުމުގެ މަސައްކަތް ފުލުހުން ވެސް ކުރި އެވެ. އެކަމަކު ފުލުހުންގެ ހޯދުންތަކާ ބެހޭ މައުލޫމާތު އާއްމުކޮށްފައެއް ނުވެ އެވެ.\nއިތުރު ލިޔުންތައް ކުށްކުރުން ފުވައްމުލައް ހުސްނުއް ސުއޫދު (ސުޕްރީމް ކޯޓުގެ ފަނޑިޔާރު) މަރު


ސަލްމާން ޚާންގެ ދެން އެންމެ އަވަހަށް ބެލުންތެރިންނާއި ހަމައަށް އަންނަން އޮތް ފިލްމު "ރަދޭ- ޔޯރ މޯސްޓް ވޯންޓެޑް ބާއި" ގެ އެޑިޓިންގެ މަސައްކަތްތައް އޭނާގެ ގޭގައި ކުރުމަށް ނިންމައިފިއެވެ. ބޭރަށް ނިކުމެ އުޅުން މަނާކުރި ފުރަތަމަ ދުވަސްކޮޅު ސަލްމާންވެސް ގޭގައި ހުރެގެން ކުރަހާ، ލަވަކިޔާ، އާއިލާ އާއި އެކުގައި ވަގުތު ހޭދަ ކުރިއެވެ ނަމަވެސް މިހާރު ސަލްމާން ބޭނުންވަނީ މަސައްކަތްކުރާށެވެ.\nސަލްމާން ޚާނަކީ ވަރަށް އަވަހަށް ކަންކަން ނިންމަން ބޭނުންވާ، ކެތްތެރިކަން ކުޑަ މީހެކެވެ. ނަމަވެސް މުޅި ދުނިޔޭގައި ކަންތައް މިހާރު މިއޮތް ޙާލަތުން ގެއިން ބޭރަށް ނިކުތުމާއި، މީހުން އެއްވެ އުޅުން މަނާވެފައި ވުމުން، އާންމު އުސޫލުން ކަންތައް ގެންދެވޭކަށް ނެތެވެ. އެހެންކަމުން ފިލްމު އުފައްދާ ފަރާތްތަކުގެ މަސައްކަތްވެސް ވަނީ އެއްކޮށްހެން ހުއްޓިފައެވެ. ނަމަވެސް ގޭގައި ކުރެވޭނެ ކަމެއް އޮތިއްޔާ އެކަމެއް ކުރުން އެއީ ބުއްދިވެރިކަމެއް ކަމުން އެކަން އެގޮތަށް ކުރަން ނިންމީއެވެ.\nސަލްމާނަކީ އޭނާގެ ފިލްމުތަކުގެ އެޑިޓިންގައި ޢަމަލީ ގޮތުން ބައިވެރިވާ ފަންނާނެކެވެ. އެހެންކަމުން ގޭގައި ހުންނަން ލިބުނު ފުރުސަތުގައި، ވަގުތު ބޭކާރުކޮށްނުލާ، އަވަހަށް އެކަން ނިންމާލަން ބޭނުންވީއެވެ. މި ފިލްމަކީ މިއަހަރުގެ ޢީދާއި ދިމާކޮށް ސިނަމާތަކުގައި އަޅުވަން ޕްލޭންކުރާ ފިލްމެކެވެ. ކޮވިޑް-19 ގެ ކަންކަން ރަގަޅުވެ ޙާލަތު ބަދަލު ވެއްޖެނަމަ، އެދުވަހަށް އެޅުވޭނީ، ޓެކްނިކަލް މަސައްކަތްތައް ވެސް ނިމިފައި ވުމުން ތާއެވެ\nބޮލީވުޑް ސަލްމާން ހާން ކޮވިޑް-19 ރާދޭ


Online platform akun hoadhi loabiveriyaa vee Pre school gai ulhunu iruge crush ah! - AO News\nއޮންލައިން ޕްލެޓްފޯމަކުން ހޯދި ލޯބިވެރިޔާވީ ޕްރީސްކޫލްގައި އުޅުނު އިރުގެ ކްރަޝް އަށް!\nސާފުހިތަކުން ވެވޭ ލޯތްބަކީ ފަނާވެދާނެ އެއްޗެއް ނޫން ކަން މި ދެލޯބިވެރިންގެ ވާހަކައިން ވެސް އެނގެއެވެ. ބައެއް މީހުންނަށް އެމީހުން އެންމެ ލޯބިވާ މީހާ ކޮންމެވެސް ހިސާބަކުން ލިބި ހިތަށް ހަމަޖެހުން ލިބިގެންދެއެވެ. ޖަސްޓިން ޕައުންޑާސް އާއ އަމީ ގިބާރސަން ގެ ލޯތްބައްވެސް ވީ އެކަހަލަ ގޮތެކެވެ.\n33 އަހަރުގެ ޖަސްޓިން އަށް އޭނަގެ ލޯބިވެރިޔާ އަމީ އާއި ދިމާވީ މެޗް.ކޮމް ކިޔާ އޮންލައިން ޕްލެޓްފޯމަކުންނެވެ. ފުރަތަމަ ނަޒަރުން ވެސް ޖަސްޓިން އަށް އަމީ ކަމު ދިޔައެވެ. އަދި ދެމީހުން ލޯބީގެ ގޮތުން ގުޅުނެވެ.\nމި ދެމީހުން ކުރީގެ ގުޅުމެއް އޮތްކަން އެނގިގެން ދިޔަގޮތް , ޕީޕަލްސް މެގަޒިން އަށް އަމީ ކިޔައިދީފައިވަނީ މި ގޮތަށެވެ.\n“ޖަސްޓިން އަބަދުވެސް މަޖަލަކަށް ހަދައިގެން ކިޔާނެ “އަމީ” މި ނަމަކީ އޭނާ ވަރަށް ލޯބިވާ ނަމެއްކަމަށް. އަދި އެއީ އޭނަގެ ޕްރީސްކޫލްގެ ކްރަޝްގެ ނަމޭވެސް ބުނާނެ. އެކަމާ އަހަރެން ވަރަށް ޖޯކު ޖަހަން. އަހަރެން ބުނަން ތިޔަ ބުނާ އަންހެން ކުއްޖާގެ ވާހަކަ އަޑުއަހަން ބޭނުމެއް ނޫނޭ. އަހަރެން ހީކުރީ އެހެން އަންހެން ކުއްޖެއް ކަމަށް” އަމީ ކިޔައިދީފައިވެއެވެ.\nއެހާ ހިސާބުން އެއްދުވަހަކު ދެ މީހުންނަށް ވެސް އެނގުނީ ދެމީހުން ކިޔެވީ އެއް ޕްރީސްކޫލަކުން ކަމާއި އަދި އެއީ ފްލޮރިޑާގެ ސަންޝައިން ޕްރީސްކޫލު ކަންކަމެވެ. އަދި އެކަން އެނގުމުން އެމީހުން މައިންބަފައިން ގާތު ބުނެގެން ކުޑައިރުގެ އަލްބަމްތައް ބަލާހެދިއެވެ. އަމީ އަކީ ޖަސްޓިން ކުޑައިރުއްސުރެން އެންމެ ލޯބިވާ އަންހެން ކުއްޖާކަން އެނގުނީ ފޮޓޯތަކުންނެވެ.\n“ޖަސްޓިން ގެ މަންމަ ދެއްކީ އަހަރެމެން ކުޑައިރު އެކީގައި ނަގާފައިވާ ފޮޓޯއެއް. އަހަންނަށް އެވަގުތު ބާރަށް ރޮއިގަނެވުނު. މިހުރިހާ ދުވަހު ޖަސްޓިން ހޯދަމުން ދިޔަ އޭނަގެ ލޯބިވާ އަމީ އަކީ އަހަރެންކަން އެނގުމުން. އެއީ ވަރަށް އެހެންކަހަލަ އިހްސާސެއް ކުރެވުނު ވަގުތުކޮޅެއް” އަމީ ބުނެފައިވެއެވެ.\nއެމީހުން ބުނާގޮތުން ޕްރީސްކޫލްގައި ކިޔެވިއިރު ކުޅުމުގައްޔާއި ކުލާހުގައި ޖެހިޖެހިގެން އިށީނދެގެން ތިބުން ފަދަ ކަންތައް ތަކުގައި އެކީގައި ގިނަ ވަގުތު ހޭދަކޮށްފައިވެއެވެ. ޕްރީސްކޫލްގައި އެއީ ބެސްޓް ފްރެންޑްސް އެވެ. އަދި އޭރުވެސް ޖަސްޓިން އަށް ވަނީ ނޭނގި އަމީ ދެކެ ލޯބިވެ ހިތްދެވިފައެވެ. ކުޑަކުޑަ އަމީ އާއި ޖަސްޓިންއަށް 30 އަހަރު ފަހުން އެމީހުން ހަގީގީ ލޯބިވެރިންގެ ގޮތުގައި އަލުން ގުޅިދާނެ ކަމަށް ހީކުރެވިފައިވެސް ނެތެވެ.\nކޮންމެވެސް “ނޭނގޭ ބާރަކުން” އެމީހުން އަލުން މިތިބީ ގުޅުވައިފައި ކަމަށް ޖަސްޓިން ވަނީ ބުނެފައެވެ.\n“މި ހުރިހާ ދުވަސްވަން ދެން އަހަރެން ދިޔައީ އަމީ ހޯދަމުން. އެކަމަކު ވަގުތު ޖެހުމާއެކު އަހަރެންގެ ލޯބި އަހަންނަށް ހާސިލްވީ. ކޮންމެ ކަމަކަށް ވެސް ރަނގަޅު ވަގުތެއް އޮންނާނެ. ވަގުތު ޖެހުމުން އެކަމެއް ވާނެ” އޭނަ އެންމެ ލޯބިވީ އަންހެން ކުއްޖާ އަމީގެ އަތުގައި ހިފައިގެން އިނެ އުފަލުން ޖަސްޓިންވަނީ ކިޔައިދީފައެވެ.


Thafaathu bodu Natheejaa akun China in Raajje Bali Koffi | Atoll News\nތަފާތުބޮޑު ނަތީޖާއަކުން ޗައިނާ އިން ރާއްޖެ ބަލިކޮށްފި\nޝާއިޢުކުރީ: އަޙްމަދު ޙަނީފް ޖޫން 12, 2021, 01:27\nއޭޝިއަން ކަޕާއި ވަރލްޑް ކަޕް ޖޮއިންޓް ކޮލިފިކޭޝަންގައި ރާއްޖެއިން ޗައިނާ ބައްދަލުކުރި މެޗު ތަފާތުބޮޑު ނަތީޖާއަކުން ޗައިނާ ކަާމިޔާބުކޮށްފި އެވެ.\nމި މެޗު ޗައިނާއިން ކާމިޔާބު ކުރީ5ލަނޑު0ލަނޑުން ނެވެ.\nމެޗުގެ ފުރަތަމަ ފަސް މިނެޓު ތެރޭގައި ޗައިނާއިން ވަނީ ލީޑު ނަގާފައިވާ އިރު، ހާފުގެ ފަހު ކޮޅުގައި ރާއްޖެއަށް ކުރިއަށް ޖެހިލާ ކުޅުން ރަނގަޅުކުރި އެވެ. ސްޕެއިންގެ ފުރަތަމަ ޑިވިޝަންގެ އެސްޕަނިއޯލްއަށް ކުޅެމުން އަންނަ ވޫލީ ގޯލަށް ބޯޅަ ފޮނުވާލީ ގޯލްކީޕަރު ފައިސަލް ކައިރިން ނައްޓާލުމަށްފަހު، ދެވަނަ ލަނޑު ޖަހާފަ އެވެ.\nދެވަނަ ހާފުގެ ކުރީކޮޅުގައި ދެޓީމުގެ ފަރާތުންވެސް މަޑު ކުޅުމެއް ފެނިފައިވާ އިރު، ޗައިނާގެ ހަމަލާތައްވެސް ފެނުނީ މަދުކޮށެވެ.\nނަމަވެސް މެޗުގެ 70 މިނެޓާ ގާތްވެފައި ވަނިކޮށް، ޗައިނާ އިން ފުލުފުލުގައި ދެ ގޯލު ޖަހައި ރާއްޖެ ހާސްކަމުގެ ތެރެއަށް ވައްޓާލި އެވެ. ފުރަތަމަ ގޯލު 67 ވަނަ މިނެޓުގައި އެލެން ކާވާލިއޯ ޖަހައިދިން އިރު، އޭގެ މިނެޓެއް ފަހުން ޒޭންގެ ޔުނިން ވަނީ އިތުރު ގޯލެއް ޖަހާފަ އެވެ. އެލެންއަކީ ބްރެޒިލަށް އުފަން ޗައިނާގެ ލީގުގައި ކުޅޭ ކުޅުންތެރިއެކެވެ. މި މެޗަކީ ޗައިނާ ގައުމީ ޓީމަށް އޭނާ ކުޅުނު ތިންވަނަ މެޗެވެ.\nޗައިނާ އިން މެޗުގެ ފަސްވަނަ ގޯލު 80 ވަނަ މިނެޓުގައި ޖަހައިދިނީ ޓޭން ލޯންގ އެވެ.\n16 ޕޮއިންޓާއެކު ގުރޫޕުގެ ދެވަނަ ޗައިނާއަށް ލިބޭ އިރު، ސީރިއާ ދެކޮޅަށް ކުޅޭ މެޗަކީ ޗައިނާއަށް މުހިންމު މެޗެކެވެ. އެމެޗުން ޗައިނާ ސީރިއާ އަތުން ބަލިވެއްޖެ ނަމަ މިވަގުތު ތިންވަނައިގައި އޮތް ފިލިޕީންސުން ފަހު މެޗުގައި ރާއްޖެ ބަލިކޮށް ދެވަނައަށް އެރުމުގެ ފުރުސަތު އޮންނާނެ އެވެ.\nއޭރުން ވަރލްޑް ކަޕް ކޮލިފިކޭޝަނަށް ޗައިނާއިން ކުރަމުން އަންނަ އުންމީދު ގެއްލުނީ އެވެ. ވަރލްޑް ކަޕް ކޮލިފިކޭޝަން ފަހުބުރަށް ދެވަނަ ޓީމުތަކުގެ ތެރެއިން ދާނީ 8 ގުރޫޕުން އެންމެ މޮޅު ހަތަރު ޓީމެކެވެ.\nރާއްޖެއިން ގުރޫޕު ސްޓޭޖުގެ ފަހު މެޗުގައި ފިލިޕީންސާ ދެކޮޅަށް ނުކުންނާނީ ޖޫން 15 ވަނަ ދުވަހު އެވެ.\nމިލިޔުމަށް ޚިޔާލު ފޮނުވާ "ތަފާތުބޮޑު ނަތީޖާއަކުން ޗައިނާ އިން ރާއްޖެ ބަލިކޮށްފި"


4dhuvahun 1 million meehunnah Covid jehijje\nކޮވިޑް ޖެހުނު މީހުންގެ އަދަދު 17 މިލިއަނަށްވުރެ މައްޗަށް އަރައިފި\nއާމިނަތު އަލާނިޔާ ފަތުހީ\n30 ޖުލައި 2020 - 14:34:17\nދުނިޔޭގެ އެކި ކަންކޮޅުތަކުގައި ހަލުވިކަމާއެކު ފެތުރެމުންދާ ކޮވިޑް-19 ޖެހުނު މީހުންގެ އަދަދު 17 މިލިއަނަށްވުރެ މައްޗަށް އަރައިފި އެވެ.\nކޮވިޑް ޖެހުނު މީހުންގެ އަދަދު 17 މިލިއަނަށް ވުރެ މައްޗަށް އަރާފައިވަނީ ދުނިޔޭގެ ސިއްހީ ޖަމިއްޔާއިން ކުއްލި ނުރައްކަލުގެ ހާލަތު އިއުލާންކުރިތާ ހަ މަސްވާން ގާތްވެފައިވަނިކޮށެވެ.\nޖޯން ހޮޕްކިންސް ޔުނިވާސިޓީގެ ތަފާސްހިސާބުތަކުން ދައްކާ ގޮތުގައި ޖުމްލަ 17،031،281 މީހަކަށް ބަލި ޖެހުނު ކަމަށް ކަށަވަރުވެފައިވާއިރު އެ ބަލީގައި މަރުވި މީހުންގެ އަދަދު ވަނީ 667،000 އަށް ވުރެ މައްޗަށް އަރާފަ އެވެ.\nކޮވިޑް ޖެހުނު މީހުންގެ އަދަދު، 16 މިލިއަން އިން 17 މިލިއަނަށް އަރާފައި މިވަނީ މިދިޔަ ހަތަރު ދުވަހުގެ ތެރޭގަ އެވެ.\nޖޯން ހޮޕްކިންސް ޔުނިވާސިޓީގެ ތަފާސްހިސާބުތަކުން ދައްކާ ގޮތުގައި އެއް ދުވަހުން ކޮވިޑް ޖެހުނު އެންމެ ގިނަ މީހުންގެ އަދަދު ރިކޯޑުކުރެވިފައިވަނީ އިއްޔެ އެވެ. އަދި އެ އަދަދު ވަނީ 289،100 އަށް ވުރެ މައްޗަށް އަރާފަ އެވެ.\nއަދި ބްރެޒިލް، އިންޑިއާ، ޖަޕާން، އޮސްޓްރޭލިއާ އަދި އުޒްބެކިސްތާނު ހިމެނޭ ގޮތަށް އެތައް ގައުމެއްގައި ދުވާލެއްގެ މަތިން ކޮވިޑް ޖެހުން މީހުންގެ އަދަދު އެންމެ ގިނައިން ފެނިފައިވަނީ އިއްޔެ އެވެ.\nދުނިޔޭގެ ކޮވިޑް ހާލަތަށް ބަލާލިނަމަވެސް މިމަހުގެ މެދު ތެރެއިން ފެށިގެން ބަލި ޖެހޭ މީހުންގެ ރޭޓު ވަނީ ދުވާލެއްގެ މަތިން 200،000 އަށް އަރާފަ އެވެ.\nކޮވިޑް ކޭސްތައް އެންމެ ގިނައިން ފެނިފައިވާ ގައުމުކަމަށްވާ އެމެރިކާގައި 4.4 އަށް ވުރެ ގިނަ މީހުންނަށް ބަލި ޖެހިފައިވާ އިރު އެ ބަލީގައި 150،000 އަށް ވުރެ ގިނަ މީހުން ވަނީ މަރުވެފަ އެވެ. ކޮވިޑް-19 ދެވަނަ އަށް އެންމެ ގިނައިން ފެނިފައިވާ ގައުމު ކަމަށްވާ ބްރެޒިލްގައި 2.5 މިލިއަން މީހުންނަށް ވަނީ އެ ބަލި ޖެހިފައެވެ. އަދި އިންޑިއާގައި 1.5 މިލިއަން މީހުން ވަނީ ކޮވިޑަށް ޕޮޒިޓިވްވެފަ އެވެ.


Sharuthu thakeh kurimahcheh nukuran, engumah badhaleh naanaane: Shainee | Mihaaru\nމިނިސްޓަރު ޝައިނީ. މަޝްވަރާތަކުގައި ބައިވެރިވާނެ ބޭފުޅުން ކައުންސިލް މެދުވެރިކޮށް ކަނޑައަޅަން އެންގުމަކީ ޝަރުތެއް ނޫން ކަމަށް އޭނާ ވިދާޅުވި.-- ފޮޓޯ: ނިޝާން އަލީ/ މިހާރު\nޝަރުތުތަކެއް ކުރިމައްޗެއް ނުކުރަން، އެންގުމަށް ބަދަލެއް ނާންނާނެ: ޝައިނީ\n16 ޑިސެމްބަރ 2016 - 18:10 20 comments\nމަޝްވަރާގައި ބައިވެރިވާނެ މަންދޫބުން ކައުންސިލް މެދުވެރިކޮށް ކަނޑައަޅަން ރައީސް އޮފީހުން އެންގުމާ ގުޅިގެން އިދިކޮޅު އެމްޑީޕީން ވަނީ އެކަމަށް ފާޑު ކިޔައިފަ އެވެ. އެ ޕާޓީން ބުނި ގޮތުގައި ޕާޓީގެ އެއްވެސް ގުނަވަނަކުން ކަންކަން ކުރުމަށް ރައީސް އޮފީހަކަށް ނޭނގޭނެ އެވެ.\nޝައިނީ "މިހާރު" އަށް ވިދާޅުވި ގޮތުގައި ކައުންސިލް މެދުވެރިކޮށް މަޝްވަރާގައި ބައިވެރިވާނެ މަންދޫބުން ކަނޑައަޅަން ނިންމީ ބައެއް ޕާޓީތަކުގެ ތެރޭގައި މައްސަލަ ޖެހި، ބޮޑެތި ހިޔާލު ތަފާތުވުންތަކެއް ހުރުމުން ކައުންސިލާ މަޝްވަރާނުކޮށް ގޮތެއް ނިންމައިފިނަމަ އިތުރު މައްސަލަތަކެއް ކުރިމަތިވެދާނެތީ އެވެ.\n"އެންމެ ބޭފުޅަކު ބުނާ ބަހެއް ނުވާނެ މުޅި ޕާޓީގެ ބަހަކަށް. ޕާޓީތަކުގެ ތެރޭގައި ހިލާފުތަކެއް ހުރީމަ އަޅުގަނޑުމެން އެދުނީ ކައުންސިލުންނޭ ނަންތައް ފާސް ކުރަން ވާނީ،" ޝައިނީ ވިދާޅުވި އެވެ.\nޝައިނީ ވިދާޅުވި ގޮތުގައި ކައުންސިލަކީ ޕާޓީތަކުގެ އެންމެ ބާރުގަދަ އެއް ގުނަވަނެވެ. މީގެ ކުރިން ޕާޓީތަކުން ކަންކަން ފާސް ކުރަނީ ކައުންސިލަށް ހުށަހަޅައިގެން ކަމަށް ވެސް ޝައިނީ ފާހަގަކުރެއްވި އެވެ. އެހެންވީމަ ކައުންސިލް މެދުވެރިކޮށް މަންދޫބުން ކަނޑަނޭޅެންވީ ސަބަބެއް ނެތް ކަމަށް ވެސް އޭނާ ވިދާޅުވި އެވެ.\n"ކައުންސިލުން ނިންމާ ނިންމުންތަަކަކީ އެންމެން އެއްބަސްވެގެން ނިންމާ ނިންމުންތަކެއް. ކައުންސިލުން ނުނިންމާ މަންދޫބުން ކަނޑައެޅީމަ އިތުރު މައްސަލަތަކެއް ދިމާވެދާނެ،" ޝައިނީ ވިދާޅުވި އެވެ.\nތޭރަ އަހަރު ދުވަހުގެ ޖަލު ހުކުމެއް ތަންފީޒު ކުރައްވަމުން ގެންދަވާ ކުރީގެ ރައީސް މުހައްމަދު ނަޝީދު މަޝްވަރާތަކުގައި ބައިވެރިކުރަން ބޭނުންނަމަ، ކައުންސިލުން ފާސްކޮށްގެން އެކަން ކުރުމަށް ޝައިނީ އެދިވަޑައިގެންނެވި އެވެ. ކައުންސިލުން އެގޮތަށް ފާސްކޮށްފިނަމަ، ރައީސް ނަޝީދާއެކު ވާހަކަތައް ފަށަން ތައްޔާރަށް ތިބި ކަމަށް އޭނާ ވިދާޅުވި އެވެ.\n"ކައުންސިލުން މަންދޫބެއްގެ ގޮތުގައި ނަޝީދު ކަނޑައަޅައިފިނަމަ، ނަޝީދު ރާއްޖެ ވަޑައިގެން ޖަލަށް ވަޑައިގަތީމަ، އަޅުގަނޑުމެން މިތިބީ ޖަލަށް ގޮސްގެން ވާހަކަ ދައްކަން" ޝައިނީ ވިދާޅުވި އެވެ.\n"އެކަމަކު އެމްޑީޕީން ފަހަރަކު އެއްޗެއް ކިޔައިގެން އުޅެނީ މަޝްވަރާތަކުގައި ބައިވެރިނުވާން."\nރާއްޖޭގެ ސިޔާސީ މަސްރަހު ހަމަޔަކަށް އެޅުވުމުގައި މެދުވެރިއެއްގެ ރޯލް ކުޅޭ އދ. އާއެކު މަޝްވަރާތައް ފަށަން ސަރުކާރުން އޮތީ ތައްޔާރަށެވެ.\nސަރުކާރުން އެންމެ ފަހުން ބުނެފައި ވަނީ މަޝްވަރާތައް ނުބާއްވަން ނިންމާފައި ނުވާނެ ކަމަށާއި އެކަން ލަސްވަނީ ބައެއް ޕާޓީތަކުން ނަންތައް ނުފޮނުވާތީ ކަމަށެވެ. ސަރުކާރުގެ ގޮވާލުމަށް އިޖާބަދީ، މަޝްވަރާތަކުގައި ބައިވެރިވާނެ މަންދޫބުން މިހާތަނަށް ކަނޑައަޅާފައި ވަނީ ޕީޕީއެމާއި ޖުމްހޫރީ ޕާޓީ އަދި އެމްޑީއޭ އިންނެވެ.\nމަޝްވަރާތައް ފަށަން މަސައްކަތް ކުރާތާ އަހަރަކަށް ވުރެ ގިނަ ދުވަސް ވެފައި ވިިޔަސް، އަދިވެސް ކުރިއެރުމެއް ލިބޭ ގޮތެއް ނުވެ އެވެ. މަޝްވަރާތަކަށް އެއްވެސް ޝަރުތެއް ކަނޑަނާޅާނެ ކަމަށް ސަރުކާރުން ބުނެފައި ފަހުން މަޝްވަރާ ކުރާނެ ބަޔަކު ކައުންސިލް މެދުވެރިކޮށް ކަނޑައަޅަން އެންގުމަކީ ސަރުކާރުގެ އިހުލާސްތެރިކަން ނެތުން ކަމަށް ބުނެ، އެމްޑީޕީ އާއި އަދާލަތު ޕާޓީން މަޝްވަރާތަކުގައި ބައިވެރިކުރާނެ ބަޔަކު ވެސް އަދި ކަނޑަނާޅަ އެވެ.\nއިތުރު ލިޔުންތައް އެމްޑީޕީ ދިވެހި ސަރުކާރު އަދާލަތު ޕާޓީ ޖުމްހޫރީ ޕާޓީ ޕީޕީއެމް ރާއްޖެ-އ.ދ ސިޔާސީ ޕާޓީތަކުގެ މަޝްވަރާތައް ކުރީގެ މިނިސްޓަރު ޑރ. މުހައްމަދު ޝައިނީ


ކުށަކާ ނުލާ 21، 22 (ބަދަލު ގެނެވިފައި) | Esfiya - Dhivehi Vaahaka Site\nއަޔާޒްގެ ޖީބުގައި އޮތް ފޯން ވައިބްރޭޓް ވުމުން އަޅާނުލާ އަޔާޒް ހުރީ އަޝްފާންއާ މައިހާގެ ކައިވެނީގެ ވާހަކަ ދައްކަން ހުރުމުންނެވެ. ފޯން ކެނޑިފައި އިރުކޮޅެއް ވީ ފަހުން ދެ ވަނަ ފަހަރަށްވެސް ވައިބްރޭޓް ވާން ފެށިއެވެ.\nއެހާ ލަސް ވީ ފަހުން މީހަކު ގުޅާތީ ހިތް ހަމަ ނުޖެހިފައި އަޔާޒް ފޯން ނަގާ ބަލާލިއެވެ. ގުޅަނީ ނަދާއެވެ. ނަމަވެސް އަޔާޒްއަށް އެ ފޯނަށް ޖަވާބު ދެވުމުގެ ކުރިން ފޯން ކެނޑުނެވެ. ކުއްލިއަކަށް އަޔާޒްގެ ހިތުގެ ތެޅުން ބާރު ވެގެން ދިޔައެވެ. ގޮތް ނޭނގޭ ބިރެއް އަޔާޒްގެ ހިތުގައި އުފެދިގެން އައެވެ. އެއްވެސް ގޮތަކަށް އަޔާޒްއަށް ނަދާ ފޯނެއް ނުކުރެއެވެ. ވީ އިރު އެރޭ، އެ ވަގުތު ނަދާ އަޔާޒްއަށް ގުޅާނީ ކޮންމެވެސް ބޮޑު ކަމެއް ދިމާ ވެގެން ކަން ޔަގީނެވެ. ގޭގެ ދޮރު ތަޅު ނުލާ އާދެވުނު ކަން އެ ވަގުތު އަޔާޒް ހަނދާން ވުމާ އެކީ، އިރުކޮޅެއް ކުރިން ގެޔަށް ވަން މީހުންގެ ޚިޔާލު އަޔާޒްގެ ހިތަށް އުނދަގޫ ކޮށްލިއެވެ.\nނަދާ ތެދުވެ ބަލާލުމާ އެކު، ކޮޓަރީގައި ހުރި މީހާ ކުއްލިއަކަށް ހުއްޓުނެވެ. ގެޔަށް އައީ އަޔާޒް ނޫން ކަން ޔަގީން ވުމުން ނަދާ ބިރުގަތެވެ. ކައިރީގައި އޮތް ފޯން އަތަށް ނެގުމާއެކު އަޔާޒްގެ ނަމްބަރަށް ގުޅާލަމުން ނަދާ އެނދުން ފައިބައިގެން ދުއްވައިގަތީ ކޮޓަރިން ނިކުންނާށެވެ. ކޮޓަރީގެ ދޮރާ ހަމަ ވީ އިރަށް ކުރިމަތިން އެހެން މީހަކު އައިސް ނަދާ ގައިގައި ހިފެހެއްޓިއެވެ. އެއާއެކު ކޮޓަރީގައި ހުރި މީހާ ނަދާ އަތުން ފޯން އަތުލާފައި ކޮޓަރި ތެރެއަށް ފޯން އެއްލާލިއެވެ.\nބިރުން ހުރި ނަދާ އަނެއްކާވެސް އެ މީހާގެ އަތްދަށުން ސަލާމަތް ވާން ވެގެން ތެޅިގަތީ އެ މީހުން ނަދާއަށް ބަލަން ފެށި ގޮތުންނެވެ. ނަދާ ހިފަހައްޓައިގެން ހުރި މީހާ ކުއްލިއަކަށް ނަދާ ދޫކޮށްލުމާއެކު ދެން ހުރި މީހާ ނަދާގެ އަތުގައި ހިފައިގެން ގޮސް އެނދަށް ވައްޓާލިއެވެ. އަނެއް މީހާ ނަދާގެ ފަޔާ ދިމާލުން ހުއްޓިފައި ގުދުވެ ނަދާ ލައިގެން ހުރި ޓީޝާޓްގެ ކަރުގައި ހިފާ ދަމައިގަތް ގޮތަށް ވީދާލިއެވެ. ހަޅޭ ލަވައިގަންނަމުން ނަދާ ފައި ކުރުކޮށްފައި އެ މީހާ ގައިގައި ޖެހިއެވެ. ދެ ވަނަ ފަހަރަށް ނަދާގެ މޫނު މައްޗަށް އެރި ހަމަލާއާއެކު ނަދާގެ ތުންފަތް ފަޅައިގެން ގޮސް ލޭ އަންނަން ފެށިއެވެ. ރޮއެރޮއެ އޮއްވާ އެ މީހާ ނަދާގެ ހަށިގަނޑުން ހުރިހާ ފޭރާމެއް ވަކިކޮށްލިއެވެ.\nދެ އަތުން ހަށިގަނޑު ނިވާ ކުރުމަށް މަސައްކަތް ކުރަމުން ނަދާ އެނދުގެ މައްޗަށް ޖެހިލިއެވެ. އެނދުމަތީ އޮތް ފޯން ނަދާގެ ބުރަކަށީގައި ޖެހުމާއެކު ނަދާ ފޯން ނަގާ އަނެއްކާވެސް ސްޕީޑް ޑައިލް އިން އަޔާޒްއަށް ގުޅިއެވެ.\nކުރިމަތީ ހުރި މީހާ ނަދާގެ އަތުން ފޯން ޖަހައިގަތުމާއެކު އަތުގައި ހުރި ބާރެއް ލާފައި ފޯން ފާރާ ދިމާއަށް އެއްލިއެވެ. އެއާއެކު ފޯނުގެ އެކި ބައި ވަކިވަކި ވެގެން ދިޔައެވެ.\nރުޅި އައިސްފައި ނަދާއާ ދިމާއަށް ބަލާލި މީހާ ފުންމައިގެން ކަހަލަ ގޮތަކަށް އައިސް ނަދާގެ ދެ ކޮލަށް އިނގިލިތައް ވަންނަ ހެން ހިފާލިއެވެ.\n“ހާދަ ހިތްވަރެއް ހުރެގެން އުޅޭ ކުއްޖެކޭ މީ! ދެން ދައްކަބަލަ ތި ހުރި ހިތްވަރެއް ނިކަން!” ކޮލަށް ފިތާ ބާރު ކޮށްލަމުން އެހެން ބުނުމާ އެކު އެ މީހާ ނަދާގެ މޫނުގައި ދެ ފަހަރަށް ޖެހިއެވެ. އެސްފިޔަ ޖަހާލަމުން ނަދާ އެނދުން ތެދުވަން އުޅުނެވެ.\nކައިރީގައި މަންޒަރު ބަލަން ހުރި އެކަކު އެ ވަގުތު އެނދުމައްޗަށް އަރާ ނަދާގެ ދެ އަތުގައި ހިފެހެއްޓިއެވެ.\n“ނޫން… ޕްލީޒް، ޕްލީޒް… ދޫކޮށްލާ… އަޔާ!” އެ މީހުންގެ މަގްސަދު ވިސްނި، ސަލާމަތް ވާނެ ގޮތެއް ނެތުމުން އާދޭސް ކުރަމުން ނަދާ އަޔާޒްއަށް ގޮވާލިއެވެ. ލައިގެން ހުރި ޖީންސްގެ ގޮށްތައް ނައްޓަމުން ނަދާއާ ކައިރިއަށް އެ މީހުންގެ ތެރޭގައި އިސްކޮށް ހުރި މީހާ އައި އިރު ދެން ހުރި މީހާ، ނޭވާ ލާންވެސް ދަތި ވާނެހެން ނަދާގެ އަނގަޔާ ނޭފަތުގައި އަތް އަޅާ ބާރުކޮށްލިއެވެ. އަޑެއް ލައްވާ ނުލެވޭނެ ހެން ނަދާގެ އަނގަ ބަންދު ކޮށްލިހެން އަނެއް މީހާ ނަދާގެ ދެފައި ހަލުވާ ނުލެވޭނެ ހެން ހިފަހައްޓާލިއެވެ.\nމައިހާ ކޮޓަރިން ނިކުތުމުން އަޔާޒްވެސް ނަމާދު ކޮށްލިއެވެ. ނަމާދުން ނިމިގެން އަޔާޒް އެނދާ ކައިރި ވެލާފައި ނަދާގެ މޫނަށް ބަލާލިއެވެ. އިރުކޮޅަކު އެހެން ހުރެފައި އަޔާޒް އެނދުގެ މަގަތުން އިށީނެވެ. ނިދި އައިސްފައި ހުރި ވަރުން އަޔާޒްއަށް އެނދުގައި އޮށޯވެވުނީ އަދި ނިދުނީ ކޮން އިރަކު ކަމެއް ނޭނގެއެވެ.\nމޫނު ފޮހެލާފައި ނަދާ އެނދުން ތެދުވަން އުޅުނެވެ. ނަމަވެސް ގައިގެ އެތަން މިތަނުގައި ހުރި ރިހުން ރެއަށް ވުރެ ގަދަވެފައި ވުމުން ތެދުވަން ނަދާއަށް އުނދަގޫ ވިއެވެ. އަނގައިން އާހެއްގެ އަޑު ނިކުތީ ވީ ތަދުންނެވެ.\nއެ މަޑު އަޑާއެކު އަޔާޒް ފުންމައިގެން ތެދުވިއެވެ.\n“ނަދާ، ކިހިނެއްވީ؟” އެނދުގައި ދެ އަތް ޖައްސައިގެން ގުދަށް އޮތް ނަދާގެ ކޮނޑުގައި ހިފާލަމުން އަޔާޒް އެހިއެވެ.\nނަދާ ޖަވާބެއް ނުދީ އަޔާޒްގެ އަތް ފޮޅުވާލަމުން ތެދުވެ ސީދާ ވެލިއެވެ. އަދި ގައިގައި އޮޅާލާފައި އޮތް ތުވާލި ބާރުކޮށްލަމުން ކޮރަމުން ކަހަލަ ގޮތަކަށް ގޮސް ފާހާނާއަށް ވަނެވެ. ގޮތް ހުސްވެފައިވާ މީހެއް ހެން އަޔާޒް ބަލަން ހުއްޓެވެ.\nމޫނު ދޮވެ ހަދައިގެން ނަދާ ނިކުތް އިރުވެސް އަޔާޒް ހުރިތާ ހުއްޓެވެ. އަލަމާރި ކައިރިއަށް ގޮސް އެއްޗެހި ނަގައިގެން ނަދާ އެނބުރި އަޔާޒްއާ ދިމާއަށް ބަލާލީ ކޮޓަރިން ނިކުންނާށޭ ބުނާ ކަހަލަ ގޮތަކަށެވެ.\nއަޔާޒްއަށް ވިސްނުނެވެ. މަޑުމަޑުން ގޮސް ކޮޓަރިން ނިކުމެ ދޮރު ލައްޕާލާފައި ދޮރު ކައިރީ މަޑުކޮށްލައިގެން ހުއްޓެވެ.\n“ނަދާ ހޭލީތަ؟” ސޯފާގައި އިން މައިހާ އަހާލިއެވެ.\nއަޔާޒް ހަމަ އެކަނި ބޯ ޖަހާލިއެވެ.\nމައިހާ ތެދުވެގެން ބަދިގެއަށް ވަނީ ސައި ހަދާށެވެ.\nފަސް ވަރަކަށް މިނަޓް ވުމުން އަޔާޒް ދޮރު ހުޅުވާލާފައި ވަނެވެ. އޭރު ނަދާ ޑްރެސިންގ ޓޭބަލް ކައިރީ އިނެވެ. އަޔާޒް ފާހާނާއަށް ވަދެ ފެން ވަރައިގެން ނިކުތް އިރު ނަދާ އިނީ އެ ދިގު އިސްތަށިގަނޑު ގަތާށެވެ.\nނަދާ ތެދުވެގެން ކޮޓަރިން ނިކުންނަން ދިޔައެވެ. އަޔާޒް އަވަސް ކޮށްލައިގެން ނަދާގެ ފަހަތުން ނިކުތް އިރު މޭޒުމަތީ ސައި ހަދާފައި ހުއްޓެވެ. ކޮފީއާ، ސޭންޑްވިޗްއާ ބިސްގަނޑު ހުރީ ނަދާއާ އަޔާޒްއާ ދެމީހުންނަށެވެ.\n“ނަދާ، އާދޭ ސައި ބޯން، ސައި ބޮއެގެން ބޭސް ކައިގެން ދެން އަރާމު ކޮށްލާ” ނަދާ ފެނުމުން މައިހާ ބުންޏެވެ.\nމައިހާއާ ދިމާއަށް ބަލާވެސް ނުލާ ނަދާ ލަސްލަހުން ގޮސް ބަދިގެއަށް ވަނެވެ.\n“ނަދާ، މައި އެހެރީ ސައި ހަދާފައެއްނު؟ އާދޭ ސައި ބޯން” ނަދާގެ ފަހަތުން ދަމުން އަޔާޒް ބުންޏެވެ.\nއަޔާޒްއަށް ވެސް ޖަވާބެއް ދިނުމެއް ނެތި ނަދާ މަގެއް ނަގާ ކަބަޑު މަތީ ބަހައްޓާފައި ކޮފީ ގިރަން ފެށިއެވެ.\n“ގެނޭ އަހަރެން އަތަށް” އަޔާޒް އައިސް ނަދާ އަތުގައި އޮތް ސަމްސާ އަތުލަން އުޅުނެވެ. ނަމަވެސް ނަދާ އަތް ދަމައިގަތް އިރަށް ނަދާގެ އަތުން ޖެހި މަގު ވެއްޓުނެވެ. ނަދާ ތިރިވީ މަގު ނަގާށެވެ. އެ ވަގުތު ބޮލަށް އެނބުރުން އެރުމާއެކު ނަދާ ވެއްޓެން ދިޔައެވެ. ކައިރީގައި ހުރި އަޔާޒް ނަދާގެ ނަމުން ގޮވާލުމާއެކު ނަދާ ހިފެހެއްޓިއެވެ. މައިހާވެސް ކައިރިއަށް އައެވެ.\nއަޔާޒްގެ އަތު ތެރޭން ނިކުންނަން ނަދާ ގަދަ ހަދާލިއެވެ. ނަމަވެސް އަޔާޒް ދުލެއް ނުކުރިއެވެ. ރުޅި އައިސްފައި ހުރި ނަދާ ދެ އަތުން އަޔާޒްގެ މޭގައި އަޅާ ކޮއްޕާލިއެވެ.\n“ދެންމެވެސް ކިރިޔާ ނުވެއްޓުނީ، އަހަރެން ނަދާ ކޮޓަރިއަށް ގެންގޮސްދީފާނަމޭ” އަޔާޒްވެސް ހިތްހަމަ ނުޖެހިފައި ބުންޏެވެ.\n“ކިހިނެއް ވެގެންތަ ތި އުޅެނީ؟ އަހަންނަކީ ނުކުޅެދޭ މީހެއް ނޫނޭ، އަހަންނަށް އަމިއްލައަށް ހިނގާފަ ދެވޭނެ، އެއްވެސް މީހެއްގެ އެހީއެއް ބޭނުމެއް ނޫން” ކަބަޑުގައި ލެނިލަމުން ނަދާ ބުންޏެވެ.\n“ތިހެން ބުންޏަކަސް ދެންމެވެސް އަނބުރައިގަނެގެން ނުވެއްޓުނީ ކިރިޔާ، އަހަރެން ކިހިނެއް ތިހެން ނަދާ އުޅެން ދޫކޮށްލާނީ؟” އަޔާޒް އެހިއެވެ.\nއެއާއެކު ނަދާ ކައިރިއަށް އައީ ރުޅިއެވެ.\n“މި ހުރިހާ ދުވަހު ދޫކޮށްގެން ހުރިހެން ހުންނާނީ. މިވީ ދިހަ މަސް ތެރޭ އަޔާ ބެލިންތަ އަހަރެން އުޅުނު ގޮތެއް؟ އަހަރެން އުޅެނީ ބަލިވެތޯ، އަހަރެން ހުރީ ކައިގެން ތޯ އެއްފަހަރުވެސް ބަލާލިންތަ؟ މިއަދު ކޮން ކަމެއް ވެގެންތަ އަހަރެން އެކަނި ފިޔަވަޅެއްވެސް އެޅިޔަ ނުދޭން ތިއުޅެނީ؟\nއަޔާއާ ކައިވެނި ކުރީ އަހަންނަށްވެސް އެހެން ގޮތެއް ނެތިގެން. އަޔާއަށް އެކަންޏެއް ނޫން މަޖުބޫރު ވީކީ. އަޔާއަށް ވުރެ ބޮޑަށް އަހަންނަށް މަޖުބޫރު ވީ. ކިތައް ދުވަސް ވަންދެން، ކިތައް ފަހަރު އަހަރެން އަޔާއަށް ގުޅިންތަ؟ ކިތައް މެސެޖް ކުރިންތަ؟ އެއް ފަހަރުވެސް އަޔާ ފޯނަށް ޖަވާބު ދިނިންތަ؟ މެސެޖަކަށް ޖަވާބު ދިނިންތަ؟ އެއް ފަހަރުވެސް ހިތަށް އެރިތަ އަހަންނަށްވެސް މަޖުބޫރު ވެދާނެޔޭ؟\nކުޑަ އިރުން ފެށިގެން އެކީގަ އުޅެ ބޮޑުވި އިރު އަޔާއަށް އަހަންނާ މެދު އެ ވަރުގެ ކަމެއްވެސް ނޭނގުނު، ފުރަތަމަވެސް ނިންމީ ހުރިހާ ކަމެއް ގޯސް ކުރީ އަހަރެން ކަމަށް. ބޭބެ އެ ވާހަކަ ފެށީ އަހަރެން އެއްޗެއް ކިޔައިގެން ކަމަށް.\nމަންމަ ކަންތައް ކުރާ ގޮތް އެންމެ ރނަގަޅަށް އެނގޭނެ އަޔާއަށް. ދޮންތަ ގެޔަށް އައި ދުވަހުވެސް، ފަހުން ޝާމިލް އައި ދުވަހުވެސް މަންމަގެ ވާހަކަ ހުރި ގޮތް އެނގޭނެ އަޔާއަށް.\nއަހަންނެއް ނޫން، މަންމައެއްވެސް ނޫން ފުރަތަމަ އަހަންނާ އަޔާގެ ކައިވެނީގެ ވާހަކަ ދެއްކީ، ބޭބެ އެ ވާހަކަ ފެށީ. އަހަރެން ކައިރީ ނުވެސް ބުނެ ބޭބެ ފުރަތަމަ އަޔާއާ ވާހަކަ ދެއްކީ، އަހަންނަށް އެނގުނީވެސް އަޔާ އެއްބސް ވީ ފަހުން. އަޔާ އެއްބަސް ވި ވާހަކަ ބުނީމަ އަހަންނަށް ގަބޫލެއް ނުކުރެވުނު. އެހެންވެ އެ ވަރަށް އަޔާއަށް ގުޅީ. އެންމެ ފަހުން މައިއާ ދެ މީހުން ވަކިވާން އެއްބަސް ވެގެން ބޭބެ ބުނާ ގޮތެއް ހަދަން އަޔާ ނިންމީ ކަމަށް އަހަރެން ހީކުރި، އެވެސް އެ ދުވަހު އަޔާއާ ގުޅުނީމަ، އަޔާ ގަބޫލެއް ނޫނޭ ހީވާ ކަހަލަ އެއްވެސް އެއްޗެއް އަޔާ ނުބުނީމަ.\nބޭބެ ބުނީތީ ދެކޮޅު ނަހަދަން ވެގެން އަޔާ އާނއެކޭ ބުނެފަ، ހުރިހާ ކަމެއް އެޅުވީ އަހަރެންގެ ބޮލުގަ. އަޔާ ހީކުރީ އަހަރެން އެއްޗެއް ކިޔައިގެން ކަމަށްތަ ބޭބެ އެ ވާހަކަ ދެއްކީ؟ ކިތައް އަހަރު އަހަންނަށް އަޔާއާ މައިހާގެ ކަންތައް އެނގޭތާ؟ އަހަރެން އެއްޗެއް ބުނިންތަ؟ އަޔާ މައިހާ ދެކެ ލޯބިވާ ވަރު އަހަންނަށް އެނގޭ އިރު އަހަރެން ކީއްކުރަން ބޭބެ ކައިރީ ފާޑުފާޑުގެ ވާހަކަ ދައްކަންވީ؟ އަހަރެން އަޔާއާ އިންނަން ބޭނުން ވާންވީ އޭރުތަ؟\nމި ގެޔަށް ބަޔަކު އަންނަ ކޮންމެ ދުވަހަކު ހިނިއައިސް ހުރެ އަހަރެން ކައިރި ކޮށްގެން އަޔާ ދައްކާ ޑްރާމާތަކުގަ އަހަރެން ބައިވެރިވީ އަޔާއަށް ޓަކާ، އެއްވެސް މީހަކަށް އެއްވެސް ކަމެއް ނާންގާށޭ ކިޔާފަ އަޔާ ކޮންމެ ދުވަހަކު އަހަންނަށް އިންޒާރު ދޭ އިރު އަޔާ ހީކުރީތަ އަހަރެން އެއްވެސް މީހަކަށް މި ކަންތައް އަންގަން ބޭނުން ވާނެޔޭ؟ އެ ހުރިހާ ދުވަހު އަހަރެން އަޔާ ބުނިހާ ގޮތަކަށް ކަންތައް ކުރީ އަޔާއާ ދިމާއަށް އެއްވސް މީހަކު އެއްޗެއް ބުނަން ބޭނުން ނުވާތީ.\nއަހަރެން ބޭނުމެއް ނޫން އެ ގޮތަށް އުޅޭކަށް، އަހަރެން ބޭނުން ވީ ދެ މަފިރިން ހެން އުޅޭކަށް ނޫން، ހަމަ އެކަނި ރައްޓެހިކަން އަހަރެން އަބަދުވެސް އަޔާގެ ފަރާތުން ބޭނުން ވީ. އެކަމަކު އަސްނާމެން އައި ރޭ އަޔާ…”\nއެ ރޭގެ މަތިން ހަނދާން ވެފައި ނަދާއަށް ރޮވުނެވެ. މޫނުމަތީ ދެ އަތް އަޅާލަމުން ނަދާ ތިރިވެ މުށިތައް މަތީ އިށީނެވެ.\n“އަހަރެން އެރޭ ބުނިހާވެސް އެއްޗަކީ އަހަރެން އަޔާގެ ފަރާތުން ތި ނަފްރަތަށް އުންމީދު ނުކުރާ ވާހަކަ. އެކަމކު އަޔާ ނެގީ ކޮން މާނައެއް؟ އަޔާ ހީކުރީ އަހަރެން ބޭނުން ވީ އަޔާއާ އެކީ ދެ މަފިރިން އުޅޭ ހެން އުޅެން ކަމަށްތަ؟ އެހާވެސް ގޮތެއް ނެތް މީހަކަށް އަޔާ އަހަރެން ހަދާލީ. އަހަރެން ބޭނުން ވާ ކަންތައް ކޮށްދޭށޭ ކިޔާފަ އަޔާ…\nމިއަދު ކޮން ކަމަކާތަ އަޔާ ދެރަ ވެގެން ތި އުޅެނީ؟ އެރޭ އަޔާ އަހަންނަށް ދޭން އުޅުނު އަނިޔާއެއް ނޫންތަ ރޭގަ އެހެން ބަޔަކު އައިސް އެ ދިނީ؟ އަޔާ ކުރަން އުޅެފަ ނުކޮށް ދިޔަ ކަމެއްނު އެ މީހުން އެ ކުރީ؟ ދެން އަޔާ ވާންވީ އުފަލެއްނު؟ ބާރު ބާރަށް އަހަންނާ ދިމާއަށް ކިޔަން ވީނު އަހަރެން ބޭނުން ވެގެން އުޅުނު ކަންތަކޭ އެވީ؟\nއަޅެ އަހަރެން މީ އިންސާނެއް ކަމަށްވެސް އަޔާ ނުދެކެންތަ؟ މައިހާ ކަހަލަ އަންހެން ކުއްޖެކޭ އަހަންނަކީ. އަޔާ ދާނަންތަ މައިހާ އެކަނި ނިދަން އޮއްވާ ގޭ ދޮރު ތަޅު ނުލާ؟ މައިހާ ގުޅާލީތީ އަޔާ އެހެން ހުރިހާ ކަމެއް ހަނދާން ނައްތާލާފަ ދިޔަ އިރު އަހަންނާ މެދު ކުޑަކޮށްވެސް ވިސްނާ ނުލާ.\nއެކަމަކު ރަނގަޅޭ. އަޔާ ކީއްކުރަން އަހަންނާ މެދު ވިސްނަންވީ؟ އަޔާއާ މައިހާގެ މުޅި ދިރިއުޅުން ހަލާކު ކޮށްލާފަ ވިއްޔަ އަހަރެން މިހިރީ. އެ ކުށަށް އަހަންނަށް ކޮންމެ ސަޒާއެއް ލިބުނަސް އެވަރުވެސް ކުޑަ ވާނެ. އެހެން ވީމަ ރަނގަޅަށް އެވީ. މީ ހަމަ އަހަންނަށް ވާންވީ ގޮތް. މި ވަރުވެސް އަދި ކުޑައީ. އަޔާ އަދި ބައި ގަޑި އިރު ކޮށްފަ އައި ނަމަ ދެން ތިބި ދެ މީހުންވެސް އަހަރެންގެ ބޭނުން ކޮށްލީސް. އޭރުން ފަހަރެއްގަ އަހަންނަށް ހައްގު އަދަބު ލިބުނީ ކަމަށް ވެދާނެ”\nނަދާ އެ ވަރަށް ބުނުމާ އެކު އިސް ޖަހައިގެން ނަދާ ކައިރީ އިން އަޔާޒްގެ ލޮލުން ކަރުނަ ތިއްކެއް ވެއްޓުނެވެ. އަޔާޒް މޫނު ފޮހެލަމުން ލޯ މަރާ ބާރު ކޮށްލިއެވެ. ނަދާގެ ވާހަކަ އަޑު އަހަމުން ދިޔަ ވަރަކަށް އަމިއްލަ ނަފްސު ކުށްވެރި ކުރެވުނު ވަރުން އަޔާޒްއަށް ނަދާއާ ދިމާއަށް ބަލާލަންވެސް ނުކެރުނެވެ.\n“އަހަރެން ވަރިއަށް އެދުނީ އަޔާއާ ބޭބެގެ މެދުގަ މައްސަލަތަކެއް ޖައްސާކަށެއް ނޫން، އަޔާއަށް މައިހާއާ ކައިވެނި ކުރަން ފުރުސަތު ހޯދަދެން ވެގެން، އެކަމަކު އެހެން ބުނެގެންވެސް އަޔާ ހީކުރީ އަހަރެން އުޅުނީ އަޔާއާ ބޭބެއާ ޖައްސަން ކަމަށް. ފަހުން ދެ އަނތްބަށް މައިހާއާ ކައިވެނި ކުރާށޭ ބުނީމަވެސް އަހަރެން ގޯސް ވީ. އަޔާ ހީކުރީތަ އަހަރެން އެހެން ބުނީ އަހަންނަށް ވުރެ މައިހާ ދަށްކޮށްލަން ވެގެންނޭ؟ އެ ނޫން ގޮތަކަށް އަޔާއަށް އަހަންނާ މެދު ހީވެސް ނުވެސް ކުރެވޭނެ. އަހަރެން މޮޔަ ކަމުން ދެންވެސް އަޔާއާ މައިހާ ގުޅުވަން މަސައްކަތް ކުރެވުނީ. އަހަރެން ހިއެއް ނުކުރަން އަހަރެން އެ ގޮތަށް ބުނާ ކޮންމެ އެއްޗަކުންވެސް އަޔާ އަހަރެން ދެކެ އިތުރަށް ރުޅި އަންނާނެ ކަމަކަށް.\nއެރޭވެސް ދެމީހުން އެކީގަ އުޅެން މަސައްކަތް ކުރެވިދާނެ ވާހަކަ އަހަންނަށް ބުނެވިގެން އަޔާ އަހަންނަށް ހަދަން އުޅުނު ގޮތް… އަހަރެން ދުވަހަކުވެސް ހިތަކަށް ނާރާ އަޔާ ތީ އެ ކަހަލަ ކަމެއް ކޮށްފާނެ މީހެއް ކަމަކަށް. ތީ މި ދުނިޔޭގަވެސް ހުރި އަހަރެން އެންމެ އިތުބާރު ކުރާ މީހާ. އެރޭވެސް އަހަރެން އަޔާ ދެކެ ބިރެއް ނުގަނޭ… އެކަމަކު އެރޭ އަޔާ އައީ މައިހާ ގޮވައިގެން. އަހަރެން ކުރިމަތީ އަޔާ ބޭނުން ވީ މައިހާ ގޮވައިގެން އުޅެން.\nއަހަންނަށް ފެނުނޭ އަޔާގެ އުފަން ދުވަހުގެ ރޭ އަޔާގެ އުނގަށް މައިހާ ލައިގެން އުޅުނު ގޮތް. އަޔާއާ މައިހާ ހީކުރީތަ އަހަންނަށް އެއްވެސް ކަމެއް ނޭނގޭ ކަމަށް؟ އެހެން ވެގެން އަހަރެން ބުނީ އަޔާ މައިހާއާ އިންނާށޭ. އެކަމަކު އަޔާ ހީކުރީ ކީކޭ؟ އަޔާ ބޭނުން ވަނީ ކައިވެންޏެއް ނުކޮށް އެ ހުރިހާ ގޮތަކަށް މައިހާއާ އެކީ އުޅެންތަ؟ އެއީ ދޯ ރީތި ގޮތަކީ؟\nއަހަރެން މީ ގޯސް މީހާ، އަހަރެން ކުރާނީވެސް ގޯސް ކަންތައް، އަހަރެން ބުނާ ބަހަކީވެސް ގޯސް ބަސް. އަޔާއާ މައިހާ ކޮށްފޮއްޔާ ކޮންމެ ކަމެއްވެސް ރަނގަޅު.\nއަހަރެން ހާދަ ވަރަކަށް ހިތަށް އަރަޔޭ އަހަންނަށް އެ ދުވަހު އާނއެކޭ ނުބުނެވުނު ނަމައޭ… މަންމަ އެ ވަރަށް ކީ އިރުވެސް އަހަރެން ނުބުނަމޭ، އެކަމަކު ބޭބެ އައިސް ބުނީމަ އަހަންނަށް ނޫނެކޭ ބުނަން ނުކެރިގެން އާނއެކޭ ބުނީ. ހިތަކަށް ނާރާ އެ ބަހުގެ ނަތީޖާ މި ގޮތަށް އަހަންނަށް ލިބިދާނެއެކޭ.\nއަހަރެން ހާދަ ވަރަކަށް އަޔާއަށް ގޮވީމޭ… އެ މީހުން ކައިރީ އަހަރެން އާދޭސް ކުރިން… އަޔާއަކަށް ނޭނގޭނެ އަހަރެން ގޮވި ވަރެއް… އަހަންނަށް ވީ ތަދެއް ނޭނގޭނެ…” ވާހަކަ ނުދެއްކިގެން ނަދާ ހުއްޓާލިއެވެ. ކައިރީގައި އިން އަޔާޒް ނަދާގެ ބޮލުގައި އަތް ޖައްސާލަން އުޅުނެވެ. ނަމަވެސް ނަދާ ދުރަށް ޖެހުނެވެ. އިސް އުފުލާ އަޔާޒްގެ މޫނަށް ބަލާލަމުން ނަދާ ލޯ ފޮލިއެވެ.\n“އަހަރެން ހިތަށް އަރާ ކުރާނެ ކަމެއް ކޯށްފަ އަހަރެން މަރާލާފަ އެ މީހުން ދިޔަ ނަމައޭ. އޭރުން އަޔާއަށް އަހަރެންގެ ފަރާތުން ސަލާމަތް ވެވުނީހެއްނު؟ މަންމައަށްވެސް އޭރުން ދެން އަހަރެންގެ އުނދަގުލެއް ނުޖެހުނީހެއްނު؟ އެއް ފަހަރުން އެންމެންނަށް އަހަރެންގެ އުނދަގުލުން ސަލާމަތް ވެވުނީސް އޭރުން” ހިތުގެ އަޑިން ނަދާ ބުނެލިއެވެ.\nއެ އަޑު އިވުމުން ކައިރީގައި ހުރި މައިހާއަށްވެސް ކެތެއް ނުކުރެވުނެވެ. ނަދާގެ ވާހަކަ އަޑު އަހަން ރޮވިފައި ހުރި މައިހާގެ އަނގައިން އަޑެއް ލައްވާލެވުނީ، ނަދާގެ އަޑުގައި ހުރި ވޭން އިހުސާސް ކޮށްލެވުމުންނެވެ.\n“މައިހާ ކޮން ކަމަކާ ތި ރޮނީ؟ މައިހާވެސް މިއަދު އުފާ ވާންވީ. އަޔާއާ ދެ މީހުން ދޭ ސެލެބްރޭޓް ކުރަން، އަހަންނަށް އެކަށީގެންވާ ވަރުގެ ސަޒާއެއް ލިބުނީތީ އުފާ ކުރަން ދޭ، އަހަރެން ފަހަތުން އަޔާ މިއަދު ދުވާނެ ކަމެއް ނެތް. ދޭ މައިހާއާ ދެ މީހުން އެކަކު އަނެކަކު އުފާ ކޮށްދޭން. އަހަރެން މި ދަނީ ކޮޓަރިއަށް، ދެ މީހުން ކުރާ ކަމެއް ކުރޭ” މައިހާއާ ދިމާއަށް ބަލާލަމުން ނަދާ ބުނެލިއެވެ. އަދި ތެދުވަން އުޅުނެވެ.\nނަދާ ތެދުވަން އުޅުމުން އަޔާޒް ނަދާއަށް އެހީ ވުމަށް އަތުގައި ހިފާލަން އުޅުނެވެ. ނަމަވެސް ދެންވެސް ނަދާ އަޔާޒްގެ އެހީއަށް އިންކާރު ކުރިއެވެ.\n“އަޔާ، އަހަރެން ގައިގަ އަތް ނުލާތި! އަހަރެން އަޔާގެ އެހީއެއް ބޭނުމެއް ނޫން. އަހަންނަށް ހިނގާފަ ނުދެވުނިއްޔާ މިތާ ދެމެމުން ދިޔަޔަސް އަޔާ އަހަރެން ފަހަތުން އައިސްގެން ނުވާނެ. ކާކަށްވެސް ބޭނުމެއް ނޫން. ބޭހެއްވެސް ބޭނުމެއް ނޫން. މިހެން ހުރެ އަހަރެން މަރު ވެއްޖެއްޔާ އެންމެންނަށްވެސް އެންމެ ރަނގަޅު ވާނީ” އެހެން ބުނެފައި ނަދާ ކަބަޑުގައި ހިފާފައި ތެދުވިއެވެ.\n“އަހަންނަށް އެހެން ގޮތެއް ވީހާ އަވަހަކަށް މި ގެއިން ދާނަން. އެހާ ދުވަސް ވަންދެން އަޔާގެ އަނތްބެއްގެ ގޮތުގަ އަހަރެން ހުންނާނީ. އެހެން ނޫނީ މިހާރު އަހަރެން ވަރި ކުރިޔަސް ހެޔޮ. ބޭބެ ކައިރީ ބުނޭ އަހަރެން ބޭނުމެއް ނޫނޭ އަޔާއާ އެކީ އުޅޭކަށް” ބަދިގެއިން ނިކުންނަމުން، އިއްވާލި ފަހު ބަސް ހެން ނަދާ ބުނެލިއެވެ.\nނަދާ ކޮޓަރިއަށް ވަން އިރުވެސް އަޔާޒްއާ މައިހާ ތިބި ގޮތަށް ތިއްބެވެ. ދެ މީހުންވެސް ވިސްނަމުން ދިޔައެވެ. ނަދާއަށް ދިމާވި ކަންތަކުގައި ކޮންމެ މީހަކުވެސް ކުށްވެރި ކުރަމުން ދިޔައީ އަމިއްލަ ނަފްސެވެ.\n“އެރޭ… އަހަރެން ހިތަށްވެސް ނާރާ ނަދާއަށް ފެނިދާނެއެކޭ… ކީއްވެތަ އަހަރެން އެ ވަރަށް ނުވިސްނީ؟ ކީއްވެތަ އަހަރެން ރޭގަ ވިސްނާނުލާ ދިޔައީ؟ ދޮރު ތަޅުނުލާ…” އަޔާޒް އަމިއްލަ ނަފްސަށް އެއްޗެހި ކިޔަމުން ދިޔަ އިރު ފުރަތަމަ އެ ބުނީ އަޔާޒްގެ އުފަން ދުވަހުގެ ރޭގެ ވާހަކަ ކަން މައިހާއަށް ވިސްނުނެވެ.\n“އަހަރެން އެރޭ އަޔާއަށް ފޯސް ނުކުރި ނަމަ… ނަދާ އެ ހީކުރަނީ މި ގެޔަށް އައި ފަހުންވެސް އަހަންނާ އަޔާގެ މެދުގަ އެހެން ކަމަށް ކަންތައް އޮތީ… އިޓްސް އޯލް މައި ފޯލްޓް، އަޔާގެ ލައިފްއަށް އަލުން އައިސް އަހަރެން ވަނީމަ މި ހުރިހާ ކަމެއް މި ވީ. އައިމް ސޮރީ އަޔާ…” މައިހާ ބުންޏެވެ.\nއަޔާޒް ޖަވާބެއް ނުދިނެވެ. ވިސްނުމަކަށް ގެއްލިފައި ހުރިހެން ހުރީއެވެ.\nKn badhaleh genaee\nAhrennakah ves neygunu ai badhalakee kobaa kameh.. konme gotheh viyas aya ah noony nadhaage anhen vanthakan libidheegen nuvaane.\nCmon guys writer ah ingeyny story kuriyah gendhaane goyh..\nmi story ge rape story in mi dhahkaidhemy bitter truth of this society kiyaa baeh kiyuntherin gaboolu nukuriyas.. mihen mi story kuriyah dhiyaema maa bodah real feel vey..\nmi mujthamaiga eba ulhey ethah anhen kudhinneh nadha gothah rape ge shikaara ah ve firimyha ah vure kurin ehen myhun nahama gothuga anhenaa ge anhen vanthakan jahaiganevifa kudhin\nStory ah change genevifa vaa gothun nadha ah ayaaz ah gulhuny emyhun nadha ge hurihaa feyraameh vaki kuri fahun.. so dhe minute therey rapist in kuran beynun v kan ma rangalhah nukurevunu nama ves kurevumuge chances eba huri\nKon badhaleh genai?nadha ah abadhuves dhera goiy ??,nadha rape kureema vaahaka kiya hithehves nuvey ?\nKobaitha genai badhalakee?? Alhugandakah nufenun evves badhaleh..\nKoba tha genai badhalaky ?? Alhugadakah nufenunu ?\nHi all, genaee v kuda badhaleh,eee nadha ayaaz ah gullaa hisaabun feshigen ayaaz room ah vanna hisaabahein thankolhu kurin2varakah mins ah innaany, mihaaruevaguthu thankolheh dhigu kolly. Baeh readers ah nadha ah dhimaa vaa goiy kamaku nudhey. Ehen vedhaane kan Marsha gaboolu kuran, Ehen viyasebai dhen badhalu nukureveyne, eyrun mulhi story ah bodu badhaleh gennan jeheyny. Story eh kuriah dhaa iru dhimaa vaane baeh readers ah kamudhaa, aneh readers ah kamunudhaa kanthah. I can’t help it, so plz marsha edheny hurihaa kudhin ves story nimen dhen kiyaalan. Hurihaa views akahves maruhaba, thank u all for the support, eaa nulaa mikan nukureveyne yagynun ves. So part 23 on Thursday!\nEnme bodu thedhu mi vahaka kiyaamee hunna vaan jeheyny egotheh loabivaa myhaa ah loabivaa myhaa libun aslu dhiriulhumuga kithah myhunnaa kaiveni kurany kaiveni kuraa iru kithah myhun rape shikaara akah vany..mihaaru madhuvaane kaiveni kuraa iru ihfaiy theri kudhin mi vahaka hama varah rythi..adhives kuda kudhin balaa cartoon gothah prince ah princess libun..\nHahh mee koacheh hadhaafa ????¿\nGena i badhale neegunu\nEkamu kuriothaagai mi story reethivaane kama umeedhukuran\nbest story I have ever read ☺☺☺ waiting for the next part\nKon badhaleh. Mi hama ekachchehnu. Adhi aa bayeh kamah mi hulhuvaalee\nMARSHA can you please make nadha and ayaaz each other understand vaagotheh please i love you\nBadhaleh nufenun ???\nShaugu verikamaaeku kiyaalabala eyrun genesfa in badhalu ingeyne\nDhen rape nukohvess thi lyeveyne dho foohi keyanvess mehaaru\nDhen ma drama bodu vane miyoh. Nadhayah eyvvary nukohvess leyeveyne dho va eyhkameyh mivane\nAsslu vaahaka dhegu kuran hadhaigen leyevey nuliyevey negeyne please hadi nukuraathi mi vaahak\nEyhvess shaugeyh neyh mi keyaakah mehaaru thi is foohi hama. It was srpose to be good eykamvess hama this sucks\nIts odd hama kaakahtha meehaku geyga eykani oyh kan ingene. And iyoh odu geyag cc tv vess hunnaane dho rape va there is no chance asslu. And door ga thalhu nula goss its kinda impossible to happen rape kura mehunvess plan eyh. Kohgen dho eykameyh vaane like eymeehunah keheineyhtha ingeyne meehaku geyga ulhy kameyhvess\nHama nujehey hama rape kureyvunu goyy. Eymeehunah kehineyhhey ingeyne geyga nadha eykani ulhy kameyh eyna aie beyrah dha meeheyhvess nun.\nKudhinnah change faahaga nuvy Marsha ah thankolheh miss koh levifa inyma, mihaaru OK vaane, so sorry.\nThis is justastory, imagine kurevunu konme gothakahves vedhaane, baeh faharu rangalhah visnaa nulaa mistakes ves hunnaane, but Marsha edheny readersekanthah faahaga koh dhinun, eyrun Marsha ah liyun rangalhu kureveyne, ekamaku story ge main kanthah thah, readers ah kamudhaa konme faharaku badhaleh nukureveyeehnu dho, eyrun Marsha akah neyngeyne dhen hadhan vee gotheh,. Plz continue till the end, maybe u will like it? Thnx for the support inge dears! ??\nsorry i told you to changeamain part of the story egadyga kiyaafa dheravegenekoment kurevuny hope you will under stand and forgive me love you so much and hope you foregive me ican now under stand you that because of the time so i got so sad and commented cant forget about how much effort you give to make us happy hopefully one day i will meet you where are you from i want to know than i can meet you i love you\nVaahaka aky hiyaaly ehcheh . Writer ah ingeyny story kuriyah gendhaane goyh.. ulheyne vahkamuge niyathuga reyganduamyhun noolheyne hen hyva gadi thakuga ge thakuga thalhuga hifaa paatey myhunthah.. hama hifaali thanun thalhu nulaa huryma geyah vanna iraj anhen kuhjeh ekani oyh than fenunyma ekahala myhun hithu niyayh goas vaane.. myhaku fennan nethas ithuru myhaku huttas3myhun ge grp eh vyma balaany awahah rape koh kurA kameh koh vahkan kohfa dheveytho\nAnd yeah . Rape v ma hadi ey , evaru kameh nuvaaney not possible ey bla ey kiyaa iru rangalhah visnaalun rangalhu. E varu kameh hama vedhAne , rape aie mi mujthamauga hingaa kameh\nHey its OK, plz don’t worry about it. Readers ge views ah Marsha abadhuves maruhaba kiyaanan, no hard feelings dear. If u want let’sbfb frnds, sendafrnd rqst to Mar Sha n I ll accept, n let me know its u. ?\nKon iraku story up vany…\nލޯބި March 14, 2015\nއަބަދުވެސް ކަލާ މި މޭގައި ވާނެ 1\nހިތާމަ ކުރުވާހަކަ ލޯބި May 6, 2020\nހިތާމަ މަޖާ ލޯބި April 20, 2022\nއެރޭ ލިބުނު ފިނިފެންމާ\nލޯބި October 18, 2015\nހައްގަކަށް ތީ މަގޭވުން ނިކަން ބޭނުމޭ 5..


Qatar Palestine ah 480 milian dollar ge ehee\nގަތަރުން ފަލަސްތީނަށް 480 މިލިއަން ޑޮލަރުގެ އެހީ\nގާޒާއަށް ދިން ރޮކެޓް ހަމަލާތަކުގައި ހަލާކުވެފަވާ އިމާރާތެއް ކައިރީ ފަލަސތީނު ރައްޔިތަކު އިށީނދެލައިގެން\nވެސްޓް ބޭންކާއި ގާޒާގައި ހާލުގައި ޖެހިފަތިބި ފަލަސްތީނު ރައްޔިތުންނަށް އެހީގެ ގޮތުގައި 480 މިލިއަން އެމެރިކާ ޑޮލަރު ދޭން ގަތަރުން ނިންމައިފި އެވެ.\nއިޒްރޭލާއި ފަލަސްތީނުގެ ދެމެދުގައި 2014 ވަނަ އަހަރަށް ފަހު ހިނގި އެންމެ ވަރުގަދަ ކުރިމަތިލުންތައް ހުއްޓުމަކަށް އައިސްފައި ވަނީ މިސްރުގެ އިސް ނެގުމުގެ ދަށުން ގަތަރާއި އދ. އިން ބައިވެރިވި މަޝްވަރާތަކުގެ ތެރެއިން ނެވެ. އެ ހަމަނުޖެހުންތަކުގައި ފަލަސްތީނުގެ 25 މީހުން ޝަހީދު ކޮށްލާފައި ވެއެވެ.\nގަތަރުގެ ފޮރިން މިނިސްޓްރީއިން ނެރެފައިވާ ބަޔާނުގައި ވާގޮތުން އެހީގެ ގޮތުގައި ފޮނުވާ ފައިސާގެ ތެރެއިން 300 މިލިއަން ޑޮލަރު ބޭނުންކުރާނީ ވެސްޓު ބޭންކު ކޮންޓްރޯލްކުރާ ރަމަލާގައި ހުންނަ ފަލަސްތީނިއަން އޮތޯރިޓީގެ ސިއްހީ އަދި ތައުލީމީ ޕްރޮގްރާމުތަކުގަ އެވެ. އަދި ބާކީ 180 މިލިއަން ޑޮލަރު ބޭނުން ކުރާނީ އިންސާނީ އެހީއަށް ބޭނުންވެފައިވާ މީހުނަށް އެހީތެރިކަމާއި ކަރަންޓުގެ ހިދުމަތް ފޯރުކޮށް ދިނުމަށެވެ.\nކުޑަ ގައުމެއް ނަމަވެސް ތެލުގެ މުއްސަނދިކަން ލިބިފައިވާ ގަތަރަކީ ފަލަސްތީނުގެ ރައްޔިތުންނަށް އެހީތެރި ވުމުގައި އަބަދުވެސް އެންމެ ކުރީގައިވާ އެއް ގައުމެވެ. މިދިޔަ ފެބްރުއަރީ މަހުވެސް ގާޒާގެ ޕޯސްޓް އޮފީސްތަކުގެ ޒަރީޔާއިން ގަތަރުން ފޮނުވި ފައިސާގެ އެހީ ގާޒާގެ 94،000 އާއިލާއަކަށް ފޯރުކޮށްދީފައި ވެއެވެ.\nއަދި ގާޒާގެ ރައްޔިތުންނަށް އިންތިހާއަށް ބޭނުންވެފައިވާ އާޓިފިޝަލް ލިމްބް އެންޑް ރިހެބް ސެންޓަރު ގަތަރުން ގާއިމްކޮށްދެއްފައި ވަނީ މިދިޔަ މަހުއެވެ.\nގުދުސްއާބެހޭ ގޮތުން އަރަބި ލީގު ބައްދަލު ކުރަނީ


SunOnline: Hiythah fathaha kuri Kalaayaa Nulaa!\nހިތްތައް ފަތަހަކުރި ކަލާޔާ ނުލާ!\nއަހުމަދު ޖައިޝަން 28 Apr 2020, 19:42\nމިއީ މުޅި ކަލާޔާނުލާ ފިލްމުންވެސް އެންމެ މަގުބޫލު އެއް މަންޒަރު ---\n"ހިތްއުފާވާނެހޭ ދެން ކަލާޔާ ނުލާ، ނޫޅެވޭނޭ ދެން މަށަށް ކަލާޔާ ނުލާ،" މިލަވައަކީ އަހަރުމެންގެ ތެރެއިން ކިތަންމެ މީހެއްގެ ބޮލުގައި ހަރުލާފައި ހުންނާނެ ލަވައެކެވެ. ފަހަރެއްގައި މިލަވައިގެ ބައިތުތަކުން ލޯބި ހުށަހެޅި މީހުން ވަރަށް ގިނަވެދާނެ އެވެ.\nމިއީ، ޑައިރެކްޓަރު ފާތިމަތު ނަހުލާ އޭނާގެ އަމިއްލަ ވާހަކައެއްގެ މައްޗަށް 2003 ވަނަ އަހަރު ނެރުނު، ލޯބީގެ ފިލްމް "ކަލާޔާ ނުލާ"ގެ ތީމް ލަވަ އެވެ. މި ފިލްމު ދިވެހިންގެ ތެރޭ ބޮޑު މަގުބޫލެއް ކަމެއް ހޯދިއިރު މިއީ، އެކްޓަރު އައިޝަތު ޝިރާނީގެ އެންމެ ފަހު މަސައްކަތްތަކުގެ ތެރެއިން އެއް މަސައްކަތެވެ.\nދިވެހި ނޯޖަވާނުންގެ ބޮލުގައި މިލަވަ ހަރުވެގެން ދިޔައީ، ލަވައިގެ ޅެމުގެ އިތުރަށް ލަވައިގެ ވީޑިއޯއަށް ވެސް އެ މީހުންގެ ހިތް ދަމައިގަތީމަ އެވެ. ޝިރާނީއާ އެކު ޔޫސުފް ޝަފީއު (ޔޫއްޕެ) ފެނިގެންދާ އެ ލަވައިގައި އެންމެންގެ ހިތްތައް ދަމައިގަތް ސީންއަކީ، ސިރާނީ ގަހެއްގެ އެލިގެން ނަށާލާ މަންޒަރެވެ. ނަމަވެސް އެ މަޝްހޫރު ސީންގެ އަސްލަކީ ކޮބާ ހެއްޔެވެ؟\nޝިރާނީ އާއި ޔޫއްޕެގެ އިތުރުން ފިލްމުގެ ލީޑްރޯލުން ބަތަލާ، ނިއުމާ މުހައްމަދު ވެސް ފެނިގެންދެ އެވެ. ދެ އަންތްބައް ކައިވެނިކޮށް އެ ކައިވެނީގެ ތެރޭގައި ދިމާވާ ކަންތައްތަކަށް ތަފާތު ނަޒަރަކުން އަލި އަޅުވާލާ އެ ފިލްމަކީ އިޖުތިމާއީ މެސެޖެއް ހިމެނޭ ފިލްމެއް ކަމަށް ނަހުލާ ބުނެ އެވެ.\nކަލާޔާ ނުލާގެ ސައުންޑްޓްރެކްގައި ޖުމްލަ އަށް ލަވައެއް ހިމެނޭއިރު ހުރިހާ ލަވަތަކެއްވެސް މަގުބޫލުވާ ތަފާތު ސަބަބުތައް އެބަހުއްޓެވެ. ނަމަވެސް އެ މުޅި ސައުންޑްޓްރެކް އިންވެސް އެންމެ ގިނަ ބަޔަކަށް ކަމުދިއައީ ޓައިޓަލް ލަވަ "ކަލާޔާ ނުލާ" އެވެ. ފިލްމީ އުފެއްދުއްތަކުގެ އަގު ވަޒަން ކުރުމަށް 2007 ވަނަ އަހަރު ބޭއްވި "މިއަދު ކްރިސްޓަލް އެވޯޑް"ގައި އެންމެ މޮޅު ލަވައިގެ އެވޯޑު ހޯދާފައިވަނީވެސް އެ ފިލްމެވެ.\nނަހުލާ ބުނި ގޮތުގައި އެ ލަވަ ސްކްރިޕްޓްކުރީ އޭނާގެ އަމިއްލަ ހިޔާލަކަށެވެ. އަދި ލަވަ ކޮމްޕޯޒް ކުރީ ހުސައިން ސޮބާހު އެވެ. އެ ލަވަ ކިޔާފައިވަނީ ދިވެހީންގެ ތެރޭގައި މަގުބޫލު ފާތިމަތު ޒޫނާ އެވެ. ނަމަވެސް ލަވައިގެ އޯޑިއޯއަށްވުރެ ގިނަ ބައެއްގެ ލޮލުގައި އަޅައިގަންނަނީ ލަވައިގެ ވީޑިއޯ އެވެ. އަދި ހާއްސަކޮށް ލަވައިން ފެންނަ ޝިރާނީ، އަތިރިމަތީގައި ހުރި ގަހެއްގައި އެލޭ މަންޒަރެވެ. މިއީ ކޮން ވާހަކައެއް ހެއްޔެވެ؟ އެ ގަސް ފެންނަ މަންޒަރު އެހާ ހާއްސަ ވަނީ ކީއްވެ ހެއްޔެވެ؟\nއެއީ ސީން އަށް ބިމުގައި ޖަހާފައިވާ ގަހެއް!\nނަހުލާ "ސަން"އަށް ބުނީ، ކަލާޔާ ނުލާ ޓައިޓަލް ލަވައިގައި ޝިރާނީ ހިފަހައްޓައިގެން ހުންނަ ގަހަކީ، ޝޫޓް ކުރުމަށް ޓަކައި ގޮނޑުދޮށުގައި އިންދި ގަހެއް ކަމަށެވެ.\n"އެތަނަކީ އެއްވެސް ގަހެއް އެއްޗެއް ހުރި ތަނެއް ނޫން އަސްލު. އެހެންވެ އަޅުގަނޑުމެން އެތަނުގައި ގަސް ޖެހީ،" ނަހުލާ ބުންޏެވެ.\nލަވައިގެ ތަފާތު ސީންތައް ކ. ގުރައިދޫ އާއި ބަނޑޮސް އަދި މާލޭގައިވެސް ނަގާފައިވާއިރު އެ މަޝްހޫރު ސީން ނަގަފައިވަނީ ގުރައިދޫ ކައިރީގައި އޮންނަ ފިނޮޅުގަ އެވެ. ގަހެއް އިންދަން ޖެހުނީ އެހެންވެ އެވެ.\nގަހުގައި އެލިގެން ޝިރާނީ ޑާންސް ސްޓެޕް ޖައްސާއިރު މިއީ އިމްޕްރޮވައިޒް ކޮށްފައިވާ ސީން އެއް ނޫނެވެ. މިއީ ކުރީންވެސް ސްޓެޕްތައް ފައިނަލްކުރިއިރު ހަމަޖައްސާފައިވާ ސްޓެޕް އެއް ކަމަށް ނަހުލާ ބުންޏެވެ.\nސްޓެޕްތަކަކީ ސުނީގެ ކޮރިއޮގްރަފީ!\nލަވައިގެ ސްޓެޕްތަކުގެ ސަބަބުން އެ ލަވަ އެހާ ބޮޑު މަ ގުބޫލު ވުމުން އެ ލަވައިގެ ކޮރެއޮގްރަފީގެ ވާހަކަ ނުދައްކާ ދޫކޮށްލެވޭކަށް ނެތެވެ. ލަވައިގެ ކޮރެއޮގްރަފީގެ މަސައްކަތް ކޮށްފައިވަނީ ރާއްޖޭގެ މަޝްހޫރު ނެށުންތެރިޔެއް ކަމަށްވާ ސުނީތާ އަލީ އެވެ.\nސުނީތާ ބުނީ އެ ފިލްމުގެ އެއް ލަވަ ފިޔަވާ ހުރިހާ ލަވައެއްގެ ކޮރެއޮގްރަފީ ހަދާފައިވަނީ އޭނާ ކަމަށާއި އޭގެ ސަބަބުން އެ ލަވައިގެ ކޮރެއޮގްރަފީއަށް ހޭދަވި ވަގުތު ސީދާ ބުނެދޭން ނޭނގޭ ކަމަށެވެ.\nއެ ލަވައިގެ ކޮރެއޮގްރަފީގެ މަސައްކަތް ކުރީ ނަހުލާއާ ވާހަކަ ދައްކާ މަޝްވަރާކުރުމަށް ފަހުގައި ކަމަށާއި ސްޓެޕްތައް ހަމަޖެއްސުމުގައި ވަރަށް ގިނަ ކަންތައްތަކަށް ސަމާލުކަން ދީފައިވާ ކަމަށް ބުންޏެވެ.\n"ލިރިކްސްގައި ކިޔާ އެއްޗެއްސަށް ވަރަށް ބޮޑަށް ބަލާފައި ސްޓެޕްތައް ހަމަޖެއްސީ. ދެން އެ ސްޓެޕްތައް ބެލުމުގައި އުޅޭ އެކްޓަރުންނަށް ފަސޭހަ ވާނެ ގޮތަކަށް އެ ސްޓެޕްތައް ހެދުމުގެ މަސައްކަތްވެސް ކޮށްފައިވާނީ،" އޭނާ ބުންޏެވެ.\nކޮންމެއަކަސް ކަލާޔާ ނުލާގެ ލަވައަކީ މިއަދާ ހަމައަށް އެތައް ބައެއްގެ ހިތްތަކުގައި ހަރުލާފައިވާ ލަވައެކެވެ. ހާއްސަކޮށް ޝިރާނީ ގަހުގައި ނަށާލި ނެށުމަށް އެތައް ބައެއްގެ ސަމާލުކަން ދަމައިގަތެވެ. މިހާރު ޒުވާނުންގެ މެދުގައިވެސް އެ ލަވަ މަގުބޫލު ވެފައިވަނީ އެ ސަބަބާ ހުރެ އެވެ. އެކި ވައްތަރުގެ މީމްތަކުގައި ވެސް އެ މަންޒަރު އެކި ގޮތްގޮތަށް ބޭނުންކުރެ އެވެ.\nދެ މީހުންގެ މާޒީ ބުނެދެނީ ޑްރަގްގެ ނުރައްކާތެރިކަން!


Covid-19: India inn anekkaaves record adhadhakah meehun positive vejje - AO News\nމިހާރު މުޅި ދުނިޔޭގައި ހަލުވިކަމާއެކު ފެތުރެމުންދާ ކޮރޯނާވައިރަސް (ކޮވިޑް-19) އަށް އިންޑިއާ އިން އަނެއްކާވެސް ރެކޯޑް އަދަދަކަށް މީހުން ޕޮޒިޓިވްވެއްޖެއެވެ.\nއެގޮތުން، ވޭތުވެދިޔަ 24 ގަޑިއިރުގެ ތެރޭގައި 96،551 މީހުން ކޮވިޑް-19 އަށް ޕޮޒިޓިވްވެފައިވާއިރު، މިއީ އެ ގައުމުން މިހާތަނަށް އެންމެ ގިނަ އަދަދަކަށް މީހުން ޕޮޒިޓިވްވި ދުވަހެވެ. މިއާއެކު، އެ ގައުމުން މިހާތަނަށް ބަލިޖެހުނު މީހުންގެ އަދަދު ވަނީ 4.5 މިލިއަނަށްވުރެ އިތުރުވެފައެވެ.\nއެމެރިކާ އަށް ފަހު ކޮވިޑް-19 އަށް ޕޮޒިޓިވްވެފައިވާ މީހުން މިހާރު އެންމެ ގިނަ އަދަދަކަށް ތިބި އިންޑިއާ އިން މި ބަލީގައި މަރުވި މީހުންގެ އަދަދު ވަނީ 76 ހާހަށްވުރެ އިތުރުވެފައެވެ. އެ ގައުމުން މި ބަލީން ރަނގަޅުވި މީހުންގެ އަދަދަކީ 3,598,732 އެވެ.\nއިންޑިއާގައި އެންމެ ހާލަތު ގޯސްކޮށް އުޅޭ މަހަރާޝްތުރަ ސްޓޭޓުން އެކަނިވެސް މިލިއަނަކާ ގާތަށް މީހުން ޕޮޒިޓިވްވެ، 28 ހާހެއްހާ މީހުން ވަނީ މަރުވެފައެވެ. ދެން އެންމެ ގިނަ އަދަދެއްގެ މީހުން ޕޮޒިޓިވްވެފައިވަނީ އަންދުރަ ޕްރަދޭޝް އާއި ޓެމިލް ނާޑޫ ސްޓޭޓުންނެވެ. އަންދްރަ ޕްރަދޭޝް އިން5ލައްކައަށްވުރެ ގިނަ މީހުންނަށް ބަލިޖެހިފައިވާއިރު، 4،702 އެއްހާ މީހުން ވަނީ މަރުވެފައެވެ. ޓެމިލް ނާޑޫ އިން 480،000 އަށްވުރެ ގިނަ މީހުން ޕޮޒިޓިވްވެ، 8،154 މީހުން ވަނީ މަރުވެފައެވެ.\nމުޅި ދުނިޔޭން ކޮވިޑް-19 އަށް ޕޮޒިޓިވްވެފައިވާ މީހުންގެ އަދަދު 28.4 މިލިއަނަށް އަރާފައިވާއިރު، މިހާތަނަށް އައިއިރު ގާތްގަނޑަކަށް 915،836 އެއްހާ މީހުން ވަނީ މަރުވެފައެވެ. އަދި މި ބަލީގައި މުޅީން ރަނގަޅުވި މީހުންގެ އަދަދަކީ 20,446,499 އެވެ.\nކޮރޯނާވައިރަސްކޮވިޑް-19އަންދްރަ ޕްރަދޭޝްއިންޑިއާމަހަރާޝްތުރާޓެމިލް ނާޑޫ\nގދ. އަތޮޅު ތަޢުލީމީ މަރުކަޒުގެ ޓީޗަރަކު ކޮވިޑް-19 އަށް ފައްސިވެއްޖެ\nކޮވިޑް ވެކްސިން ޖަހަން ރަޖިސްޓްރީ ކުރުން މިއަދު ފަށަނީ


ގިނައަދަދެއްގެ ބަނގުރާއާ އެކު މީހަކު ހައްޔަރުކޮށްފި | Sandhaanu\nގިނައަދަދެއްގެ ބަނގުރާއާ އެކު މީހަކު ހައްޔަރުކޮށްފި\nމާލެސިޓީން ގިނަ އަދަދެއްގެ ބަނގުރާ އާއެކު މީހަކު ހައްޔަރުކޮށްފިއެވެ.\nފުލުހުން ބުނީ މި މައްސައިގައި ހައްޔަރުކޮށްފައިވަނީ 35 އަހަރުގެ ދިވެހި ފިރިހެނެއްކަމަށެވެ.\nއޭނާ ހައްޔަރުކުރީ ގާނޫނާއި ގަވާއިދާ ހިލާފަށް މާލެއަށް ބަނގުރާ އެތެރެކޮށް ބަނގުރާގެ ވިޔަފާރިކުރާ ކަމަށް ފުލުހުންގެ އިންޓެލިޖެންސަށް ލިބުނު މައުލޫމާތަކާ ގުޅިގެން ރޭ ހިންގި އޮޕަރޭޝަނެއްގައި ކަމަށްފުލުހުންބުނެއެވެ.\nފުލުހުން ބުނީ އެ އޮޕަރޭޝަނުގައި މާލޭގެ ގެ އަކާއި ގަރާޖެއް ބަލައި ފާސްކުރިއިރު 732 ދަޅު ބިޔަރު ފެނިފައިވާކަމަށެވެ.\nފުލުހުން އަންނަނީ މި މައްސަލަ އިތުތަށް ތަހުގީގު ކުރަމުންނެވެ.\nޒުހޭރު ޖުލައި 13, 2021 At 7:20 ޕމ\nމި ޑިމޮކްރަސީ ކުދިން ކޮޅުގެ ސަރުކާރަކުން ރާބޮއިގެން ނެށިޔަސް މިހާރަކު މީހަކު ހައްޔަރެއް ނުކުރާނެ. ލާދީނީ އޭ ނުކިޔާތީ.


Faskuri dhoni ge massala HRCM in kuhvverikohfi\nފަސްކުރި ދޯނީގެ މައްސަލަ އެޗްއާރްސީއެމުން ކުށްވެރިކޮށްފި\nލ. އަތޮޅު ވަޑިނޮޅު ކަނޑު ތެރެއިން މަސްދޯންޏެއް ހައިޖެކް ކުރި ކަމަށް ބުނާ މައްސަލަ އެޗްއާރްސީއެމުން ކުށްވެރިކޮށްފި އެވެ.\nމިދިޔަ މަހު 26 ގައި، ލ. ވަޑިނޮޅި ކައިރީ އެން ދަމަން އޮއްވާ "ފަސްކުރި" ދޯންޏަށް އެރި މީހުން ކެޕްޓަނަށް ވަޅިން ބިރު ދައްކައި ދޯނި ރަހީނުކޮށް ފަޅުވެރިންނަށް އަނިޔާކުރި ހާދިސާ އެއް ހިނގި އެވެ. މި ހާދިސާ ހިނގިތާ ހަފްތާ އެއް ފަހުން، ހިއުމަން ރައިޓްސް ކޮމިޝަން އޮފް ދަ މޯލްޑިވްސް، އެޗްއާރްސީއެމް އިން މިއަދު ވަނީ ބަޔާނެއް ނެރެފަ އެެވެ.\nބަޔާނުގައި ބުނީ، ތޫނު ހަތިޔާރު ބޭނުންކޮށްގެން ހިނގި މި އަމަލަކީ ދިރިހުރުމުގެ ހައްގާއި ނަފްސު ރައްކާތެރި ކުރުމުގެ ހައްގާއި މުދާ ރައްކާކުރުން އަދި މަސައްކަތަށް ހުރަސް އެޅި ދާނެ ފަދަ ކަމަކަށް ވުމުން އެކަން އެންމެ ހަރުކަށި އިބާރާތުން ކުށްވެރި ކުރާ ކަމަށެވެ.\nއަދި، ޓެރަރިޒަމްގެ މި މައްސަލަ އަކީ ހައްސާސީ މައްސަލައެއް ކަމަށާއި ވީ އެންމެ އަވަސް މިނެއްގައި ތަހުގީގުކޮށް އެ ބިރުވެރި އަމަލު ހިންގި ފަރާތްތައް ޝަރީއަތުގެ މައްޗަށް ގެނެސް އިންސާފު ދިނުމަށް އެދޭ ކަމަށެވެ. އަދި، ދައުލަތުން އެކަށީގެންވާ ފިޔަވަޅު އަޅާތޯ ކޮމިޝަނުން ފާރަވެރިވެ ތަހްގީގު ކުރިއަށްދާ މިންވަރު ގާތުން ބަލަމުންގެންދާނެ ކަމަށެވެ.\nއެ ދޯންޏަށް ތޫނު ހަތިޔާރާއެކު ތިރީހަކަށް މީހުން އެރި ކަމަށް އެ ދޯނިން ވަނީ މައުލޫމާތު ދީފައި ވެއެވެ. އަދި އެމީހުން އަރާ ދޯނީގެ ކެޕްޓަނަށް ވަޅިން ބިރު ދައްކައި އެމީހުން ބޭނުންވާ ތަނަކަށް ދޯނި ގެންދިޔުމަށް އެދުނެވެ. އަދި ދޯނީގައި ދެން ތިބި ފަޅުވެރިންނަށް ވެސް ބިރު ދައްކައި އެމީހުންގެ އިރުޝާދުތަކަށް ތަބާވާން އެންގި ކަމަށް ވެސް ބުނެ އެވެ.\nއެ ދޯންޏަށް އެމީހުން އެރުވި ކަމަށް ބުނާ ތޫނު ހަތިޔާރުތައް ފުލުހުން ވަނީ ގެންގޮސްފަ އެވެ. އަދި އެ ކަމުގައި ފިޔަވަޅު އަޅަންޖެހޭ ބަޔަކަށް ފިޔަވަޅު އަޅާނެ ކަމަށް މީގެ ކުރިން ފުލުހުން ވަނީ ބުނެފަ އެވެ.\nއެ މައްސަލާގައި ތިން މީހަކު މިހާތަނަށް ހައްޔަރުކޮށްފައިވާއިރު، ދޯނި ހައިޖެކް ނުކުރާ ކަމަށާއި އަދި އެއްވެސް މީހަކަށް ބިރު ނުދައްކާ ކަމަށް ދޯނީގެ ވެރިފަރާތުން ވަނީ ބުނެފަ އެވެ.\nމޯލްޑިވްސް ޕޮލިސް ސާވިސް އެޗްއާރްސީއެމް ޓެރަރިޒަމް + ކަނޑުމަތީގެ ހާދިސާ ކުށްކުރުން\nކުއްޖާ މަރާލުން: އެޗްއާރްސީމުން ތަހުގީގު ކުރަނީ\nބިރުދައްކަނީ ކުރީގެ އަންބަކު: ހައިތަމް